cf thomas; Political career and biography, km Mani's loyalist at all times | സിഎഫ് തോമസ്: എന്നും മാണിക്കൊപ്പം, പിളര്‍പ്പില് ജോസഫിനൊപ്പം നിന്ന് ജോസിനെ ഞെട്ടിച്ചു,9തവണ എംഎല്‍എ - Malayalam Oneindia\n4 min ago Today Horoscope in Malayalam (17th Apr 2021) | ഇന്നത്തെ നാള് ഫലം, നക്ഷത്ര ഫലം, രാശി ഫലം\n51 min ago 'നീ അതും അതിനപ്പുറവും ചെയ്യും';സുഹൈലിന് മറുപടിയുമായി മൻസൂറിന്റെ സഹോദരൻ\n54 min ago കോവിഡ് 19 : മെഗാ മേളകളും ഷോപ്പിംഗ് ഫെസ്റ്റിവലുകളും രണ്ടാഴ്ചത്തേയ്ക്ക് നീട്ടാന് നിര്‍ദേശം\nformer minister kerala congress mla passed away കേരള കോൺഗ്രസ് എംഎൽഎ കെഎം മാണി\nUpdated: Sun, Sep 27, 2020, 12:14 [IST]\nകോട്ടയം: സിഎഫ് തോമസ് എംഎല്‍എയുടെ വിയോഗത്തോടെ രാഷ്ട്രീയ കേരളത്തിന് നഷ്ടമാവുന്നത് കേരള കോണ്‍ഗ്രസ് രാഷ്ട്രീയത്തിലെ അതികായകരില് ഒരാളെ കൂടിയാണ്. വാര്‍ധക്യ സഹചമായ അസുഖങ്ങളെ തുടര്‍ന്ന് എറെ നാളായി ചികിത്സയിലായിരുന്നു അദ്ദേഹം. തിരുവല്ലയിലെ സ്വകാര്യ ആശുപത്രിയില് വെച്ചായിരുന്നു അന്ത്യം. എക്കാലത്തും കെഎം മാണിയുടെ അടിയുറച്ച പിന്തുണക്കാരനായിരുന്നു സിഎഫ് തോമസ് എന്ന ചെന്നിക്കര ഫ്രാന്‍സിസ് തോമസ്. എന്നാല് മാണിയുടെ നിര്യാണത്തിന് പിന്നാലെ ജോസഫ് പക്ഷത്തിനോടൊപ്പം നിന്ന് ജോസ് പക്ഷത്തെ ഞെട്ടിക്കുകയായിരുന്നു പാര്‍ട്ടിയുടെ സ്ഥാപക നേതാക്കളില് ഒരാള് കൂടിയായ അദ്ദേഹം.\nകെ എസ് യുവിലൂടെ\n1956 ല് കെ എസ് യുവിലൂടെയാണ് സിഎഫ് തോമസ് പൊതുപ്രവര്‍ത്തന രംഗത്തേക്ക് കടന്നു വരുന്നത്. പിടി ചാക്കോയായിരുന്നു ആരാധ്യനായ നേതാവ്. വിമോചന സമരത്തിന്‍റെ ഭാഗമായി പിടി ചാക്കോയുടെ നേതൃത്വത്തില് നടന്ന പ്രക്ഷോഭങ്ങളില് സിഎഫ് തോമസ് സജീവ പങ്കാളിയായിരുന്നു. പിടി ചാക്കോയുടെ മരണത്തിന് പിന്നാലെ അദ്ദേഹത്തിന്‍റെ അനുയായികള് കോണ്‍ഗ്രസ് വിട്ട് കേരള കോണ്‍ഗ്രസ് രൂപീകരിച്ചപ്പോള് മുന്‍നിരയില് സിഎഫ് തോമസും ഉണ്ടായിരുന്നു.\nചങ്ങനാശ്ശേരി നിയോജക മണ്ഡലം സെക്രട്ടി\nകേരള കോണ്‍ഗ്രസിന്‍റെ ആദ്യത്തെ ചങ്ങനാശ്ശേരി നിയോജക മണ്ഡലം സെക്രട്ടിയായിരുന്നു സിഎഫ് തോമസ്. പാര്‍ട്ടി രൂപീകരണം മുതല് കെഎം മാണിയുടെ വിശ്വസ്തനായിരുന്നു അദ്ദേഹം. കേരള കോണ്‍ഗ്രസ് പല വിഭാഗങ്ങളായി പിളര്‍ന്നപ്പോഴും എക്കാലത്തും സിഎഫ് തോമസ് കെഎം മാണിക്കൊപ്പം ഉറച്ചു നിന്നു. ദീർഘകാലം കേരള കോൺഗ്രസ് എം അധ്യക്ഷനും ഉപാധ്യക്ഷനും ജനറൽ സെക്രട്ടറിയുമായിരുന്നു. നിലവില് പാര്‍ട്ടി ഡെപ്യൂട്ടി ചെയര്‍മാനാണ്\n9 തവണ എംഎല്‍എ\nതുടര്‍ച്ചയായി9തവണയാണ് ചങ്ങനാശ്ശേരിയില് നിന്നും അദ്ദേഹം നിയമസഭയിലേക്ക് തിരഞ്ഞെടുക്കപ്പെട്ടത്. 1980 ലായിരുന്നു ആദ്യവിജയം. പിന്നീട് ഇതുവരെ നടന്ന തിരഞ്ഞെടുപ്പുകളിലെല്ലാം ഭൂരിപക്ഷത്തില് ഏറ്റക്കുറച്ചിലുകള് ഉണ്ടായെങ്കിലും ചങ്ങനാശ്ശേരിയുടെ പ്രതിനിധി സിഎഫ് തോമസ് തന്നെയായിരുന്നു. ഉമ്മന്‍ചാണ്ടി, എകെ ആന്‍റണി മന്ത്രിസഭകളില് അംഗമായിരുന്നു.\nമാണിക്ക് മുഖ്യമന്ത്രി സ്ഥാനം വെച്ചു നീട്ടിയപ്പോള്\nപലപ്പോഴും കേരള കോണ്‍ഗ്രസിനെ യുഡിഎഫില് അടിയുറച്ച് നിര്‍ത്തുന്നതില് നിര്‍ണ്ണായകമായതും സിഎഫ് തോമസിന്‍റെ ഇടപെടലുകളായിരുന്നു. കെഎം മാണിക്ക് മുഖ്യമന്ത്രി സ്ഥാനം നല്‍കി കഴിഞ്ഞ ഉമ്മന്‍ചാണ്ടി സര്‍ക്കാറിനെ മറിച്ചിടാനുള്ള ഇടത് നീക്കങ്ങള്‍ക്ക് തുടക്കത്തില് തന്നെ തടയിട്ടതില് സിഎഫ് തോമസിന്‍റെ പങ്ക് ചെറുതല്ലെന്നാണ് വിലയിരുത്തപ്പെടുന്നത്.\nഇടതുപക്ഷം മുഖ്യമന്ത്രി സ്ഥാനം വാഗ്ദാനം ചെയ്തപ്പോള് അത് സ്വീകരിക്കണമെന്ന അഭിപ്രായം കേരള കോണ്‍ഗ്രസിന് അകത്തെ ഒരു വിഭാഗത്തിന് ഉണ്ടായിരുന്നു. എന്നാല് ഇതില് നിന്ന് മാണിയെ പിന്തിരിപ്പിച്ച് മാണിയെ യുഡിഎഫില് തന്നെ നിര്‍ത്തുന്നതിലും പ്രധാന സ്വാധീനമായത് തോമസിന്‍റെ ഇടപെടലായിരുന്നു. നിയമസഭാ തിരഞ്ഞെടുപ്പിന് പിന്നാലെ യുഡിഎഫ് വിട്ടെങ്കിലും പിന്നീട് മുന്നണിയിലേക്ക് തിരിച്ചെത്തുന്നതിലും സിഎഫ് തോമസിന്‍റെ ഇടപെടല് ഉണ്ടായിരുന്നു.\nമാണിയുടെ നിര്യാണത്തിന് പിന്നാലെ നടന്ന പിളര്‍പ്പില് പിജെ ജോസഫ് പക്ഷത്തേക്ക് നിങ്ങാനുള്ള സിഎഫ് തോമസിന്‍റെ തീരുമാനത്തിന് പിന്നിലേയും പ്രധാന കാരണം യുഡിഎഫ് സ്വാധീനമായിരുന്നു. ജോസഫിനെ വെട്ടാന് സിഎഫ് തോമസ് പാര്‍ട്ടി ചെയര്‍മാന് ആവട്ടെ എന്ന അടവ് ജോസ് മുന്നോട്ട് വെച്ചെങ്കിലും അതിന് വഴങ്ങാന് അദ്ദേഹം തയ്യാറായിരുന്നില്ല.\nമാണി ഗ്രൂപ്പിനെ സ്വാധീനിച്ചത്\nപഴയ മാണി ഗ്രൂപ്പില് നിന്നുള്ള പലരേയും ജോസഫിന് കീഴിയിലേക്ക് കൊണ്ടുവരാന് സാധിച്ചത് സിഎഫ് തോമസിന്‍റെ കടന്നു വരവായിരുന്നു. ജോസഫുമായുള്ള തര്‍ക്കങ്ങളില് ജോസ് കെ മാണിക്കേറ്റ ഏറ്റവും വലിയ തിരിച്ചടിയും സിഎഫ് തോമസിന്‍റെ നിലപാടായിരുന്നു. ജോസഫ് പക്ഷത്തേക്ക് കൂറുമാറിയെങ്കിലും ഒരു ഘട്ടത്തിലും സിഎഫ് തോമസിനെതിരെ വിമര്‍ശനം ഉന്നയിക്കാന് ജോസ് പക്ഷം തയ്യാറാവാതിരുന്നത് അദ്ദേഹത്തിന് കേരള കോണ്‍ഗ്രസ് അണികളിലുള്ള സ്വാധീനം കണക്കിലെടുത്ത് കൊണ്ടുകൂടിയായിരുന്നു.\nഅയോഗ്യതാ നോട്ടീസിലെ ആശ്വാസം\nഅസുഖ ബാധയെ തുടര്‍ന്ന് സര്‍ക്കാറിനെതിരെ യുഡിഎഫ് കൊണ്ടുവന്ന അവിശ്വാസ പ്രമേയത്തിലും രാജ്യസഭാ തിരഞ്ഞെടുപ്പിലും പങ്കെടുക്കാന് സിഎഫ് തോമസിന് സാധിച്ചിരുന്നില്ല. വിപ്പ് ലംഘനം ആരോപിച്ച് ജോസഫിനും മോന്‍സ് ജോസഫിനും എതിരെ അയോഗ്യതാ നോട്ടീസ് നല്‍കുമ്പോള് സിഎഫ് തോമസിനെ ഒഴിച്ചു നിര്‍ത്താന് കഴിഞ്ഞത് ജോസ് വിഭാഗം ആശ്വാസമായി കണ്ടിരുന്നു.\nനിയമസഭയില് എത്തിയവരില് സിഎഫ് തോമസും ഉണ്ടായിരുന്നെങ്കില് പതിറ്റാണ്ടുകളായി മാണിക്കൊപ്പം അടിയുറച്ച് നിന്ന നേതാവിനെതിരെ അയോഗ്യത നടപടി സ്വീകരിക്കുന്നതിലെ ധാര്‍മിക പ്രശ്നം ജോസ് വിഭാഗത്തെ അലട്ടുമായിരുന്നു. സിഎഫ് തോമസ് സഭയില് എത്താതിരുന്നതിനാല് മാത്രമാണ് ജോസഫിനും മോന്‍സ് ജോസഫിനുമെതിരെ ശക്തമായ നടപടികളുമായി മുന്നോട്ട് പോവാന് സാധിച്ചത്.\nചെന്നിക്കര സി.ടി. ഫ്രാൻസിസിന്റെയും അന്നമ്മയുടെയും മകനായി 1939 ജൂലൈ 30നാണ് സിഎഫ് തോമസ് ജനിക്കുന്നത്. എസ്ബി കോളേജില് നിന്ന് ബിരുദം സ്വന്തമാക്കിയ അദ്ദേഹം എൻഎസ്എസ് ട്രെയിനിംഗ് കോളജിൽ നിന്ന് ബിഎഡും നേടി. 1962ൽ ചമ്പക്കുളം സെന്റ് മേരിസ് സ്കൂളിലും തുടർന്ന് ചങ്ങനാശേരി എസ്ബി സ്കൂളിലും അധ്യാപകനായിരുന്നു. കുഞ്ഞമ്മയാണ് ഭാര്യ. സൈജു, സിനി, അനു...\ncf thomas; Political career and biography, km Mani's loyalist at all times


സാധാരണക്കാരനെ ദുരിതത്തിലാഴ്ത്തി ഇന്ധവില വര്‍ധനവ്; ഒരു മാസത്തിനുള്ളിൽ കൂട്ടിയത് 125 രൂപ - Janayugom Online\nMarch 02, 2021, 11:35 am\nസാധാരണക്കാരനെ ദുരിതത്തിലാഴ്ത്തി ഇന്ധവില വര്‍ധനവ്; ഒരു മാസത്തിനുള്ളിൽ കൂട്ടിയത് 125 രൂപ\nഇന്ധന വില വര്‍ധനവീലൂടെ ജനങ്ങള്‍ക്ക് മേല് കൂടുതല് ദുരിതങ്ങള് കെട്ടിവെയ്ക്കുകയാണ് നരേന്ദ്രമോഡിയുടെ നേതൃത്വത്തിലുള്ള എന്‍ഡിഎ സര്‍ക്കാര്. പാര്‍ലമെന്‍റിലെ ഭൂരിപക്ഷം തങ്ങള്‍ക്ക് എന്തും ചെയ്യുവാനുള്ള ഒരു ഉപാധിയായി മാറ്റിയിരിക്കുകയാണ് കേന്ദ്ര സര്‍ക്കാര്. എന്നാല് സര്‍ക്കാരിന്‍റെ ജനദ്രോഹ നടപടികള്‍ക്കെതിരെ ഒരു ചെറുവിരല് ചൂണ്ടാന് പോലും പ്രതിപക്ഷ നിരയിലെ ഏറ്റവും വലിയ കക്ഷിയായ കോണ്‍ഗ്രസിനു കഴിയുന്നുമില്ല.\nഇന്ധന വില കൂട്ടുന്നത് കണ്ണില്‍ചോരയില്ലാതെ ജനങ്ങളെ എരിതീയില് നിന്ന് വറചട്ടിയിലേക്ക് വലിച്ചെറിയുന്നതു പോലെയാണ് കേന്ദ്ര സര്‍ക്കാര് ചെയ്യുന്നത്. പാചകവാതക വില കേന്ദ്രസർക്കാർ വീണ്ടും കുത്തനെ കൂട്ടി. കഴിഞ്ഞ ദിവസം ഗാർഹിക ഉപയോക്താക്കൾക്കുള്ള സിലിൻഡറിന് 25 ഉം വാണിജ്യാവശ്യത്തിനുള്ള സിലിൻഡറിന് 96 രൂപയും കൂട്ടി. ഗാർഹിക ആവശ്യത്തിനുള്ള സിലിൻഡറിന് നാലാഴ്‌ചക്കുള്ളിൽ നാലുതവണയായി 125 രൂപ കൂട്ടിയപ്പോൾ വാണിജ്യ സിലിൻഡറിന് നാലുമാസത്തിനുള്ളിൽ 500 രൂപ വർധിപ്പിച്ചു.കൊച്ചിയിൽ 801 രൂപയായിരുന്ന 14.2 കിലോ ഗാർഹിക സിലിൻഡറിന്റെ വില 826 രൂപയായി. തിരുവനന്തപുരത്ത് 828.5ഉം കോഴിക്കോട്ട് 828 രൂപയും കൊടുക്കേണ്ടിവരും. ഡൽഹിയിൽ 819ഉം കൊൽക്കത്തയിൽ 845 ഉം മുംബൈയിൽ 819 രൂപയുമാണ് വില. ഫെബ്രുവരി നാലിനും 25നും 25രൂപ വീതവും ഫെബ്രുവരി 15നും ഡിസംബർ ഒന്നിനും 16നും 50 രൂപ വീതവുമാണ് കൂട്ടിയത്.\nഡിസംബറിനുശേഷം മൊത്തം 225 രൂപ വർധിപ്പിച്ചു.  96 രൂപ കൂട്ടിയതോടെ 19 കിലോഗ്രാം വാണിജ്യ സിലിൻഡറിന് കൊച്ചിയിൽ 1604.5ഉം തിരുവനന്തപുരത്ത് 1620ഉം കോഴിക്കോട്ട് 1628.5 രൂപയുമാണ് പുതിയ വില. ഡൽഹിയിൽ 1,614 രൂപയുമായി.പെട്രോൾ ഡീസൽ വിലവർധനകൊണ്ടുതന്നെ താളംതെറ്റിയ കുടുംബബജറ്റുകൾക്ക് ഇരട്ടപ്രഹരമാണ് പാചകവാതക വിലവർധനയിലൂടെ കേന്ദ്രസർക്കാർ നൽകിയത്. കോവിഡിന്റെ സാമ്പത്തികപ്രതിസന്ധി അവസാനിക്കുംമുമ്പേയുള്ള വിലവർധന അടുക്കള ബജറ്റുകളുടെ താളംതെറ്റിക്കും. വീടുകളിൽ ഭക്ഷണം പാകം ചെയ്യാനാകാതെ സിലിൻഡറുകൾ നോക്കുകുത്തിയാകും.\nഹോട്ടലുടമകൾക്കാകട്ടെ പാചകവാതകത്തിൽമാത്രം പ്രതിദിനം 1000 മുതൽ 1500 രൂപവരെ അധിക ചെലവുണ്ടാകും. ഇതോടെ ഹോട്ടൽ ഭക്ഷണത്തിന് തീവിലയാകും,കേന്ദ്ര പെട്രോളിയം മന്ത്രാലയം ഗാർഹികാവശ്യത്തിനുള്ള സിലിൻഡറിന്റെ സബ്‌സിഡി നിർത്തിയിട്ട് എട്ടുമാസമായി. അന്താരാഷ്‌ട്ര വിപണിയിൽ വിലകുറഞ്ഞതോടെ സബ്‌സിഡിയുള്ളതും ഇല്ലാത്തതുമായ സിലിൻഡറിന് വില തുല്യമെന്ന ന്യായംപറഞ്ഞാണ് ഒരു അറിയിപ്പുമില്ലാതെ സബ്‌സിഡി നിർത്തലാക്കിയത്. പിന്നീട് തുടർച്ചയായി ആറാംതവണയാണ് വിലകൂട്ടി കേന്ദ്രം ജനങ്ങളെ പൊറുതിമുട്ടിച്ചത്. പെട്രോൾ, ഡീസൽ, പാചകവാതക വിലവർധനയിൽ പ്രതിഷേധിച്ച് സംയുക്‌ത സമരസമിതി നേതൃത്വത്തിൽ സംസ്‌ഥാനത്ത് മോട്ടോർവാഹന പണിമുടക്ക് നടക്കുന്നത്.\nENGLISH SUMMARY: 125 price increases in fuel within one month\nFuel Price increases gas price\n‘എനിക്ക് സീറ്റ് തരണം, വീണ്ടും ദേവസ്വം ബോര്‍ഡ് പ്രസിഡന്റാവണം’; ചടയമംഗലം സീറ്റില് അവകാശവാദവുമായി പ്രയാര് ഗോപാലകൃഷ്ണന് രംഗത്ത്\nരാഷ്ട്രപതിയെ ഡല്‍ഹി എയിംസിലേയ്ക്ക് മാറ്റി\nഡൽഹി കലാപം: കേസുകൾ 12 ന് പരിഗണിക്കും; തിരിച്ചറിയാത്ത മൃതദേഹങ്ങള് സംസ്‌കരിക്കുന്നത് ഹൈക്കോടതി വിലക്കി\nപൗരത്വ ഭേദഗതി: പ്രതിപക്ഷ യോഗം നാളെ


മഞ്ചാടിക്കരക്കാവിൽ ശ്രീ രാജരാജേശ്വരിക്ഷേത്രം - വിക്കിപീഡിയ\n(Manchadikarakavu Rajarajeswari Temple എന്ന താളിൽ നിന്നും തിരിച്ചുവിട്ടതു പ്രകാരം)\nമഞ്ചാടിക്കര, വാഴപ്പള്ളി, കോട്ടയം ജില്ല, കേരളം\nകോട്ടയം ജില്ലയിലെ ചങ്ങനാശ്ശേരിയിൽ മഞ്ചാടിക്കരയിൽ സ്ഥിതിചെയ്യുന്ന പുരാതന ദേവീക്ഷേത്രമാണ് മഞ്ചാടിക്കരക്കാവിൽ രാജരാജേശ്വരിക്ഷേത്രം. വാഴപ്പള്ളി തെക്കുംഭാഗത്തുള്ള ഭദ്രകാളീക്ഷേത്രമാണ് പിന്നീട് പുനഃപ്രതിഷ്ഠ നടത്തി രാജരാജേശ്വരീക്ഷേത്രമാക്കി മാറ്റിയത്. വാഴപ്പള്ളി ശിവക്ഷേത്രത്തിൽ നിന്നും ഒരു കിലോമീറ്റർ തെക്കുമാറി മഞ്ചാടിക്കര റോഡിൽ ഈ ദേവീക്ഷേത്രം സ്ഥിതിചെയ്യുന്നു.\n2.1 പഴയ ഭദ്രകാളിക്ഷേത്രം\n2.2 പുനഃരുദ്ധാരാണത്തിനു ശേഷം\nമൂന്നു ദശാബ്ദങ്ങൾക്കുമുൻപ് നിത്യനിദാനത്തിനു പോലും വകയില്ലാതെ ജീർണ്ണമായ അവസ്ഥയിലായിരുന്നു ഈ ദേവിക്ഷേത്രം. അന്ധകാരമായ ആ കാലഘട്ടത്തിൽ നിന്ന് ദശാബ്ദങ്ങൾ പിന്നിടുമ്പോൾ ഒരു ദേശത്തിനാകമാനം പ്രകാശം പരത്തികൊണ്ട് പരിലസിക്കുകയാണ് ഈ ക്ഷേത്രവും ദേവിയും. വർഷങ്ങൾക്കുമുൻപ് മഞ്ചാടിക്കര കുന്നത്തിടശ്ശേരി മന ബ്രഹ്മശ്രീ നാരായണൻ നമ്പൂതിരി അഖിലഭാരത് അയ്യപ്പസേവാസംഘത്തിലേക്ക് ഇഷ്ടദാനമായി നൽകിയതാണ് ഈ ദേവിക്ഷേത്രം. അന്ന് ഭദ്രകാളീ പ്രതിഷ്ഠയായിരുന്നു കാവിൽ.\nഅതിനെ തുടർന്ന് നടന്ന പുനരുദ്ധാരണ പ്രവർത്തനങ്ങളിലൂടെ പഴയ ദേവി പ്രതിഷ്ഠ മാറ്റി രാജരാജേശ്വരി സങ്കല്പത്തിൽ പുനഃപ്രതിഷ്ഠ നടത്തുകയുണ്ടായി. പുനഃപ്രതിഷ്ഠനടത്തിയത് പുതുമന നമ്പൂതിരിയായിരുന്നു.\nവനദുർഗ്ഗാ സങ്കല്പത്തിലുള്ള പഴയ ഭദ്രകാളീക്ഷേത്രം നിർമ്മിച്ചത് പത്തില്ലത്തിൽ പോറ്റിമാരുടെ കാലത്താണ്. തെക്കുകൂർ രാജാക്കന്മാരാണ് പത്തില്ലത്തിൽ ഒരു മഠമായ കുന്നത്തിടശ്ശേരി മനയിലെ നമ്പൂതിരിമാർക്കു വേണ്ടി ഭദ്രകാളീക്ഷേത്രം പണിതീർത്തത്. കുന്നത്തിടശ്ശേരി മനയിലെ പരദേവതയായിരുന്നു മഞ്ചാടിക്കരകാവിൽ ഭഗവതി. വടക്കോട്ട് ദർശനമായി വനദുർഗ്ഗാ സങ്കല്പത്തിൽ മേൽക്കൂരയില്ലാതെയാണ് ശ്രീകോവിൽ പണിതീർത്തിരുന്നത്. ശ്രീകോവിലിനു മുൻവശത്തായി പാട്ടു പുരയും, അല്പം തെക്കുമാറി തിടപ്പള്ളിയും പണിതീർത്തിരുന്നു. ഈ പാട്ടുപുരയിൽ വെച്ചായിരുന്നു മണ്ഡലകാലത്തെ കളമെഴുത്തും പാട്ടും നടത്തിയിരുന്നത്. ശ്രീകോവിലിനുള്ളിൽ തന്നെ ദേവിയുടെ പാർശ്വമൂർത്തികളുടേയും പ്രതിഷ്ഠ ഉണ്ടായിരുന്നു. പുനഃരുദ്ധാരണ സമയത്ത് ദേവി പ്രതിഷ്ഠക്കൊപ്പം ഈ പാർശ്വദേവിമാരെയും മാറ്റുകയും ഭദ്രകാളി പ്രതിഷ്ഠക്കു പകരമായി രാജരാജേശ്വരി പ്രതിഷ്ഠ നടത്തുകയും ഉണ്ടായി.\nഇന്ന് മഞ്ചാടിക്കരയിൽ പ്രധാനമൂർത്തി രാജരാജേശ്വരിയാണ്. പഴയക്ഷേത്ര ദർശനം പോലെതന്നെ വടക്കോട്ട് ദർശനമായാണ് ചതുര ശ്രീകോവിലിനുള്ളിൽ പ്രതിഷ്ഠ നടത്തിയിരിക്കുന്നത്. ശംഖ്-ചക്ര ധാരിയായി (വൈഷ്ണവാംശത്തോടെ) തലയിൽ ചന്ദ്രക്കലചൂടി (ശൈവാംശത്തോടെ) പത്മപീഠത്തിൽ ആസനസ്തയാണ് ദേവി ഇവിടെ. തൃകാലപൂജാവിധികൾ നിശ്ചയിച്ച് പടിത്തരമാക്കിയത് തന്ത്രിമുഖ്യനായ അമ്പലപ്പുഴ പുതുമനയില്ലത്തിലെ നമ്പൂതിരിയാണ്. വിസ്താരമേറിയ നാലമ്പലവും, അതിൽ തന്നെ ഇരുനില മുഖപ്പോടുകൂടി പണിതീർത്തിട്ടുള്ള തിടപ്പള്ളിയും മനോഹരങ്ങളാണ്. ആധുനിക നിർമ്മാണ വൈദഗ്ദ്ധ്യത്തിൽ കേരളതനിമ ഒട്ടും കുറയാതെ പണിതിർത്തവയാണ് ശ്രീകോവിലും, നാലമ്പലവും, മുഖമണ്ഡപവും, തിടപ്പള്ളിയും. നാലമ്പലത്തോട് ചേർന്നുതന്നെ വടക്കു വശത്തായി വലിയ ബലിക്കല്പുരയും പണിതീർത്തിട്ടുണ്ട്.\nമണ്ഡലക്കാലത്തു കളമെഴുത്തു പാട്ടും നടത്തുന്നത് നാലമ്പലത്തിലെ കിഴക്കേ അമ്പലവട്ടത്താണ്. പഴയ പാട്ടുപുര ഇന്നും നിലനിൽക്കുന്നുണ്ടങ്കിലും കളമെഴുത്തും പാട്ട് നാലമ്പലത്തിനുള്ളിൽ തന്നെ നടത്തുന്നു. നാലമ്പലത്തിനു പുറത്ത് കന്നിമൂലയിൽ ഗണപതിയേയും, വടക്ക്-പടിഞ്ഞാറേ മൂലയിൽ ശാസ്താവിനേയും പ്രതിഷ്ഠിച്ചിരിക്കുന്നു. കിഴക്കു വടക്കു മൂലയിലായി നാഗ പ്രതിഷ്ഠകളും നടത്തിയിട്ടുണ്ട്.\n"https://ml.wikipedia.org/w/index.php?title=മഞ്ചാടിക്കരക്കാവിൽ_ശ്രീ_രാജരാജേശ്വരിക്ഷേത്രം&oldid=3066747" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 13:56, 29 ജനുവരി 2019.


പത്തില് തോറ്റു, പിന്നെ കരിങ്കല്ല് ചുമക്കല്, ഓട്ടോ ഓടിക്കല്, കപ്പലണ്ടി വില്‍പ്പന, മീന്‍കച്ചവടം... ദാ ഇപ്പോള് ഡോക്ടറേറ്റും - ദ് ബെറ്റർ ഇൻഡ്യ\nസ്കൂളില് പോയി തുടങ്ങിയെങ്കിലും പണിക്ക് പോകുന്നത് അവസാനിപ്പിച്ചില്ല. ശനിയാഴ്ചകളില് കരിങ്കല്ല് ക്വാറിയില് പോകും\nപത്താം ക്ലാസില് തോറ്റു.. പിന്നെ സേ എഴുതി ജയിച്ചു. അതോടെ പഠനം അവസാനിപ്പിച്ചു… എന്നാപ്പിന്നെ എന്തിനാ സേ പരീക്ഷയെഴുതിയേന്ന് ചോദിക്കരുത്. പ്ലസ് ടുവിന് പഠിക്കുന്ന പിള്ളേര് റോഡിലും ബസ് സ്റ്റോപ്പിലുമൊക്കെ അലമ്പ് കാണിക്കുന്നത് കണ്ട് കൊതി തോന്നി.\nഎന്നാപ്പിന്നെ പഠിക്കാന് പോയാലോ എന്നു പറഞ്ഞു പ്ലസ് ടുവിന് ചേര്‍ന്നു. പ്ലസ് ടു ജയിച്ചു. ഹൊ, ഇനി ഇപ്പോ ഡിഗ്രിക്കോ മറ്റോ ചേരുമായിരിക്കുമല്ലോ.. ഇല്ല ചേര്‍ന്നില്ല.. ‘ഇനീപ്പോ പഠിക്കാനൊന്നും പോകണ്ട… വേറെ പണിയില്ലേ..’ എന്നായി.\nഅങ്ങനെ വേറെ പണിക്ക് പോയി.\nപക്ഷേ ഒരു മനസ്സമാധാനക്കുറവ്.. കൂട്ടുകാര്‍ക്കൊക്കെ വല്യതിരക്ക്.. കറങ്ങാന് പോകാനൊന്നും അവന്‍മാരെ കിട്ടുന്നില്ല. അവര് കോളെജില് പോയി അടിച്ചുപൊളിച്ചു നടക്കുന്നു. ഹൊ.. ഇതുകണ്ടപ്പോള് വീണ്ടും ഒരു മനോവിഷമം.. അങ്ങനെ അവന്‍മാരോട് തന്നെ കാര്യം പറഞ്ഞു. നേരെ കൂട്ടുകാരന്‍മാര് പഠിക്കുന്ന കോളേജില് ഡിഗ്രിക്ക് ചേര്‍ന്നു.\nഅജിത്ത് തന്‍റെ ഓട്ടോറിക്ഷയ്ക്കൊപ്പം\nമൂന്നു വര്‍ഷം.. മലയാളം പഠിച്ച് ബിരുദമൊക്കെയെടുത്തു. വീണ്ടും പഠനം അവസാനിപ്പിച്ചുണ്ടാകും എന്നല്ലേ നിങ്ങള് ചോദിക്കാന് വരുന്നേ.. ഇല്ല പഠനം അവസാനിപ്പിച്ചില്ലെന്നു മാത്രമല്ല ബി എഡും പിജിയും നെറ്റും പിഎച്ച്ഡിയും എടുത്താണ് താത്ക്കാലികമായി പഠനം അവസാനിപ്പിച്ചിരിക്കുന്നത്.\nഇനീപ്പോ അസിസ്റ്റൻ് പ്രൊഫസറാകണമെന്നാണ് പറയുന്നത്.. ആരാണീ ഇപ്പറയുന്നത്.. ഡോ. കെ.പി. അജിത്ത് എന്ന അഞ്ചല്‍പ്പെട്ടിക്കാരനാണ് പുതിയ ആഗ്രഹം തുറന്നു പറയുന്നത്.\nമലയാളം സര്‍വകലാശാലയിലെ ആദ്യ പി എച്ച് ഡിക്കാരനാണ് അജിത്ത്.. പക്ഷേ ഈയൊരു വിശേഷണത്തില് മാത്രം അവസാനിക്കുന്നതല്ല അജിത്തിന്‍റെ ജീവിതം.\nഇടക്കിടെ പഠനം മതിയാക്കി പോയതിനും ചില കാരണങ്ങളുണ്ട്. ഇങ്ങനെ ഒരു ‘ലൈറ്റ് ചായ’ പോലെ ഒറ്റയടിക്കങ്ങ് പറഞ്ഞുപോയെങ്കിലും കാര്യങ്ങള് കടുപ്പമായിരുന്നു. പക്ഷേ, അജിത്ത് പറഞ്ഞുകേള്‍ക്കുമ്പോള് തോന്നും കടന്നുവന്ന വഴിയൊക്കെ എന്ത് സിംപിളാണെന്ന്.\nപി എച്ച് ഡി കിട്ടിയതിന്‍റെ ത്രില്ലിലാണ് അജിത്ത്. പക്ഷേ അതിനെക്കുറിച്ച് പറഞ്ഞു തുടങ്ങുന്നതിന് മുന്‍പ് കുറച്ചു ഫ്ലാഷ് ബാക്കുണ്ട്.\nഅജിത്ത് പറയുന്നു: ” അമ്മ പി വി ശാന്തയും മുത്തശ്ശി ചിന്നമ്മയും മാത്രമേയുള്ളൂ. അച്ഛനില്ല.. എനിക്ക് മൂന്നുമാസം പ്രായമുള്ളപ്പോള് അമ്മയെയും എന്നെയും ഉപേക്ഷിച്ച് പോയതാണ് അച്ഛന്.\nപിന്നെ കുറേ കഷ്ടപ്പെട്ടാണ് അമ്മ പഠിപ്പിക്കുന്നതൊക്കെ. ഇടയ്ക്കിടെ പഠനം നിറുത്തി പോയതും പല പല ജോലികള് ചെയ്യാനായിരുന്നു.\n“പതിനാറാമത്തെ വയസ് വരെ പുറമ്പോക്ക് ഭൂമിയിലാണ് താമസിക്കുന്നത്. വീട് എന്നൊന്നും പറയാനാകില്ല.. ഒറ്റ മുറി വീട്. ഞങ്ങള് മൂന്നാളും ഈ ഓടിട്ട ചാണകമെഴുകിയ വീട്ടിലാണ് താമസിക്കുന്നത്. വെട്ടം ഒന്നുമില്ല.. മണ്ണെണ്ണ വിളക്കിന്‍റെ വെട്ടം മാത്രമേയുള്ളൂ.. പത്താം ക്ലാസില് കണക്കിന് തോറ്റതും പിന്നെ ജയിച്ചതും പ്ലസ്ടുവിന് ജയിച്ചതുമൊക്കെ ഈ മണ്ണെണ്ണ വിളക്കിന്‍റെ വെട്ടത്തിലിരുന്ന് പഠിച്ചാണ്. ”\nപ്ലസ് ടു വരെ ഈ ഒറ്റമുറി വീട്ടിലായിരുന്നു താമസം. 2006 വരെ. പൈനാപ്പിള് തോട്ടത്തിലാണ് അമ്മയ്ക്ക് ജോലി. അമ്മയുടെ വരുമാനം മാത്രമേയുണ്ടായിരുന്നുള്ളൂവെന്നും അജിത്ത് (30) പറയുന്നു.\n“പഠിക്കാന് അത്ര വലിയ കേമനൊന്നും ആയിരുന്നില്ല. അതുകൊണ്ട് അമ്മയോട് പറയും, അമ്മേ ഞാന് പത്ത് വരെ പോകുകയുള്ളൂ.. പഠിക്കാനൊന്നും പറ്റില്ല.. ഇതുകേട്ട് അമ്മ ഒന്നും പറയില്ല.\n“എന്നോട് അമ്മ നിര്‍ബന്ധബുദ്ധിയോടെ ഒന്നും ഇതുവരെ പറഞ്ഞിട്ടില്ല. എനിക്ക് എല്ലാ കാര്യത്തിലും സ്വാതന്ത്ര്യമുണ്ട്.\n“പി എച്ച് ഡി ചെയ്യുമ്പോഴും നെറ്റിന് ട്രൈ ചെയ്യുമ്പോഴുമൊന്നും അമ്മ ഒന്നും പറഞ്ഞിട്ടില്ല.. അമ്മയ്ക്ക് അതേക്കുറിച്ചൊന്നും പറഞ്ഞുതരാനുള്ള അറിവില്ല. അമ്മ പത്താം ക്ലാസ് തോറ്റതാണ്. അമ്മയ്ക്ക് എന്നെ സുരക്ഷിതമായി എന്നും കൂടെ നിറുത്തുകയെന്നത് മാത്രമായിരുന്നു. വിദ്യാഭ്യാസം വേണം.. നന്നായി പഠിപ്പിക്കണം എന്നൊന്നും അമ്മയ്ക്ക് അറിയില്ലായിരുന്നു.\nഇതുകൂടി വായിക്കാം: 27 കിലോയുള്ള മീന് കറി, മൂന്ന് ആടിന്‍റെ ബിരിയാണി…നമ്മളെ കൊതിപ്പിച്ച് യൂട്യൂബില് നിന്ന് ലക്ഷങ്ങള് വാരുന്ന സാധാരണക്കാരന്\n“പക്ഷേ പത്താംക്ലാസ് ജയിക്കണമെന്നു മാത്രമേ എനിക്കും ആഗ്രഹം ഉണ്ടായിരുന്നുള്ളൂ. പത്ത് ജയിക്കണമെന്നാഗ്രഹിക്കാനൊരു കാരണമുണ്ട്.”\nആ കാരണം വെളിപ്പെടുത്തും മുന്‍പേ സ്കൂളില് പഠിക്കുമ്പോള് പണിക്ക് പോയതിനെക്കുറിച്ച് അജിത്ത്: ” ഒന്നാം ക്ലാസ് മുതല് നാലാം ക്ലാസ് വരെ അഞ്ചല്‍പ്പെട്ടിയിലെ ഗവണ്‍മെന്‍റ് സ്കൂളിലാണ് പഠിച്ചത്. പത്താം ക്ലാസ് വരെ വാരപ്പെട്ടി എന്‍എസ്എസ് ഹൈസ്കൂളിലും. കുട്ടിക്കാലം തൊട്ടേ മരം കയറാന് മിടുക്കനായിരുന്നു.\n“സ്കൂളില് പഠിക്കുമ്പോള് തന്നെ മരത്തില് കയറി ചില്ലകള് വെട്ടാന് പലരുമെന്നെ വിളിക്കും. പിന്നെ റബര് തൈ നടാനൊക്കെ പോകുമായിരുന്നു.”\nഡ്രൈവിങ്ങിനോട് ഇന്നും അന്നുമൊക്കെ വലിയ ഹരമാണ്. പത്താം ക്ലാസ് പാസായാല് മാത്രമേ ലൈസന്‍സ് കിട്ടൂ.\nപത്താം ക്ലാസ് എങ്ങനെയെങ്കിലും ജയിക്കണമെന്നാഗ്രഹിക്കാനുള്ള ഒരു കാരണമിതാണ്. പിന്നെ അമ്മയുടെ ആഗ്രഹം. പക്ഷേ കണക്ക് പരീക്ഷയില് നന്നായങ്ങ് തോറ്റു. പക്ഷേ ജയിക്കണമെന്നുള്ളത് കൊണ്ട് സേ എഴുതി. ജയിച്ചു. മരച്ചില്ല വെട്ടല് മാത്രമായിരുന്നില്ല, റബര് ടാപ്പിങ്ങും റോഡ് ടാറിങ്ങും ഉത്സവപ്പറമ്പിലെ കപ്പലണ്ടി കച്ചവടും മീന് കച്ചവടവുമൊക്കെ ചെയ്തിട്ടുണ്ട്.\nഇതുകൂടി വായിക്കാം: ‘അത്രയ്ക്കുണ്ട് ചെറുപ്പത്തിലെ വിശപ്പിന്‍റെ ആഴം, കരഞ്ഞുറങ്ങിയ ഓര്‍മ്മകള്’: ദുബായിലെ പട്ടിണിക്കാര്‍ക്ക് ഭക്ഷണമൊരുക്കുന്ന ട്രക്ക് ഡ്രൈവറുടെ ജീവിതം\n“പത്താം ക്ലാസ് ജയിച്ചതോടെ എന്‍റെ ആഗ്രഹം പോലെ പഠിത്തം നിറുത്തി. വീടിന് അടുത്ത് പാറത്താഴം എന്നൊരു സ്ഥലമുണ്ട്. പത്ത് പന്ത്രണ്ട് കരിങ്കല് ക്വാറികളുള്ള പ്രദേശമാണ്. നേരെ കരിങ്കല് ക്വാറിയില് പണിക്കിറങ്ങി.\n“മഴയായിരുന്നതു കൊണ്ട് ക്വാറിയില് പണി കുറവായിരിക്കും. നല്ല വേനല്‍ക്കാലമാണെങ്കില് 300-350 രൂപയൊക്കെ കിട്ടും. 2006-2007 ലാണ്. അന്ന് 300 രൂപ എന്നത് വലിയൊരു തുക തന്നെയായിരുന്നു.\n“വര്‍ഷമാണെങ്കില് ഇത്രയും കൂലി കിട്ടില്ല. 120-150 ഒക്കെ കിട്ടുകയുള്ളൂ.\nനാലുപേരടങ്ങുന്ന ടീം കല്ല് ചുമന്ന് ലോറിയില് കയറ്റുന്നതാണ് പണി. അന്നെനിക്ക് പതിനഞ്ച്, പതിനാറ് വയസേയുള്ളൂ.\n“എന്തെങ്കിലുമൊക്കെ സമ്പാദിക്കണമെന്നു ചിന്തിക്കുന്നത് അമ്മയെ കണ്ടിട്ടാണ്. അങ്ങനെ വേറെന്തെങ്കിലും കൂടി ചെയ്താലോ എന്നു തോന്നി. ഉച്ചയ്ക്ക് ക്വാറിയില് നിന്നു വീട്ടിലെത്തും.\n“അതിനു ശേഷം വീടിനടുത്തുള്ള സുബൈര് എന്ന ഇക്കാടെ കൂടെ ഹെല്‍പ്പറായിട്ട് മീന് കച്ചവടത്തിന് പോയി. മൂപ്പര്‍ക്ക് ഒരു ആപെ ഓട്ടോറിക്ഷയുണ്ട്. മൂപ്പര് രാവിലെ എറണാകുളം ചമ്പക്കര മാര്‍ക്കറ്റില് നിന്നു മീനെടുക്കും. എന്നിട്ട് രണ്ടുമണിയോടെ നമ്മുടെ വീടിനടുത്തുള്ള സ്ഥലത്തെത്തും.\n“മൂപ്പര്‍ക്കുള്ള ഉച്ചയൂണ് ആളുടെ വീട്ടില് നിന്നെടുത്ത് ഞാന് നേരെ പൈങ്ങോട്ടൂര്‍ക്ക് പോകും. പൈങ്ങോട്ടൂര് ജംഗ്ഷനിലാണ് മൂപ്പര്‍ക്ക് മീന് കച്ചവടം. നല്ലൊരു മനുഷ്യനായിരുന്നു സുബൈറിക്ക..മൂന്നു തൊട്ട് രാത്രി ഒമ്പത് വരെയായിരുന്നു ജോലി സമയം. നൂറു രൂപയാണ് കൂലി.\n“മീന് അധികമുള്ള ദിവസങ്ങളില് സുബൈറിക്ക 150 രൂപയൊക്കെ തരും. ഇതിനു പുറമേ ചായയൊക്കെ വാങ്ങി തരും. മീന് കവറിലാക്കി നല്‍കുക, പൈസ വാങ്ങി പെട്ടിയിലിടുക.. ജോലി കഴിഞ്ഞ് ഓട്ടോയും മീനിന്‍റെ ബോക്സും പുഴയില് കൊണ്ടുപോയി കഴുകണം.. ഇത്രയും പണിയേയുണ്ടായിരുന്നുള്ളൂ.\n“മീന് കച്ചവടം ചെയ്യുന്നതിന് തൊട്ടുമുന്നില് ബസ് സ്റ്റോപ്പാണ്. അതിനടുത്ത് ഒരു ഹയര്‍സെക്കന്‍ററി സ്കൂളുണ്ട്.. ഇവിടെ നിന്നുള്ള കുട്ടികള് ബസ് കാത്തുനില്‍ക്കുന്നത് ഈ സ്റ്റോപ്പിലാണ്.\n“ആ പ്രായത്തിലുള്ള പിള്ളേരുടെ കോപ്രായങ്ങളും ഒച്ചപ്പാടും കളിയും ചിരിയും ആഘോഷവുമൊക്കെ കണ്ടപ്പോ എനിക്ക് വല്ലാത്ത സങ്കടം തോന്നി.\nഈ പ്രായത്തില് പഠിക്കാന് പോകുകയാണ് വേണ്ടത്.. ജോലി നമുക്ക് പിന്നീടായാലും ചെയ്യാവുന്നതല്ലേ എന്നൊക്കെ അജിത്തിന് തോന്നി. “അങ്ങനെ ഞാന് സുബൈറിക്കയോട് പറഞ്ഞു, ഞാന് പ‍ഠിക്കാന് പോകുകയാണ്.. ജോലി നിറുത്തുകയാണ്.”\nമുവാറ്റുപുഴയിലെ ശിവന്‍കുന്ന് സര്‍ക്കാര് സ്കൂളിലാണ് അജിത്ത് പ്ലസ് ടു പഠിച്ചത്. സര്‍ക്കാര് സ്കൂള് തെരഞ്ഞെടുക്കാനും കാരണമുണ്ട്. “മാനെജ്മെന്‍റ് സ്കൂളാണെങ്കില് അവര് വര വരയ്ക്കും.. അതിലൂടെ തന്നെ പോകേണ്ടി വരും. അങ്ങനെയൊരു പ്രശ്നമുണ്ട്. റൂട്ട് വരച്ചിട്ട് സഞ്ചരിക്കാനാകില്ല.. കുട്ടിക്കാലം തൊട്ടേ ആ വരയ്ക്കപ്പുറത്തേക്ക് സഞ്ചരിക്കാനാണ് ഇഷ്ടവും ശീലവും,” എന്ന് അജിത്ത്.\n(Image for representation only. Photo: pixabay.com)\nഹ്യൂമാനിറ്റീസ് ആണ് പ്ലസ് ടുവിന് എടുത്തത്. “സയന്‍സും കൊമേഴ്സും പഠിക്കാന് ഒട്ടും താത്പ്പര്യമില്ലായിരുന്നു,” എന്ന് അജിത്ത്. “അന്നും ഇല്ല ഇന്നും ഇല്ല.”\nസ്കൂളില് പോയി തുടങ്ങിയെങ്കിലും ജോലിക്ക് പോകുന്നത് അവസാനിപ്പിച്ചില്ല. ശനിയാഴ്ചകളില് കരിങ്കല്ല് ക്വാറിയിലും പോകും.\n“ആ സമയത്താണ് വീട് വയ്ക്കുന്നത്. പ്ലസ് ടു വരെ ഒറ്റമുറി വീട്ടിലായിരുന്നു. സ്വന്തമായി ഒരു തുണ്ട് ഭൂമി.. അമ്മയുടെ വലിയ ആഗ്രഹമായിരുന്നു. മരിച്ചാല് അടക്കാനൊരു ഭൂമി വേണമല്ലോയെന്നായിരുന്നു അമ്മ പറഞ്ഞിരുന്നത്. എനിക്ക് 16 വയസുള്ളപ്പോഴാണ് അമ്മ കുറച്ച് ഭൂമി വാങ്ങുന്നത്. ബ്ലോക്ക് പഞ്ചായത്തിന്‍റെ ഭവന പദ്ധതി പ്രകാരം 35,000 രൂപ ലോണ് കിട്ടി.\nലോണ് ഉപയോഗിച്ച് ഒരു മുറിയും ഹാളും വര്‍ക് ഏരിയയും അടുക്കളയുമായി വീട് പണിതു. “ശരിക്കും മൂന്നു ബെഡ് റൂമൊക്കെുള്ള വീടിന്‍റെ പ്ലാന് ആയിരുന്നു.. ബ്ലോക്കിന്‍റെ ലോണെടുത്ത് പണിയുമ്പോള് വീടിന് അങ്ങനെ അളവുണ്ട്. 18-മാത്തെ വയസില് പ്ലസ് ടു കംപ്ലീറ്റ് ചെയ്തു. പുതിയ വീട്ടിലേക്ക് മാറുകയും ചെയ്തു.\n“പ്ലസ് ടുവിലൊരു സാറുണ്ടായിരുന്നു, സന്തോഷ്.. പൊളിറ്റിക്സാണ് പഠിപ്പിച്ചത്. സാര് പഠിച്ചത് മഹാരാജാസിലാണ്. ക്യാംപസ് അനുഭവങ്ങളൊക്കെയും സാര് ഞങ്ങളോട് പറയും. കളിയിലൂടെ പഠിച്ചതിനെക്കുറിച്ച് സാര് പറഞ്ഞിട്ടുണ്ട്.\n“ഫുട്ബോളില് പന്തടിക്കുമ്പോള് മാര്‍ക്സിന്‍റെ തിയറി പറയും. ഗോളി തിരിച്ചു പന്തടിക്കുമ്പോള് ഏംഗല്‍സിന്‍റെ തിയറി പറയും.. ഇങ്ങനെ രസകരമായിരുന്നു അവരുടെ കളിയും പഠനവും. ക്യാംപസിലെ പ്രണയവും രാഷ്ട്രീയവുമൊക്കെ സാര് പറയും. ഇതുകേട്ട് കേട്ട് കോളെജില് പഠിക്കണമെന്നാഗ്രഹം തോന്നി,” അജിത്ത് അടുത്ത ലക്ഷ്യത്തിലേക്ക്.\n“ശിവന്‍കുന്ന് സ്കൂളില് നിന്നു നോക്കിയാല് നിര്‍മല കോളെജ് കാണാം. സ്കൂളിരിക്കുന്നത് ഒരു കുന്നിലും അപ്പുറത്തെ കുന്നില് കോളെജും.. ഇങ്ങനെയായിരുന്നു.. ഈ കുന്നില് നിന്നും ആ കുന്നിലേക്കുള്ള യാത്രയാണ് ഇനി നിങ്ങള്‍ക്ക് വേണ്ടതെന്നു സാര് എപ്പോഴും പറയുമായിരുന്നു. ഇതൊക്കെ കേട്ട് കോളെജ് ക്യാംപസ് മനസില് തന്നെയുണ്ടായിരുന്നു.\n“പക്ഷേ പ്ലസ് ടു കഴിഞ്ഞപ്പോള് എന്‍റെ മനസില് മറ്റൊരു ആഗ്രഹം തോന്നി. ഒരു ബൈക്ക് വാങ്ങണം. വീട്ടിലെ സാഹചര്യങ്ങളില് അമ്മയോട് ഇങ്ങനെയൊന്നു ചോദിക്കാനേ പറ്റില്ല. മാത്രമല്ല വീടിന്‍റെ പണിയും നടക്കുന്നുണ്ട്.\nകൂട്ടുകാര്‍ക്കൊപ്പം ഒരു സെല്‍ഫി\n“ഇതിലേക്കുള്ള ചെലവിനും തുക വേണം പിന്നെ ബൈക്ക് വാങ്ങാനും. പഠിക്കാന് പോയാല് ബൈക്ക് വാങ്ങാന് പറ്റില്ലെന്ന തോന്നലില് പഠിപ്പ് വീണ്ടും അവസാനിപ്പിച്ചു. ഇതായിരുന്നു രണ്ടാമതും പഠനം അവസാനിപ്പിക്കുന്നതിനുള്ള കാരണം.”\nവീണ്ടും കരിങ്കല് ക്വാറിയിലേക്ക്.. ആറു മാസം പണിയെടുത്ത് അജിത്ത് ബൈക്ക് സ്വന്തമാക്കി. ഹീറോ ഹോണ്ട സ്പ്ലെന്‍ഡറാണ് വാങ്ങിയത്. ലൈസന്‍സും കിട്ടി. പക്ഷേ ബൈക്ക് ഓടിച്ചു തുടങ്ങിയപ്പോഴാണ് ഒരു കാര്യം മനസിലായത്. ബൈക്കില് പോകാന് ഒരിടമില്ലെന്ന കാര്യം!\n“രാവിലെ എട്ട് മണിക്ക് കരിങ്കല് ക്വാറിയിലേക്ക് പോകും.. വൈകിട്ട് അഞ്ച് വരെ ക്വാറിയിലാണ്. പിന്നെ വീട്ടിലെത്തി കുളിച്ച് ഭക്ഷണമൊക്കെ കഴിച്ച് വരുമ്പോഴേക്കും ഏഴുമണിയാകും.\n“ഈ നേരത്ത് ബൈക്കില് കവലയിലേക്ക് പോകും. കൂട്ടുകാരെ കണ്ട് സംസാരിച്ച് തിരിച്ചു പോകും. ഇത്രയേള്ളൂ. ഇതല്ലാതെ ബൈക്കില് എവിടെയും പോകാന് സമയമില്ല. സമപ്രായക്കാരെല്ലാം പഠിക്കാന് പോകും.. പിന്നെ ആര്‍ക്കൊപ്പമാണ് കറങ്ങാന് പോകുക..? കൂട്ടത്തില് എനിക്കേ ബൈക്കുള്ളൂ.\n“ഇടക്കിടെ പ്ലസ് ടു ക്ലാസില് വച്ച് സന്തോഷ് മാഷ് പറഞ്ഞ കാര്യങ്ങളൊക്കെ ഓര്‍ക്കുമായിരുന്നു. അങ്ങനെ കോളെജില് പഠിക്കമെന്നു തോന്നി. ഡിഗ്രിക്ക് ചേരാന് തീരുമാനിച്ചു. കോലഞ്ചേരി സെന്‍റ് പീറ്റേഴ്സില് അപേക്ഷ കൊടുക്കാന് തീരുമാനിച്ചു. അതിനൊരു കാരണമുണ്ട്.\nനല്ല കാര് വാങ്ങണമെങ്കില് ഒന്നര ലക്ഷം വേണ്ടി വരും. എന്‍റെ ബജറ്റാണെങ്കില് അമ്പതിനായിരം രൂപയാണ്.\nപ്ലസ് ടുവിന് കൂടെ പഠിച്ച പലരും പീറ്റേഴ്സിലുണ്ട്. 2009-ല് ഡിഗ്രിക്ക് ചേര്‍ന്നു. ബി എ മലയാളത്തിന്. ജോലിക്ക് പോകാന് സാധിക്കാത്തതു കൊണ്ട് സാമ്പത്തികപ്രശ്നമുണ്ടായിരുന്നു.\nഫൈനല് ഇയറില് ശനിയാഴ്ചയടക്കം ക്ലാസുണ്ട്. കരിങ്കല് ക്വാറിയില് പോകാന് പറ്റാത്ത സാഹചര്യമായി. പഠിക്കണമെങ്കില് പൈസ വേണമല്ലോ.. ഡ്രൈവിങ്ങും അറിയാം.. എന്നാല് കാര് വാങ്ങാം. വാടകയ്ക്ക് ഓടിക്കാലോ എന്നാണ് ആലോചിച്ചത്.\nകാര് വാങ്ങുന്നതിനെക്കുറിച്ച് നാട്ടിലെ ഒരു ചേട്ടനോട് പറഞ്ഞു, നല്ല കാര് വാങ്ങണമെങ്കില് ഒന്നര ലക്ഷം വേണ്ടി വരും. എന്‍റെ ബജറ്റാണെങ്കില് അമ്പതിനായിരം രൂപയാണ്.\nഅന്നേരം മൂപ്പര് പറഞ്ഞു, അമ്പതിനായിരത്തിന് കാര് വാങ്ങിയാല് ഏതുനേരവും വര്‍ക് ഷോപ്പില് കയറ്റണ്ടി വരുമെന്ന്. കാറിനെക്കാള് ഉപകാരപ്പെടുന്നത് ഓട്ടോറിക്ഷയാകുമെന്നും ആ ചേട്ടന് പറഞ്ഞു.\nഅങ്ങനെ 35,000 രൂപയ്ക്ക് ഓട്ടോറിക്ഷ വാങ്ങി. കുറച്ചു എന്‍റെ കൈയിലുണ്ടായിരുന്നു, ബാക്കി പലവഴിക്ക് കിട്ടി. ഓട്ടോ വാങ്ങി, ക്ലാസുള്ള ദിവസങ്ങളില് രാവിലെയും വൈകിട്ടും ഞായറാഴ്ചകളിലും വണ്ടിയോടിക്കാന് തുടങ്ങി.\nഡിഗ്രി പൂര്‍ത്തിയാക്കി. അന്നേരം കൂടെ പഠിച്ച രേഷ്മ പറഞ്ഞു, അജിത്തേ ഒരു ബിഎഡ് എടുത്താലോ.. ബിഎ ബിഎഡ് എന്നു പറയാന് തന്നെ നല്ല രസമല്ലേ.., ഞാന് പറഞ്ഞത്, 70 ശതമാനം മാര്‍ക്കല്ലേ ഉള്ളൂ. മെറിറ്റില് കിട്ടാന് ചാന്‍സില്ല. രേഷ്മയാണ് മാനെജ്മെന്‍റ് സീറ്റ് നോക്കാമെന്നു പറഞ്ഞത്.\nഫീസ് 35,000 രൂപയാണ്. പക്ഷേ ഒരുമിച്ച് ഫീസ് അടക്കേണ്ട. തവണകളായി അടച്ചാല് മതി.. അങ്ങനെ ശ്രീനാരായണ ബിഎഡ് കോളേജിലേക്ക് ബിഎഡിന്. രേഷ്മയും പീറ്റേഴ്സില് കൂടെ പഠിച്ച മറ്റു മൂന്നുപേരും കൂടെ ബിഎഡിന് ചേര്‍ന്നു.\n“ബിഎഡ് കോളേജില് വച്ചാണ് എന്‍റെ ജീവിതം മുന്നോട്ട് നയിക്കാനുള്ള പ്രേരകശക്തിയായ മാഷിനെ പരിചയപ്പെടുന്നത്.” ജോബി തോമസ് എന്ന മാഷിന്‍റെ സ്വാധീനത്തെക്കുറിച്ച് പറയുന്നു അജിത്ത്. “എന്നെക്കുറിച്ച് നന്നായി അറിയാം. കൃത്യമായ നിര്‍ദേശങ്ങളാണ് നല്‍കിയത്. പിന്നെ അദ്ദേഹത്തിന്‍റെ നിയന്ത്രണത്തിലായി ഞാന്. പിന്നീട് ആ ഓട്ടോ വിറ്റു. ലോണെടുത്ത് പുതിയത് ഒരെണ്ണം വാങ്ങി.\nരാത്രിയൊക്കെ നല്ല ഓട്ടം കിട്ടി. 79 ശതമാനം വാങ്ങി ബിഎഡ് പാസായി. രസകരമായ മറ്റൊരു കാര്യമുണ്ടായി. ഞാന് പഠിച്ച സ്കൂളില് തന്നെയായിരുന്നു ബിഎഡ് ട്രെയ്നിങ്ങ്. ഇതെന്‍റെ ഒരാഗ്രഹം കൂടിയായിരുന്നു. പത്താം ക്ലാസില് തോറ്റ ആ സ്കൂളില് തന്നെ അധ്യാപകനായെത്തുകയെന്നത്.\nനാടകഗാനം എന്നു പറയുമ്പോള് വര്‍ഷങ്ങള്‍ക്ക് മുന്‍പ് ബലികുടീരങ്ങളേ, പൊന്നരിവാള് അമ്പിളിയില്.. ഈ പാട്ടുകളെക്കുറിച്ചാണ് എല്ലാവരും പറയുന്നത്\n2013-ല് ബിഎഡ് പാസായി നില്‍ക്കുന്ന സമയത്താണ് തിരൂര് മലയാള സര്‍വകലാശാല ആരംഭിക്കുന്നത്. ജോബി മാഷാണ് അയക്കാന് പറയുന്നത്. ക്ലാസില് നിന്ന് അഞ്ച് പേരാണ് അയച്ചത്.\nപക്ഷേ കൂട്ടത്തില് വീട്ടില് നിന്നു മാറിനില്‍ക്കാന് പറ്റാത്ത അവസ്ഥ എനിക്ക് മാത്രമേയുള്ളൂ. മുത്തശ്ശിക്ക് അസുഖമൊക്കെയായിരിക്കുന്ന കാലമാണ്. പക്ഷേ സാറിന്‍റെ നിര്‍ബന്ധം കാരണം ഒഴിവാക്കാനായില്ല. പിജി കഴിഞ്ഞ് പിഎച്ച്ഡി എടുക്കണമെന്നൊക്കെ മാഷ് പറഞ്ഞു.\nതുഞ്ചത്ത് എഴുത്തച്ഛന് മലയാളം സര്‍വകലാശാല. ഫോട്ടോ – ഫേസ്ബുക്ക്\nമൂന്നു വര്‍ഷം കൊണ്ട് റിസര്‍ച്ച് പൂര്‍ത്തിയാക്കണം.. കാരണം താത്ക്കാലിക കെട്ടിടത്തിലാണ് സര്‍വകലാശാലയുടെ ഹോസ്റ്റല്. നീണ്ടുപോയാല് പിന്നെ ഹോസ്റ്റല് സൗകര്യം കിട്ടിയെന്നു വരില്ല. മൂന്നു വര്‍ഷം കഴിയുമ്പോള് ഗ്രാന്‍റും കട്ടാകും.\nതുടക്കത്തിലേ ടീച്ചര് ഇക്കാര്യം പറഞ്ഞിരുന്നു. മികച്ച വിദ്യാര്‍ഥിയല്ലാത്തതു കൊണ്ട് മൂന്നു വര്‍ഷം കൊണ്ട് പിഎച്ച്ഡി പൂര്‍ത്തിയാക്കില്ലെന്നു പലര്‍ക്കും മുന് ധാരണയുണ്ടായിരുന്നു. അതുകൊണ്ട് എങ്ങനെയും കൃത്യസമയത്തിനുള്ളില് തിസീസ് വയ്ക്കുമെന്നു ഉറപ്പിച്ചിരുന്നു.\nജീവിതത്തില് ഏറ്റവും ചേര്‍ത്തുനിറുത്തിയ കൂട്ടുകാരിയാണ് അര്‍ച്ചന. 260 പേജുള്ള തിസീസ് മുഴുവനും അവളാണ് അടിച്ചു തന്നത്. യുജിസിയെക്കുറിച്ച് കൃത്യമായി പറയുന്നതൊക്കെ അര്‍ച്ചനയാണ്. റിസര്‍ച്ചിന്‍റെ സമയത്ത് തന്നെ നെറ്റിന് ട്രൈ ചെയ്തു.\nമലയാള സര്‍വകലാശാലയിലെ ആദ്യ ഗവേഷണ വിദ്യാര്‍ത്ഥികളായ നാല് പേരാണ് തീസിസ് സമര്‍പ്പിച്ചിരുന്നത്.\nആദ്യം നടന്ന ഓപ്പണ് ഡിഫന്‍സ് അജിത്തിന്റേതായിരുന്നു. അധികം വൈകാതെ മലയാള സര്‍വകലാശാലയിലെ ആദ്യ പിഎച്ച്ഡി നേടുന്നയാളെന്ന ബഹുമതി അജിത്തിന് കിട്ടി. ഡോ. അനിത കുമാരിയായിരുന്നു ഗൈഡ്. ജനപ്രിയ സംസ്കാരവും മലയാള നാടകഗാനങ്ങളും എന്ന വിഷയത്തിലാണ് പിഎച്ച് ഡി.\n“ഇതൊക്കെ കഴിഞ്ഞ് നാട്ടിലെത്തിയ ദിവസമാണ് യുജിസി നെറ്റ് റിസല്‍റ്റ് വരുന്നത്. കഴിഞ്ഞ അഞ്ച് വര്‍ഷത്തെ പരീക്ഷയില് ഏറ്റവും ടഫായിരുന്നു.. അതുകൊണ്ട് റിസല്‍റ്റ് നോക്കാനുള്ള ധൈര്യമില്ലായിരുന്നു. അര്‍ച്ചനയാണ് റിസല്‍റ്റ് നോക്കി പറയുന്നത്. അതുകൂടി അറിഞ്ഞതോടെ സന്തോഷമായി.. കിട്ടുമെന്ന് പ്രതീക്ഷിച്ചിരുന്നില്ല..\nജനപ്രിയ സംസ്കാരവും മലയാളഗാനങ്ങളും എന്ന വിഷയത്തില് ഗവേഷണം നടത്തുന്നതിനും ഒരു കാരണമുണ്ടെന്ന് അജിത്ത്: ” കുട്ടിക്കാലം തൊട്ടേ നാടകം എനിക്ക് ആവേശമായിരുന്നു. നാടകം കാണുന്നത് അമ്മയ്ക്കും മുത്തശ്ശിക്കും ശീലമാണ്. അഞ്ചിലും ആറിലും പഠിക്കുമ്പോള് നാടകം കാണാന് കൂട്ടുകാര്‍ക്കൊപ്പം പോകുമായിരുന്നു. പിന്നീട് കൂട്ടുകാര് വരാതെ വന്നതോടെ തനിച്ച് പോകാന് അമ്മ സമ്മതിച്ചില്ല.\n“ഉത്സവപ്പറമ്പിലൊക്കെ കപ്പലണ്ടി കച്ചവടം നടത്തുന്നൊരു അയല്‍ക്കാരനുണ്ട്. ആളുടെ കൂടെ ഞാന് ഹെല്‍പ്പറായിട്ട് കൂടി. ജോലിയുമായി, നാടകവും കാണാം. അമ്മയ്ക്കും സമ്മതമായിരുന്നു.\n“നാടകം നടക്കുമ്പോള് വേദിയിലേക്ക് മറ്റു വെളിച്ചങ്ങളോ ശബ്ദങ്ങളോ ഒന്നും വരാന് പാടില്ല. കപ്പലണ്ടി വറുക്കുമ്പോള് ശബ്ദമുണ്ടാകുമല്ലോ.. അതുകൊണ്ടു നാടകം തുടങ്ങിയാല് പിന്നെ കച്ചവടമില്ല. ആ നേരം സദസ്സിന്‍റെ ഏറ്റവും മുന്നില് പോയിരുന്നു നാടകം കാണും.”\nഎത്രയെത്ര നാടകങ്ങള് കണ്ടിട്ടുണ്ടെങ്കിലും നാടകഗാനം എന്നു പറയുമ്പോള് വര്‍ഷങ്ങള്‍ക്ക് മുന്‍പ് ബലികുടീരങ്ങളേ, പൊന്നരിവാള് അമ്പിളിയില്.. ഈ പാട്ടുകളെക്കുറിച്ചാണ് എല്ലാവരും പറയുന്നത്.\nപുതിയ നാടകഗാനത്തെക്കുറിച്ച് എന്താ പറയാത്തെ എന്നാലോചിച്ചു. ഗവേഷണവിഷയത്തിലേക്കെത്തിയതിനെക്കുറിച്ച് പറയുന്നു അജിത്ത്. ” വിഷയത്തെക്കുറിച്ച് ടീച്ചര് ചോദിച്ചപ്പോള് ഇതേക്കുറിച്ച് പറഞ്ഞു. അത് കൊള്ളാമെന്നു ടീച്ചറും പറഞ്ഞു. അങ്ങനെയാണ് ഗവേഷണം തുടങ്ങുന്നത്.\n1950 മുതല് 70 വരെ എഴുതപ്പെട്ട നാടകഗാനങ്ങളെ പഠനവിധേയമാക്കി. നിങ്ങളെന്ന കമ്മ്യൂണിസ്റ്റാക്കി എന്ന കെപിഎസിയുടെ നാടകത്തിലെ ഗാനങ്ങള് തൊട്ട് 2019-ലെ കെപിഎസിയുടെ കാളിദാസന് എന്ന നാടകം വരെ പഠിക്കുകയാണെങ്കില് ലക്ഷക്കണക്കിന് പാട്ടുകളുണ്ട്. അത് എളുപ്പമല്ല, അങ്ങനെ 70 വരെയുള്ളതായി പരിമിതപ്പെടുത്തി.\nപിന്നെ ഈ പഠനത്തിനിടയിലും ഓട്ടോ ഓടിക്കുമായിരുന്നു. ദൂരയാത്ര ഓട്ടം കിട്ടുമായിരുന്നു. പലരും. ചിലരൊക്കെ ആവശ്യങ്ങള് കണ്ടറിഞ്ഞ് യാത്രാക്കൂലി കൂടുതല് തന്നു. 400 രൂപ ഓട്ടോ കാശായെങ്കില് 500 രൂപ തന്നിട്ട് ബാക്കി വാങ്ങില്ല.. വെച്ചോ എന്നു പറയും. ഇങ്ങനെ ഒരുപാട് പേരുടെ സഹായമാണ് ഇവിടെ വരെ എത്തിച്ചത്.\nഈ കാര്യങ്ങളൊന്നും മറക്കാത്ത കൊണ്ട് എത്രയും പെട്ടെന്ന് ഏതെങ്കിലുമൊരു കോളെജില് അസിസ്റ്റൻ് പ്രൊഫസറായി ജോലി കിട്ടണേയെന്നാണ് ആഗ്രഹിക്കുന്നത്. ശമ്പളം കിട്ടി തുടങ്ങുന്ന നാളില് തന്നെ അതിലൊരു ചെറിയ തുക സാമ്പത്തികമായി പിന്നോക്കം നില്‍ക്കുന്ന കുട്ടികള്‍ക്ക് നല്‍കണം.


പികെ ശശികലയ്ക്ക് ജാമ്യം; വീണ്ടും സന്നിധാനത്തേക്ക് - Samakalika Malayalam\nകെപി ശശികലയ്ക്ക് ജാമ്യം; വീണ്ടും സന്നിധാനത്തേക്ക്\nBy സമകാലിക മലയാളം ഡെസ്‌ക് | Published: 17th November 2018 04:24 PM |\nLast Updated: 17th November 2018 04:35 PM | A+A A- |\nപത്തനംതിട്ട: ശബരിമലയിലേക്കുള്ള യാത്രാമധ്യേ അറസ്റ്റ് ചെയ്ത ഹിന്ദു ഐക്യവേദി അധ്യക്ഷ കെപി ശശികലയ്ക്ക് ജാമ്യം. തിരുവല്ല സബ്ഡിവിഷണല് മജിസ്ട്രേറ്റാണ് ജാമ്യം അനുവദിച്ചത്.ആരോഗ്യം അനുവദിച്ചാല് ഇന്ന് തന്നെ സന്നിധാനത്തേക്ക് പോകുമെന്ന് ശശികല പറഞ്ഞു. പൊലീസ് വാഹനത്തില് ശബരിമലയിലേക്ക് പോകുന്നത് ആചാരലംഘനമാണെന്നും ജാമ്യം ലഭിച്ചതിന് ശേഷം ശശികല മാധ്യമങ്ങളോട് പറഞ്ഞു.\nജാമ്യത്തിലിറങ്ങിയ ശേഷം ശബരിമലയിലേക്ക് പോകാന് പൊലീസ് അനുമതി നല്‍കിയതായി ശശികല മാധ്യമങ്ങളോട് പറഞ്ഞു. മുകളില് നിന്നുള്ള നിര്‍ദ്ദേശം മൂലം അറസ്റ്റ് ചെയ്ത നടപടി തിരുത്താന് പൊലീസ് തയ്യാറായതായി ശശികല പറഞ്ഞു. ഇരുമുടിക്കെട്ടുമായി തന്നെ തിരിച്ചിറക്കിയത് ഏറെ വേദനാജനകമാണ്. പൊലീസ് നിലപാട് ഇപ്പോള് തിരുത്തിയിരിക്കുന്നു. എല്ലാവരും സമാധാനപരമായി പിരിഞ്ഞു പോകണമെന്നും ശശികല പ്രവര്‍ത്തകരോടു ആവശ്യപ്പെട്ടിരുന്നു.\nറാന്നി പോലീസ് സ്‌റ്റേഷനിലെത്തിച്ച ശശികല തന്നെ വിട്ടയക്കണമെന്ന് ആവശ്യപ്പെട്ട് ഉപവാസത്തിലായിരുന്നു. ശശികലയെ ശബരിമലയിലേക്ക് കടത്തിവിടാന് പോലീസ് സമ്മതിച്ച സാഹചര്യത്തില് റാന്നി പോലീസ് സ്‌റ്റേഷന് പുറത്ത് സമരക്കാര് നടത്തിവന്ന പ്രതിഷേധം അവസാനിപ്പിക്കുകയായിരുന്നു.\nനിയന്ത്രണം മറികടന്നു സന്നിധാനത്തേക്കു പോവാനൊരുങ്ങിയ ശശികലയെ ഇന്നു പുലര്‍ച്ചെയാണ് പൊലീസ് അറസ്റ്റ് ചെയ്തതത്. ഇവരെ റാന്നി സ്‌റ്റേഷനിലാണ് എത്തിച്ചിട്ടുള്ളത്. പൊലീസ് നടപടിയില് പ്രതിഷേധിച്ച് ശശികല ഉപവാസ സമരം തുടരുകയാണ്. സ്‌റ്റേഷനില് നിന്നു ജാമ്യമെടുക്കാന് വിസമ്മതിച്ച ശശികല തന്നെ പൊലീസ് തന്നെ മരക്കൂട്ടത്ത് എത്തിക്കണമെന്ന് ആവശ്യപ്പെട്ടു.\nശശികലയെ പൊലീസ് വാഹനത്തില് തിരിച്ചെത്തിക്കണമെന്നാണ് , സ്‌റ്റേഷനു മുന്നില് പ്രതിഷേധം നടത്തുന്നവരുടെ ആവശ്യം. കോടതിയില് ഹാജരാക്കുമെന്നും ജാമ്യം ലഭിച്ചാല് ശബരിമലയിലേക്കു പോവാമെന്നും പൊലീസ് അറിയിച്ചു. ഇതു തള്ളിയ പ്രവര്‍ത്തകര് പ്രതിഷേധം തുടരുകയാണ്. മരക്കൂട്ടത്തുനിന്നു കസ്റ്റഡിയില് എത്ത് റാന്നിയില് ഇറക്കിവിടുന്നത് അംഗീകരിക്കാനാവില്ലെന്നാണ് ഇവരുടെ നിലപാട്. ഹിന്ദു ഐക്യവേദിയുടെയും ശബരിമല കര്‍മ സമിതിയുടെയും നൂറു കണക്കിനു പ്രവര്‍ത്തകരാണ് പൊലീസ് സ്‌റ്റേഷനു മുന്നില് നാമജപ പ്രതിഷേധം നടത്തുന്നത്.\nകെപി ശശികല ജാമ്യം


കേദാര്‍നാഥ്: രാജ്യസേവനമെന്നത് ദൈവ സേവനമാണെന്ന് പ്രധാനമന്ത്രി നരേന്ദ്രമോദി. ഉത്തരാഖണ്ഡിലെ കേദാര്‍നാഥിലെത്തിയ മോദി പൊതു പരിപാടിയില് സംസാരിക്കവെയായിരുന്നു പരാമര്‍ശം നടത്തിയത്.\n2013 ല് കേദാര്‍നാഥില് വെള്ളപ്പൊക്കമുണ്ടായപ്പോള് എല്ലാവരേയും പോലെ തനിക്കും അതിയായ ദുഖമുണ്ടായെന്നും ആ സമയത്ത് താന് പ്രധാനമന്ത്രിയല്ല ഗുജറാത്ത് മുഖ്യമന്ത്രിയായിരുന്നുവെന്നും മോദി പറഞ്ഞു. ഇന്ന് താന് ഇവിടെ എത്തിയിരിക്കുന്നത് അന്ന് വെള്ളപ്പൊക്കത്തില് ദുരതിമനുഭവിച്ചവര്‍ക്ക് കഴിയുന്ന സഹായമൊക്കെ ചെയ്യാനാണെന്നും മോദി പറഞ്ഞു.\nAlso Read: ആറാം ക്ലാസിലെ കുട്ടികളുടെ ചരിത്രപുസ്തകം സംഗീത് സോമിന് ആരെങ്കിലും എത്തിച്ചുകൊടുക്കണം; ‘താജ്മഹല്’ പ്രസ്താവനയില് പരിഹാസവുമായി ജാവേദ് അക്തര്\nഉത്തരാഖണ്ഡിലെ ജനങ്ങളുടെ രക്തത്തില് തന്നെ അച്ചടക്കമുണ്ടെന്നും സംസ്ഥാനത്തെ ഏറ്റവും മികച്ച വിനോദ സഞ്ചാര കേന്ദ്രമാക്കി മാറ്റാനാണ് തന്റെ ആഗ്രഹമെന്നും മോദി പറഞ്ഞു. കേദാര്‍നാഥിന്റെ പ്രകൃതി സൗന്ദര്യത്തെ നശിപ്പിക്കാതെ വികസനം സാധ്യമാക്കുമെന്നും പ്രധാനമന്ത്രി പറഞ്ഞു.\nഈ വര്‍ഷം തന്നെ രണ്ടാം തവണയാണ് പ്രധാനമന്ത്രി കേദാര്‍നാഥിലെത്തുന്നത്. 2013 ലെ വെള്ളപ്പൊക്കത്തില് തകര്‍ന്ന ശങ്കരാചാര്യരുടെ ശവകുടീരത്തിന്റെ പുനരുദ്ധാരണത്തിനുള്ള ശിലാസ്ഥാപനവും അദ്ദേഹം നിര്‍വ്വഹിക്കും.


കശ്മീര് പ്രശ്നത്തിൽ ചര്‍ച്ച; യുഎന് രക്ഷാസമിതി യോഗം ചേരുന്നു\nGeneva, First Published 16, Aug 2019, 8:34 PM IST\nകൗൺസിൽ യോഗത്തിന് മുൻപ് പാകിസ്ഥാൻ അമേരിക്കയുടെ പിന്തുണ തേടിയെന്നാണ് പുറത്തുവരുന്ന റിപ്പോര്‍ട്ട്.\nജനീവ: കശ്മീര് പ്രശ്‍നം ചര്‍ച്ച ചെയ്യാന് യുഎന് രക്ഷാസമിതി യോഗം ചേരുന്നു. കശ്മീര് പ്രശ്നം ഇന്ത്യയും പാകിസ്ഥാനും ഉഭയകക്ഷി ചര്‍ച്ചയിലൂടെ പരിഹരിക്കണമെന്ന് യോഗത്തില് റഷ്യ ആവശ്യപ്പെട്ടു. ഇന്ത്യക്ക് അനുകൂലമായ നിലപാടാണ് ബ്രിട്ടനും ഫ്രാന്‍സും സ്വീകരിച്ചിരിക്കുന്നത്. എന്നാല് കശ്മീരിലെ സാഹചര്യം അപകടകരമെന്നും പാകിസ്ഥാനുമായി ഇന്ത്യ ചര്‍ച്ച ചെയ്യേണ്ടിയിരുന്നെന്നും ചൈന അഭിപ്രായപ്പെട്ടു. അതേസമയം കൗൺസിൽ യോഗത്തിന് മുൻപ് പാകിസ്ഥാൻ അമേരിക്കയുടെ പിന്തുണ തേടിയെന്നാണ് പുറത്തുവരുന്ന റിപ്പോര്‍ട്ട്. ട്രംപിനെ ഇമ്രാൻ ഖാൻ ഫോണിൽ ബന്ധപ്പെട്ടെന്നാണ് റിപ്പോര്‍ട്ട്.\nഇന്ത്യ-പാക് പ്രശ്നം അജണ്ടയിലുള്‍പ്പെടുത്തി കശ്മീര് വിഷയം ചര്‍ച്ച ചെയ്യണമെന്ന രക്ഷാസമിതിയിലെ സ്ഥിരാംഗമായ ചൈനയുടെ ആവശ്യം പരിഗണിച്ചാണ് ചര്‍ച്ച. കശ്മീരിനെ വിഭജിക്കുകയും ലഡാക്കിനെ കേന്ദ്രഭരണപ്രദേശമായി പ്രഖ്യാപിക്കുകയും ചെയ്ത ഇന്ത്യയുടെ നടപടിയില് നേരത്തെ തന്നെ ചൈന അതൃപ്തി അറിയിച്ചിരുന്നു.\nഐക്യരാഷ്ട്ര രക്ഷാസമിതി തര്‍ക്ക പ്രദേശമായി പ്രഖ്യാപിച്ച കശ്മീരില് ഇന്ത്യക്ക് എങ്ങിനെ ഏകപക്ഷീയ നിലപാട് എടുക്കാനാകുമെന്നാണ് ചൈനയുടെ ചോദ്യം. അതേ സമയം കശ്മീര് വിഷയം ഇന്ത്യയും പാകിസ്ഥാനും തമ്മിലുള്ള ഉഭയകക്ഷി ചര്‍ച്ചയിലൂടെ പരിഹരിക്കട്ടെയന്നെ നിലപാടിലാണ് യുഎന് രക്ഷാസമിതിയിലെ മറ്റ് സ്ഥിരാഗംങ്ങളായ ഫ്രാന്‍സ്, റഷ്യ, ബ്രിട്ടണ്, അമേരിക്ക എന്നീ രാജ്യങ്ങള്.\nLast Updated 16, Aug 2019, 9:56 PM IST\n'ബ്രക്സിറ്റ് ഉടനെന്ന് സൂചന'; പുതിയ ഉടമ്പടിക്ക് ധാരണയായെന്ന് ബോറിസ് ജോണ്‍സണ്\nരജനികാന്ത് ഇനി ആദിത്യ അരുണാചലം; ആഘോഷമാക്കി ആരാധകര്


ഈ കടത്തുകാരൻ പറയുന്നത് ജീവിതം! : Deepika.com Business News |\nകേരള അന്താരാഷ്‌ട്ര ചലചിത്രമേളയില് സുവര്‍ണ ചകോരം നേടിയ ചിത്രമാണ് “ദേ സെ നത്തിംഗ് സ്റ്റേയ്‌സ് ദ് സെയിം’’. കടത്തുകാരന്‍റെ കഥ പറഞ്ഞ സിനിമയാണിത്. ഈ ജാപ്പനീസ് സംവിധായകനായ ജോ ഉഡഗിരിയുമായി നടത്തിയ അഭിമുഖത്തില്‍നിന്ന്.\nജപ്പാനിലെ പുതിയ സംവിധായകർ?\nജപ്പാനില് രണ്ടു തരം സിനിമകള് നിര്‍മിക്കുന്നവരാണുളളത്. ഒന്നു ചെറിയ മുതല് മുടക്കില്. മറ്റൊന്നു ബിഗ് ബജറ്റ്. ഇവര്‍ക്കിടയില് വേറെ ഒരു വിഭാഗം ഇല്ല എന്നതാണ് സത്യം. അതിനാല് പുതിയ തലമുറയിലെ സംവിധായകര്‍ക്ക് ഈ രണ്ടു മേഖലയുടെ ഇടയില്‍പെടേണ്ടിവരുന്നു.\nഎനിക്ക് ക്യൂബ സന്ദര്‍ശിക്കാന് സാധിച്ചിട്ടുണ്ട്. സാമ്പത്തികമായി ഞെരുങ്ങുന്ന ജനങ്ങളുടെ പ്രശ്‌നങ്ങള് ആഴത്തിലറിയാന് ശ്രമിച്ചു. എന്നാൽ, അവരെല്ലാം സന്തോഷമുളളവരാണ്. എന്നാൽ, ജപ്പാനിലെ സ്ഥിതി നേരേ മറിച്ചാണ്. എല്ലാ രീതിയിലും മെച്ചപ്പെട്ട സ്ഥലം. പക്ഷേ, ആത്മഹത്യകളുടെ നിരക്ക് ഓരോ ദിവസവും കൂടുകയാണ്. ജനങ്ങള് സംതൃപ്തരല്ല. ഭൗതികമായ സംതൃപ്തിക്ക് എല്ലാ നല്കാന് കഴിയുമെന്നു തോന്നുന്നില്ല അതാണ് ജപ്പാന് എന്നെ പഠിപ്പിക്കുന്നത്. ഈ രാഷ്‌ട്രീയമാണ് എന്‍റെ സിനിമയിലൂടെ പറഞ്ഞത്.\n“ദേ സേ നത്തിംഗ് സ്റ്റേയ്‌സ് ദ് സെയിം’’ പറയുന്നത്?\nജപ്പാനിലായാലും ഇന്ത്യയിലായാലും പഴയ തലമുറ അതിന്‍റെ രീതികളോടൊപ്പം അസ്തമിക്കുകയാണ്. ആ തലമുറ പകര്‍ന്നു തന്ന സേവനങ്ങളെയോ രീതികളെയോ തുടരാനോ മനസിലാക്കാനോ ആരെയും നമുക്കു നിര്‍ബന്ധിക്കാനാവില്ലല്ലോ. അതുപോലെ വികസനം. വികസനം വരുമ്പോഴേക്കും ജനങ്ങളുടെ വേഗം കൂടുന്നു. അതുവരെ കിട്ടിയ സേവനങ്ങളും സൗകര്യങ്ങളെയും സ്വാഭാവികമായി മറക്കുന്നു.\nജപ്പാനിലെ പ്രേക്ഷകരെ മാത്രമായി പറയാനാകില്ല. ലോകത്തിലെ പൊതുവായ മാറ്റങ്ങള് ജപ്പാനിലും കാണാം. ജനങ്ങളെല്ലാം ടിവിയുടെ പുറകെയാണ്. വാണിജ്യപരമായ ചലചിത്രങ്ങളിലേക്കാണ് പ്രേക്ഷകര് ഇടിച്ചു കയറുന്നത്. എങ്ങനെ പണമുണ്ടാക്കാമെന്നു ചിന്തിക്കുന്ന യുവജനതയ്ക്കു വാണിജ്യ സിനിമ ഒരു മാര്‍ഗമായി മാറിയിട്ടുണ്ട്.\nക്രിസ്റ്റഫര് ഡോയലാണ് സിനിമാറ്റോഗ്രഫി ചെയ്തത്. ഞങ്ങള് തമ്മില് ആത്മീയമായ ഒരു ബന്ധം സ്ഥാപിക്കാനായി. ഞാന് മനസില് കണ്ടത് അദ്ദേഹത്തിനു ദൃശ്യങ്ങളാക്കാനായി. ഗ്രാമത്തെയും കടത്തുകാരനെയും ഞാന് മനസില് കണ്ടതുപോലെ അദ്ദേഹം ഒപ്പിയെടുത്തു.\nരാജീവ് ജോസഫ് പാലക്കശേരി


Kerala Catholic Community കേരളത്തിലെ കത്തോലിക്കാസമൂഹം: തൃശൂര് സെന്‍റ് തോമസ് കോളജിന്റെ പാട്ടക്കുടിശിക\nThe New Indian Express 23/09/2014\nIntimacy for the probe created by Thrissur Arch Bishop Andrews Thazhath. His unwanted interference in politics and greed for wealth was the reason for this obstacle.\nസെന്റ് തോമാസ് കോളേജിന് പട്ടയം: മുഖ്യ മന്ത്റിക്കെതിരെ അന്വേഷനത്തിന് വിജിലന്‍കോടതി ഉത്തരവ്\nPublished on Mon, 09/22/2014 - 10:41 (2hours 50 min ago)\nകെ.എം. മാണിയും അടൂര് പ്രകാശുംരണ്ടും മൂന്നും പ്രതികള്\nതൃശൂര്: തൃശൂര് സെന്‍റ് തോമസ് കോളജിന് പാട്ടക്കുടിശിക എഴുതിത്തളളി ഭൂമി പതിച്ച് നല്‍കിയതില് സര്‍ക്കാരിന് നഷ്ടമുണ്ടാക്കിയെന്നും അഴിമതിയുണ്ടെന്നും കാണിച്ചുള്ള പരാതിയില് മുഖ്യമന്ത്രിക്കും മന്ത്രിമാര്‍ക്കുമെതിരെ അന്വേഷണത്തിന് തൃശൂര് വിജിലന്‍സ് കോടതി ഉത്തരവ്. ഡിസംബര് 22നകം റിപ്പോര്‍ട്ട് ഹാജരാക്കാന് വിജിലന്‍സ് ഡയറക്ടര്‍ക്ക് ജഡ്ജ് കെ. ഹരിപാല് നിര്‍ദേശം നല്‍കി. മുഖ്യമന്ത്രി ഉമ്മന്‍ചാണ്ടിയാണ് ഒന്നാം എതിര്‍കക്ഷി. മന്ത്രിമാരായ കെ.എം. മാണി, അടൂര്‍പ്രകാശ്, ചീഫ് സെക്രട്ടറി (ഫിനാന്‍സ്) വി. സോമസുന്ദരന്, മുന് റവന്യു സെക്രട്ടറി നിവേദിത പി. ഹരന്, റവന്യു പ്രിന്‍സിപ്പല് സെക്രട്ടറി ഇ.കെ. മാജി, തൃശൂര് മുന് ജില്ലാ കലക്ടര് പി.എം. ഫ്രാന്‍സീസ്, ഇപ്പോഴത്തെ കലക്ടര് എം.എസ്. ജയ, മുന് ലാന്‍റ് റവന്യു കമിഷണര് കെ.വി. സജന്, മുന് തൃശൂര് തഹസില്‍ദാര് പോള്‍സണ്, മുന് ചെമ്പൂക്കാവ് വില്ളേജ് ഓഫീസര് സണ്ണി ഡേവീസ്, കോളജ് മാനേജര് റാഫേല് തട്ടില് എന്നിവര് രണ്ട് മുതല് 12 വരെ എതിര്‍കക്ഷികളാണ്. ഹിന്ദു ഐക്യവേദി തൃശൂര് ജില്ലാ സെക്രട്ടറി കെ. കേശവദാസാണ് ഹര്‍ജിക്കാരന്.\nസര്‍ക്കാരിന് ലഭിക്കേണ്ട ഒമ്പതര കോടിയിലേറെ രൂപ പാട്ടക്കുടിശിക എഴുതിത്തള്ളി സര്‍ക്കാര് നിശ്ചിയിച്ച അടിസ്ഥാന ഭൂവില പ്രകാരം 29,37,30,000 രൂപ വിലമതിക്കുന്ന നഗരത്തിന് നടുവിലുള്ള 1.19 ഏക്കര് ഭൂമി പതിച്ചു നല്‍കിയതിലൂടെ 38,92,10,101 രൂപയുടെ നഷ്ടവും അധികാര ദുര്‍വിനിയോഗവും നടത്തിയെന്നാണ് ഹര്‍ജിയിലെ ആക്ഷേപം. പാട്ടക്കുടിശിക എഴുതി തള്ളി ഭൂമി പതിച്ചു നല്‍കുന്നത് സര്‍ക്കാരിന് സാമ്പത്തിക നഷ്ടമുണ്ടാക്കുമെന്ന് അക്കൗണ്ടന്‍റ് ജനറലിന്‍െറ റിപ്പോര്‍ട്ടും വിജിലന്‍സ് കോടതിയിലും ലോകായുക്തയിലും ഹൈകോടതിയിലും കേസുകള് നിലവിലുണ്ടെന്നും പാട്ടക്കുടിശിക എഴുതി തള്ളുന്നത് സുപ്രീംകോടതി പുറപ്പെടുവിച്ച മാനദണ്ഡങ്ങള്‍ക്ക് വിരുദ്ധമാകുമെന്ന ലാന്‍റ് റവന്യു കമ്മിഷണറുടെ റിപ്പോര്‍ട്ടും നിലനില്‍ക്കെയാണ് ഭൂമി പതിച്ചു നല്‍കിയതെന്ന് ഹര്‍ജിയില് സൂചിപ്പിക്കുന്നു.\nപാട്ടക്കാലാവധി കഴിഞ്ഞ് കരാര് പുതുക്കാതെ അനധികൃതമായി കൈവശംവെച്ചുപോരുന്ന ഭൂമി സര്‍ക്കാരിലേക്ക് തിരിച്ചു പിടിക്കാന് റവന്യു റിക്കവറി നടപടികള് നടക്കുമ്പോഴാണ് വിജ്ഞാപനം പോലും പുറപ്പെടുവിക്കാതെ ഭൂമി പതിച്ചു നല്‍കിയ നടപടിയും ചോദ്യം ചെയ്തിട്ടുണ്ട്. ഇക്കഴിഞ്ഞ 16നായിരുന്നു കോളേജിന്‍റെ സ്വയംഭരണാവകാശ പ്രഖ്യാപന ചടങ്ങില് മുഖ്യമന്ത്രി പങ്കെടുത്ത് പട്ടയം കൈമാറിയത്. ചടങ്ങില് കലക്ടര് പങ്കെടുക്കാതിരുന്നത് വിവാദമായിരുന്നു. സര്‍ക്കാരിന്‍െറ നയപരമായ തീരുമാനമെന്ന വാദമുള്ള സത്യവാങ്മൂലം പരാമര്‍ശിച്ചുവെങ്കിലും നയത്തെയല്ല, നടപടികളിലെ സുതാര്യതയില്ലായ്മയാണ് ചോദ്യം ചെയ്യുന്നതെന്ന് ഹര്‍ജിക്കാരന് വ്യക്തമാക്കി. അഴിമതിയും സ്വാധീനവും വ്യക്തമാക്കിയുള്ള തൃശൂര് സെന്‍റ് മേരീസ് കോളജ് മുന് പ്രിന്‍സിപ്പല് സി. ജെസ്മിയുടെ വെളിപ്പെടുത്തല് അഭിമുഖവും കോടതിയില് ഹാജരാക്കിയിരുന്നു.\nPosted by V.K. Joy at 7:02 AM\nV.K. Joy September 22, 2014 at 7:38 AM\nആര്ച്ച് ബിഷപ്പ് ആന്‍ഡ്രൂസ് താഴത്തിന്റെ തത്വദീക്ഷയില്ലാത്ത നിലപാടുകള് പലപ്പോഴും വിപരീത ഫലം ഉണ്ടാക്കിയിട്ടുണ്ട്. ജനാധിപത്യപരമായി തിരഞ്ഞെടുക്കപെട്ട സര്ക്കാരുകളെ മുള്‍മുനയില് നിറുത്തുന്നത് കേരളത്തിലെ ബിഷപ്പുമാരുടെ സ്ഥിരം ശൈലിയാണ്. ഇത് സര്ക്കാരുകള് പാഠമാക്കണം. സമൂഹത്തിനോ സര്ക്കാരുകള്‍ക്കോ എന്ത് സംഭവിച്ചാലും തന്റെ കാര്യം നടക്കണം. അതിനു എന്ത് വിലകൊടുക്കുവാനും ആര്ച്ച് ബിഷപ്പ് ആന്‍ഡ്രൂസ് താഴത്ത് മടിക്കാറില്ല. ഇടവകക്കാരോടെന്നപൊലെ സമൂഹത്തിനോടും ഈ നിലപാടുതന്നെയാണ് അദ്ദേഹം കൈകൊള്ളാറുള്ളത്. ഇത് കത്തോലിക്കരായ സ്ഭാജനത്തെ കുറച്ചൊന്നുമല്ല വിഷമിപ്പിച്ചീട്ടുള്ളത്. ഇപ്പോഴത്തെ പ്രതിസന്ധിക്ക് കാരണം താഴത്തിന്റെ അനുചിതമായ നീക്കം തന്നെയാണ്. അതുകൊണ്ടു അദ്ദേഹം സ്ഥാനത്യാഗം ചെയ്യുന്നതാണ് ഉചിതമായ നടപടി.


pandalam bridge tragedy | കുത്തൊഴുക്കിൽ വരുന്ന തടികൾ പിടിച്ചു കൊണ്ടിരിക്കുമ്പോൾ ബ്രിട്ടീഷുകാർ പണിത പാലം തകർന്നു; മൂന്നു സ്ത്രീകളെ കാണാതായി; ഒരാളുടെ മൃതദേഹം നാലാം ദിവസം കിട്ടി; മറ്റൊന്ന് 28 ദിവസത്തിന് ശേഷവും; മൂന്നാമത്തെയാളെ പിന്നെയാരും കണ്ടില്ല; പന്തളം വലിയ പാലം തകർന്നിട്ട് ഇന്ന് കാൽനൂറ്റാണ്ട് - MarunadanMalayali.com\nകുത്തൊഴുക്കിൽ വരുന്ന തടികൾ പിടിച്ചു കൊണ്ടിരിക്കുമ്പോൾ ബ്രിട്ടീഷുകാർ പണിത പാലം തകർന്നു; മൂന്നു സ്ത്രീകളെ കാണാതായി; ഒരാളുടെ മൃതദേഹം നാലാം ദിവസം കിട്ടി; മറ്റൊന്ന് 28 ദിവസത്തിന് ശേഷവും; മൂന്നാമത്തെയാളെ പിന്നെയാരും കണ്ടില്ല; പന്തളം വലിയ പാലം തകർന്നിട്ട് ഇന്ന് കാൽനൂറ്റാണ്ട്\nNovember 14, 2017 | 02:22 PM IST | Permalink\nപത്തനംതിട്ട: ഹോളിവുഡ് സിനിമകളിൽ മാത്രമായിരുന്നു ഇത്തരമൊരു രംഗം കണ്ടിട്ടുള്ളത്. പാലത്തിന്റെ അടിത്തട്ടിനോട് ചേർന്നൊഴുകുന്ന പ്രളയജലം. അതിലൂടെ ഒഴുകി വരുന്ന കൂറ്റൻ തടികൾ. പാലത്തിൽ നിന്ന് തടികൾ പിടിക്കുകയാണ് ഒരു സംഘം സ്ത്രീകൾ. പൊടുന്നനെ ഒരു കൂറ്റൻ തടി പാലത്തിന്റെ ഇരുമ്പു തൂണിൽ ഇടിക്കുന്നു. തകർന്ന പാലത്തിൽ നിന്ന് മൂന്നു സ്ത്രീകൾ വെള്ളത്തിലേക്ക്. തകർന്നത് നൂറ്റാണ്ടിന്റെ പഴക്കമുള്ള പന്തളം വലിയപാലം. എം.സി റോഡിൽ അച്ചൻകോവിലാറിന് കുറുകേ പഴമയുടെ വേരിൽ പടർന്നു പന്തലിച്ച നിന്ന പാലം. ആ പാലത്തിന്റെ തകർച്ചയ്ക്ക് ഇന്ന് 25 വയസായി.\nതുലാവർഷം കലിതുള്ളിയ ആ ദുരന്തദിനം ഇന്നും പന്തളം നിവാസികൾ മറന്നിട്ടില്ല. പാലത്തോടൊപ്പം അച്ചകോവിലാർ മൂന്ന് മനുഷ്യ ജീവനുകളാണ് വിഴുങ്ങിയത്. പാലത്തിന് സമീപം താമസിച്ചിരുന്ന കുഴിയിൽ വാസുദേവനാചാരിയുടെ ഭാര്യ സുഷമ (32), വാസുദേവനാചാരിയുടെ അനുജൻ രാമചന്ദ്രനാചാരിയുടെ ഭാര്യ സുലോചന (23), കൈപ്പുഴ കരയത്ത് കിഴക്കേതിൽ പപ്പു ആശാന്റെ ഭാര്യ ജനസി (58) എന്നിവർ അച്ചൻകോവിലാറ്റിലെ ചുഴിയിൽ മുങ്ങിത്താണു.\nഇന്നും അവരുടെ ഓർമ്മകളുമായി കഴിഞ്ഞുകൂടുകയാണ് കുടുംബങ്ങൾ. സുലോചനയുടെ ചലനമറ്റ മൃതദേഹം നാലാം ദിവസം പടിഞ്ഞാറ് വീയപുരത്തു നിന്നും ജാനകിയുടെ മൃതദേഹം 28-ാം ദിവസം പാലത്തിന് സമീപത്തു നിന്നും കണ്ടെടുത്തു. എന്നാൽ സുഷമയുടെ മൃദദേഹം കണ്ടെത്താൻ കഴിഞ്ഞില്ല. സുലോചനയുടെ മകൾ ശ്രീദേവിയും മകൻ ശ്രീരാജും ഇന്നും അമ്മയുടെ ഓർമ്മകളുമായി കഴിയുകയാണ്. സഹോദരങ്ങളായ വാസുദേവനാചാരിയുടെയും രാമചന്ദ്രനാചാരിയുടെയും മനസുകളിൽ ആ ദുരന്തദിനം ഇപ്പോഴും സംഹാര താണ്ഡവമാടുന്നു.\nആ തുലാവർഷം കേരളത്തെ പിടിച്ചുലച്ചു കൊണ്ട് പേമാരിയായി പെയ്തൊഴിഞ്ഞിട്ട് ഇന്ന് കാൽനൂറ്റാണ്ട് തികയുമ്പോൾ അച്ചൻകോവിലാറിന്റെ തീരങ്ങൾക്ക് ഭൂമിശാസ്ത്രപരമായ ഒരുപാട് മാറ്റങ്ങൾ കൈവന്നു. നദിയിലെ നീരൊഴുക്ക് കുറഞ്ഞു. തുലാവർഷത്തിന് പഴയ ശക്തിയില്ല. ഒരു നൂറ്റാണ്ടുമുമ്പ് ബ്രിട്ടീഷുകാർ പണിത പഴയ ഇരുമ്പുപാലത്തിന്റെ അവശിഷ്ടങ്ങൾ കാണാനില്ല. 1989-ൽ പണിത കോൺക്രീറ്റ് പാലത്തിലൂടെയുള്ള വാഹന ഗതാഗതം നൂറിരട്ടിയായി വർധിച്ചു. റോഡിനും വീതി കൈവന്നു. എങ്കിലും പന്തളം നിവാസികളുടെ മനസിൽ ഇന്നും മായാതെ ആ ദുരന്തനാളുകൾ നിലനിൽക്കുന്നു എന്നതാണ് പ്രത്യേകത.\nഇടവപ്പാതിയുടെ കെടുതികൾ ശമിച്ച് നാട് വൃശ്ചികമാസത്തെ വരവേൽക്കാൻ കാത്തിരിക്കുമ്പോഴാണ് തുലാവർഷത്തിന്റെ ശൗര്യം ശക്തിപ്രാപിച്ചത്. കിഴക്കൻ മലകളിൽ മഴ തോരാതെ പെയ്തു. അച്ചൻകോവിലാർ മലവെള്ളപ്പാച്ചിലിൽ നിറഞ്ഞൊഴുകി. മൂന്നുവർഷം മുമ്പ് നിർമ്മിച്ച പുതിയ പാലത്തിലൂടെ ഗതാഗതം പുരോഗമിച്ചതോടെ പഴയ ഇരുമ്പുപാലം കാഴ്ചവസ്തുവായി മാത്രം നിലനിന്ന സമയം. മഴ അൽപ്പം തോർന്നതോടെ സമീപവാസികൾ പ്രളയജലത്തിൽ നിന്നും വിറക് ശേഖരിക്കാനായി നദിയിലേക്കിറങ്ങി. ഒഴുകിയെത്തുന്ന വിറക് പഴയപാലത്തിന് മുകളിൽ നിന്നുകൊണ്ട് സ്ത്രീകൾ കയറിൽ തൂക്കിയെടുത്ത് കരക്കിടുമ്പോഴാണ് നദിയിൽ ഒഴുക്ക് വർധിച്ചത്. ഒപ്പം വലിയ തടികളും കൂട്ടത്തോടെ ഒഴുകിയെത്തി.\nഒഴുക്കിന്റെ വേഗതയ്ക്കൊപ്പം പാഞ്ഞുവന്ന തടികൾ തൂണുകളിൽ ഇടിച്ചതോടെ പാലം രണ്ടായി ഒടിഞ്ഞു. പാലത്തിൽ നിന്നവർ ജീവനും കൊണ്ട് പാഞ്ഞു. എന്നാൽ ചിലർക്ക് ഒന്നും ചെയ്യാൻ കഴിഞ്ഞില്ല. അവർ പാലത്തോടൊപ്പം നദിയിലെ ചുഴിയിലേക്ക് പതിക്കുകയായിരുന്നു. താഴെ നിന്നവർ ഇവരെ രക്ഷപെടുത്താൻ ശ്രമിച്ചെങ്കിലും എല്ലാം പാഴ്ശ്രമമായി മാറി.\nജീവൻ പണയം വെച്ചുള്ള രക്ഷാ പ്രവർത്തനങ്ങളാണ് നാട്ടുകാർ നടത്തിയത്. മൃതദേഹങ്ങൾക്കായി ദിവസങ്ങൾ നീണ്ട തെരച്ചിൽ നടന്നു. പന്തളം എസ്ഐ ഷാഹുൽ ഹമീദ് ജീവൻ പണയം വച്ചാണ് രക്ഷാ പ്രവർത്തനങ്ങൾക്ക് നേതൃത്വം നൽകിയത്. അച്ചൻകോവിലാറ്റിലൂടെ പിന്നെയും ജലപ്രവാഹം തുടർന്നുവെങ്കിലും കാലത്തിന് മറയ്ക്കാൻ കഴിയാത്ത മുറിവുകളുമായി ഇന്നും കഴിഞ്ഞുകൂടുകയാണ് തീരവാസികൾ.


ജുഡീഷ്യല് അന്വേഷണം വേണം: പിഡിപി | Violence in PDP march: Judicial probe demanded - Malayalam Oneindia\nജുഡീഷ്യല് അന്വേഷണം വേണം: പിഡിപി\nതിരുവനന്തപുരം: പിഡിപി മാര്‍ച്ചിനിടെയുണ്ടായ അക്രമസംഭവങ്ങള്‍ക്കു പിന്നിലെ പ്രതികളെ കണ്ടെത്താന് ജുഡീഷ്യല് അന്വേഷണം നടത്തണമെന്ന് പിഡിപി സംസ്ഥാന ജനറല് സെക്രട്ടറി പൂന്തുറസിറാജ്. ഡിസംബര് നാല് ബുധനാഴ്ച വാര്‍ത്താസമ്മേളനത്തിലാണ് സിറാജ് ഇക്കാര്യം ആവശ്യപ്പെട്ടത്.\nഅന്നത്തെ അക്രമങ്ങള് പിഡിപിയ്ക്കും മദനിക്കും കേരളീയ സമൂഹത്തിലുള്ള ജനസ്വാധീനം ഇല്ലാതാക്കാനുളള ആസൂത്രിത ശ്രമമായിരുന്നു. ഇതുവഴി മദനിയുടെ മോചനത്തെ അട്ടിമറിക്കാനുള്ള ഗൂഢാലോചനയാണ് അക്രമത്തിന് പിന്നില്.- സിറാജ് അഭിപ്രായപ്പെട്ടു.\nഅന്നത്തെ മാര്‍ച്ചിന് നേതൃത്വം നല്കിയ തന്റെ പ്രതിച്ഛായ കളങ്കപ്പെടുത്താനുള്ള ശ്രമവും ഈ അക്രമത്തിന് പിന്നിലുണ്ടായിരുന്നു. അക്രമസംഭവങ്ങള്‍ക്ക് വഴിയൊരുക്കിയവര് സുഖലോലുപരായി കഴിയുമ്പോള് നിരപരാധികളായ തങ്ങള്‍ക്ക് പരിശുദ്ധ റംസാന് നാളില് ജയിലില് കഴിയേണ്ടി വന്നു. ജുഡീഷ്യല് അന്വേഷണം ആവശ്യപ്പെട്ട് മുഖ്യമന്ത്രിക്ക് നിവേദനം നല്‍കുമെന്നും പൂന്തുറ സിറാജ് അറിയിച്ചു.\nബാബറി മസ്ജിദ് തകര്‍ക്കപ്പെട്ട ഡിസംബര് ആറ് കരിദിനമായി പിഡിപി ആചരിക്കും. പക്ഷെ എല്ലാ വര്‍ഷത്തേയും പോലെ ഇക്കുറി കരിങ്കൊടി ഉയര്‍ത്തില്ല. - സിറാജ് പറഞ്ഞു.


ഉപേക്ഷിച്ച് 16 വര്‍ഷങ്ങള്‍ക്കു ശേഷം അന്വേഷിച്ചെത്തിയ മകളെ അമ്മ ചുട്ടുകൊന്നു ഉപേക്ഷിച്ച് 16 വര്‍ഷങ്ങള്‍ക്കു ശേഷം അന്വേഷിച്ചെത്തിയ മകളെ അമ്മ ചുട്ടുകൊന്നു\nഉപേക്ഷിച്ച് 16 വര്‍ഷങ്ങള്‍ക്കു ശേഷം അന്വ....\nPublished on August 25, 2017 at 6:11 pm\nഉപേക്ഷിച്ച് 16 വര്‍ഷങ്ങള്‍ക്കു ശേഷം അന്വേഷിച്ചെത്തിയ മകളെ അമ്മ ചുട്ടുകൊന്നു\nതന്നെ ഉപേക്ഷിച്ച അമ്മയെ നീണ്ട 16 വര്‍ഷങ്ങള്‍ക്കു ശേഷം തിരിച്ചെത്തിയ മകളെ കാത്തിരുന്നത് ദാരുണാന്ത്യം. കാമുകനുമൊത്തുള്ള കുത്തഴിഞ്ഞ ജീവിത്തതിന് തിരിച്ചെത്തിയ സ്വന്തം മകള് തടസമാകുമെന്നു മനസിലാക്കിയതോടെ ആ അമ്മ, മകളെ വിജനമായ സ്ഥലത്ത് കൊണ്ട് പോയി ജീവനോടെ കത്തിച്ചു.\nറെബേക്ക റൂഡ് എന്ന 39കാരിയാണ് സ്വന്തം മകള് സാവന്ന ലെക്കിയെ ക്രൂരമായി കൊലപ്പെടുത്തിയത്. സ്വന്തം താല്‍പര്യങ്ങള്‍ക്കെതിരായി ജനിച്ച കുഞ്ഞിനെ സാവന്നയുടെ അമ്മ മറ്റൊരു ദമ്പതികള്‍ക്ക് നല്‍കുകയായിരുന്നു. മിനിസോടയിലെ ദമ്പതികളാണ് സാവന്നയെ ദത്തെടുത്തത്.\nഎന്നാല് അവര് പരസ്പരം വേര്‍പിരിഞ്ഞതോടെ വളര്‍ത്തമ്മയുടെ കാമുകനുമായുള്ള ബന്ധം തന്റെ ജീവിതത്തിലും അസ്വസ്ഥതകള് ഉണ്ടാക്കിയപ്പോള് പെറ്റമ്മയെ അന്വേഷിച്ച് ഇറങ്ങിതിരിക്കുകയായിരുന്നു സാവന്ന.\nപെറ്റമ്മയായ റെബേക്ക റൂഡ് എന്ന 39കാരി തന്റെ മകളെ സ്വീകരിക്കുകയും ഫേസ്ബുക്കിലൂടെ ചിത്രങ്ങളൊക്കെ പങ്കുവച്ച് ആഘോഷിക്കുകയും ചെയ്തു. എന്നാല് വിധി അവള്‍ക്കായി കാത്തുവെച്ചത് ഇത്തരമൊരു ദുരന്തമായിരുന്നു.\nതിയോഡോസ്യക്കടുത്തുള്ള 81 ഏക്കര് ഫാമിലായിരുന്നു അമ്മയോടൊപ്പം സവന്നയുടെ താമസം. ഹോം സ്‌കൂളിങ് ആയതിനാല് പുറംലോകവുമായി കുട്ടിക്ക് ബന്ധമുണ്ടായിരുന്നില്ല. അമ്മയും കാമുകനും അടച്ചുറപ്പുള്ള കെട്ടിടത്തില് ഒറ്റയ്ക്ക് താമസിച്ചപ്പോള് സാവന്ന ഏകയായി. മകള്‍ക്ക് വൈദ്യുതിയോ വെള്ളമോ പോലും ഈ അമ്മ നിഷേധിച്ചു. അമ്മയുമായി അവള് നിരന്തരം വഴക്കിട്ടു. മകള്‍ക്കുവേണ്ടി ചെലവഴിക്കാന് തന്റെ പക്കല് സമയം ഇല്ലായിരുന്നുവെന്നാണ് റൂഡ് പൊലീസിനോട് പറഞ്ഞത്. ഇക്കാര്യം കാണിച്ച് സാവന്നയുടെ വളര്‍ത്തമ്മയെ അറിയിക്കുകയും ചെയ്തിരുന്നുവത്രെ. എന്നാല് സാവന്നയെ താമസിയാതെ കാണാതാകുകയായിരുന്നു.\nകുന്നിന്‍മുകളിലുള്ള ഫാംഹൗസിന് തീപിടിത്തമുണ്ടായതിനുശേഷം രണ്ട് ദിവസം കഴിഞ്ഞപ്പോള് മകളെ കാണാനില്ലെന്നും വിലപിടിപ്പുള്ള സാധനങ്ങളുമായി അവള് കടന്നുകളഞ്ഞെന്നും പറഞ്ഞ് റൂഡ് പൊലീസില് പരാതി നല്‍കി.\nസാവന്നയാണ് ഫാം ഹൗസിന് തീവെച്ചതെന്നായിരുന്നു പരാതി. കാണാതാവുന്നതിനു മുമ്പ് ഈ പെണ്‍കുട്ടി ഒരു പന്നിക്കൂട്ടിനുള്ളിലൂടെ നിരങ്ങി നീങ്ങുന്നതും പുറത്തെ കുളത്തില് കുളിക്കുന്നതും കണ്ടിരുന്നതായി മറ്റൊരാള് മൊഴി നല്‍കിയിട്ടുണ്ട്.\nചളിയില് കഴിഞ്ഞ പന്നിക്കൂട്ടങ്ങള്‍ക്കൊപ്പം പെണ്‍കുട്ടിയെ പാര്‍പ്പിച്ചിരുന്നുവെന്നും പിന്നീട് റൂഡ് പൊലീസിനോട് സമ്മതിച്ചു. തുടര്‍ന്ന് നടത്തിയ അന്വേഷണത്തിനൊടുവില് രാസവസ്തുക്കള് ഉപയോഗിച്ച് പെണ്‍കുട്ടിയുടെ മൃതശരീരം കത്തിച്ചതിന്റെ അവശിഷ്ടങ്ങള് കണ്ടെത്തുകയായിരുന്നു. അങ്ങനെയാണ് പെറ്റമ്മയുടെ കൊടുംക്രൂരത ലോകം അറിയുന്നത്.


മരയ്ക്കാർ പൂർത്തിയാക്കി,ഇനി ഇട്ടിമാണി ശേഷം ബറോസ്സ് പിന്നെ ലൂസിഫർ2;മോഹൻലാൽ റെക്കോർഡുകൾ ഇനിയും തിരുത്തികുറിക്കും !!! - metromatinee.com Lifestyle Entertainment & Sports\nമരയ്ക്കാർ പൂർത്തിയാക്കി,ഇനി ഇട്ടിമാണി ശേഷം ബറോസ്സ് പിന്നെ ലൂസിഫർ2;മോഹൻലാൽ റെക്കോർഡുകൾ ഇനിയും തിരുത്തികുറിക്കും !!!\nലൂസിഫർ 200 കോടി ക്ലബ്ബിൽ എത്തിയതോടെ പുതിയൊരു റെക്കോർഡും കൂടെ അഭിനയ ജീവിതത്തിൽ മോഹൻലാൽ സ്വന്തമാക്കിയിരിക്കുകയാണ്. 40 വർഷക്കാലം അഭിനയ കളരിയിൽ തന്റെ മാഹാത്മ്യം തെളിയിച്ച മോഹൻലാൽ സംവിധാന പട്ടം ചാർത്തുകയാണ്, ബറോസ്സ് എന്ന ചിത്രത്തിലൂടെ\nപ്രിയദർശൻ സംവിധാനം നിർവഹിച്ച മോഹൻലാലിൻറെ കരിയറിലെ ഏറ്റവും വലിയ ചിത്രം കുഞ്ഞാലിമരയ്ക്കർ അറബിക്കടലിന്റെ സിംഹം ഷൂട്ടിംഗ് പൂർത്തിയാക്കിയിരിക്കുകയാണ്. ശേഷം ലൂസിഫർ രണ്ടാം ഭാഗം അടുത്ത വർഷം അവസാനം മാത്രമേ ഉണ്ടാവുകയുളളു. പൃഥ്വിരാജ്, മോഹൻലാൽ തിരക്കിലായതിനാലാണ് ചിത്രം ഇത്രയും വൈകുന്നത്. അരുൺ ഗോപി ചിത്രത്തിന്റെ തിരക്കഥയിലേക്ക് കടന്നിട്ടില്ല. ഇപ്പോൾ ഇട്ടിമാണിയുടെ ലൊക്കേഷനിലാണ്. ഓണം റിലീസ് ആയ ചിത്രത്തിന്റെ ഷൂട്ടിംഗ് പുരോഗമിക്കുകയാണ്. അതിന് ശേഷം സിദ്ദിഖിന്റെ ബിഗ് ബ്രദർ എന്ന സിനിമയിൽ ജൂൺ 1മുതൽ ജോയിൻ ചെയ്യും. ഇതുകഴിഞ്ഞ് മറ്റൊരു സിനിമയും മോഹൻലാൽ അഭിനയിക്കാൻ കരാർ ചെയ്തിട്ടില്ല. അഭിനയിച്ചുതീർത്ത കുഞ്ഞാലി മരക്കാർ ഈ വർഷാവസാനം റിലീസ് ഉണ്ടാകും. ഈ വർഷം തന്നെ മോഹൻലാൽ തന്റെ ആദ്യ സംവിധാന സംരംഭം ബറോസ്സ് ഷൂട്ടിംഗ് ആരംഭിക്കുമെന്നാണ് റിപ്പോർട്ടുകൾ. ചിത്രത്തിനായി മാസങ്ങൾ നീണ്ട സമയം അദ്ദേഹത്തിന് ആവശ്യമാണ്.\nപക്ഷെ 2020 ഏപ്രിൽ വരെ പൃഥ്വിരാജ് ഡേറ്റ് നൽകിയ മറ്റു ചിത്രങ്ങളുമായി തിരക്കിലാണ്. അതിനുശേഷം മാത്രമേ ലൂസിഫർ രണ്ടാം ഭാഗത്തിന്റെ ആരംഭഘട്ട ജോലികളിൽ പൃഥ്വിക്ക് പ്രവേശിക്കാനാവൂ. ഇപ്പോൾ പൃഥ്വിരാജിനെ നായകനാക്കി കലാഭവൻ ഷാജോൺ സംവിധാനം ചെയ്യുന്ന ബ്രദർസ് ഡേ ഷൂട്ടിംഗ് പുരോഗമിക്കുകയാണ്. അതിന് ശേഷം പൃഥ്വിരാജ് സച്ചിയുടെ അയ്യപ്പനും കോശിയും, ഡ്രൈവിംഗ് ലൈസൻസ്, ബ്യൂട്ടിഫുൾ ഗെയിം, ബ്ലെസ്സിയുടെ ആടുജീവിതം എന്നീ സിനിമകൾ പൂർത്തിയാക്കും.\nRelated Topics:barroz, Lucifer Movie, Marakkar Arabikadalinte Simham, Mohanlal, Prithviraj Sukumaran


രാജി ഭീഷണിയുമായി നേതാക്കള് നട്ടം തിരിഞ്ഞ് യെഡിയൂരപ്പ!! എങ്ങുമെത്താതെ മന്ത്രിസഭ വികസനം | Cabinet expansion still in trouble at Karanataka - Malayalam Oneindia\nUpdated: Wed, Jan 1, 2020, 16:58 [IST]\nബെംഗളൂരു: സഖ്യസര്‍ക്കാരിനെ താഴെയിറക്കിയ വിമതരെ ഉപതിരഞ്ഞെടുപ്പില് ജയിപ്പിക്കുകയെന്നതായിരുന്നു ബിജെപിയ്ക്കും മുഖ്യമന്ത്രി ബിഎസ് യെഡിയൂരപ്പയ്ക്കും മുന്നില് ഉണ്ടായിരുന്ന പ്രധാന വെല്ലുവിളി. പ്രതീക്ഷിച്ചതിനേക്കാള് വിജയം നേടി യെഡ്ഡി ആ വെല്ലുവിളിയെ അതിജീവിച്ചു. തിരഞ്ഞെടുപ്പില് മത്സരിച്ച 11 പേരും വിജയിച്ചു.\nഎന്നാല് വിജയിച്ചവരെ മന്ത്രിസഭയില് ഉള്‍പ്പെടുത്തുന്നതാണ് യെഡിയൂരപ്പയ്ക്കും ബിജെപിയ്ക്കും പുതിയ വെല്ലുവിളിയായിരിക്കുന്നത്. കൂറുമാറിയെത്തിയ 11 പേര്‍ക്കും മന്ത്രിസ്ഥാനം നല്‍കുമെന്നാണ് യെഡിയൂരപ്പ അറിയിച്ചിരിക്കുന്നത്. ഇതില് പാര്‍ട്ടിക്കുള്ളില് അതൃപ്തി ശക്തമാണ്. ഇത് കൂടാതെ ബാക്കി വരുന്ന അഞ്ച് മന്ത്രിസ്ഥാനത്തിന് വേണ്ടിയും നേതാക്കള് ചരടുവലി ശക്തമാക്കിയതോടെ പൊറുതിമുട്ടിയിരിക്കുകയാണ് മുഖ്യമന്ത്രി. വിശദാംശങ്ങളിലേക്ക്\nഉപതിരഞ്ഞെടുപ്പില് വിജയിച്ചവരെ മന്ത്രിസഭയില് ഉള്‍പ്പെടുത്തുമെന്ന് യെഡിയൂരപ്പ തിരഞ്ഞെടുപ്പിന് തൊട്ട് പിന്നാലെ തന്നെ വ്യക്തമാക്കിയിരുന്നു. തിരഞ്ഞെടുപ്പില് പരാജയപ്പെട്ട എംടിബി നാഗരാജിന് ഒഴികെയുള്ള 11 പേര്‍ക്കുമാണ് മന്ത്രി സ്ഥാനം യെഡ്ഡി വാഗ്ദാനം ചെയ്തത്. അര്‍ഹരായ മുതിര്‍ന്ന നേതാക്കളെ തഴയുന്നതാണ് നേതൃത്വത്തിന്‍റെ തിരുമാനമെന്ന വിമര്‍ശനം ശക്തമാണ്.\nപിടിവലി തുടങ്ങി നേതാക്കള്\nഅതിനിടെ ബാക്കി വരുന്ന5മന്ത്രിസ്ഥാനങ്ങള്‍ക്ക് വേണ്ടി സമ്മര്‍ദ്ദം ശക്തമാക്കിയിരിക്കുകയാണ് നേതാക്കള്. മുന് മന്ത്രിയും മുതിര്‍ന്ന നേതാവുമായ ഉമേഷ് കട്ടി, മുന് മന്ത്രിയായ ആര് ശങ്കര്, കുറൂമാറിയ മുന് കോണ്‍ഗ്രസ് നേതാവ് എംടിബി നാഗരാജ് എന്നിവരാണ് മന്ത്രിസ്ഥാനങ്ങള്‍ക്കായി ചരടുവലി നടത്തുന്നത്.\nകൂറുമാറി ബിജെപിയില് എത്തിയ കെപിജെപി അംഗമായ ആര് ശങ്കറിന് ഉപതിരഞ്ഞെടുപ്പില് മത്സരിക്കാന് ബിജെപി സീറ്റ് നല്‍കിയിരുന്നില്ല. എംഎല്‍സി സീറ്റ് വഴി മന്ത്രിയാക്കുമെന്നായിരുന്നു ബിജെപി നല്‍കിയ വാഗ്ദാനമെന്നാണ് ശങ്കറിന്‍റെ അവകാശവാദം.ഉടന് അത് നിറവേറ്റണമെന്ന് ശങ്കര് ആവശ്യപ്പെടുന്നുണ്ട്. ഇത് സംബന്ധിച്ച് ചര്‍ച്ച നടത്താന് മുഖ്യമന്ത്രിയെ കഴിഞ്ഞ ദിവസം ശങ്കര് സന്ദര്‍ശിച്ചിരുന്നു.\nഅതിനിടെ പ്രാദേശിക സന്തുലനം പാലിക്കാന് സാധിക്കാത്തതും യെഡ്ഡിക്ക് തലവേദന സൃഷ്ടിക്കുന്നുണ്ട്. ഉപമുഖ്യമന്ത്രി ലക്ഷ്മണ് സവാദി, വനിതാ മന്ത്രി ശശികല ജോലെ എന്നിവര് ബെളഗാവി മേഖലയില് നിന്നുള്ള അംഗങ്ങളാണ്. ഇവരെ കൂടാതെ കൂറുമാറിയെത്തിയ രമേശ് ജാര്‍ഖിഹോളി, ഉമേഷ് കട്ടി എന്നിവര്‍ക്ക് കൂടി മന്ത്രി സ്ഥാനം ലഭിച്ചേക്കും.\nഇതോടെ ബെലഗാവി മേഖലയില് നിന്നുള്ള മന്ത്രിമാരുടെ എണ്ണം ഉയരും. ഇത് മറ്റ് നേതാക്കളെ ചൊടിപ്പിച്ചേക്കും. ഇതിനിടെ താന് ഉള്‍പ്പെടുന്ന വാത്മീകി സമുദായാംഗത്തിന് ഉപമുഖ്യമന്ത്രി പദം വേണമെന്ന ആവശ്യമുയര്‍ത്തിയിരിക്കുകയാണ് മന്ത്രി ബി രാമലു. ആവശ്യം പരിഗണിച്ചില്ലേങ്കില് വാത്മീകി സമാജ് സന്യാസിമാരുടെ നിര്‍ദ്ദേശം അനുസരിച്ച് രാജിവെയ്ക്കുമെന്നാണ് ശ്രീരാമലു വ്യക്തമാക്കിയിരിക്കുന്നത്.\nനേരത്തേ മന്ത്രിസഭ വികസനം മകരവിളക്കിന് ശേഷം ഉണ്ടാകുമെന്നാണ് യെഡിയൂരപ്പ അറിയിച്ചിരുന്നു. അതേസമയം മന്ത്രിസ്ഥാനം സംബന്ധിച്ച ഉള്‍പ്പോരും ഭിന്നതയുമെല്ലാം ശക്തമായതോടെ തിരുമാനം ഇനിയും നീളാന് സാധ്യതയുണ്ടെന്നാണ് കണക്കാക്കപ്പെടുന്നത്.\nkarnataka bjp കര്‍ണാടക ബിജെപി ബിഎസ് യെഡിയൂരപ്പ\nCabinet expansion still in trouble at Karanataka


കൽക്കരി ക്ഷാമം: രാജ്യത്ത് വൈദ്യുതി പ്രതിസന്ധി കൂടുതൽ സങ്കീർണ്ണം - malabarinews.com\nകൽക്കരി ക്ഷാമം: രാജ്യത്ത് വൈദ്യുതി പ്രതിസന്ധി കൂടുതൽ സങ്കീർണ്ണം\nCoal shortage: The power crisis in the country is getting more complicated\nNo Comments on കൽക്കരി ക്ഷാമം: രാജ്യത്ത് വൈദ്യുതി പ്രതിസന്ധി കൂടുതൽ സങ്കീർണ്ണം\nകല്‍ക്കരി ക്ഷാമത്തെതുടര്‍ന്നുള്ള വൈദ്യുതി പ്രതിസന്ധി രാജ്യത്ത് കൂടുതല് സങ്കീര്‍ണ്ണമാകുന്നു. പഞ്ചാബ്, മഹാരാഷ്ട്ര, അസം, ഗുജറാത്ത്, ആന്ധ്ര, തെലങ്കാന, തമിഴ്നാട്, ഡല്‍ഹി, ഒഡിഷ, രാജസ്ഥാന് എന്നിവിടങ്ങളില് വൈദ്യുതിക്ഷാമം രൂക്ഷം. കൂടുതല് സംസ്ഥാനങ്ങളില് ലോഡ്ഷെഡിങ് അനിവാര്യമായി.\nആഭ്യന്തരമന്ത്രി അമിത് ഷാ ഊര്‍ജ- കല്‍ക്കരി മന്ത്രിമാരുടെ അടിയന്തിര യോഗം വിളിച്ചു. പഞ്ചാബില് നാലു മണിക്കൂര് ലോഡ്ഷെഡിങ് തുടരുകയാണ്. ഝാര്‍ഖണ്ഡില് 24 ശതമാനം വരെ വൈദ്യുതിക്ഷാമം ഉണ്ട്. രാജസ്ഥാനില് 17ഉം ബിഹാറില് ആറു ശതമാനവുമാണ് ക്ഷാമം. കല്‍ക്കരി കിട്ടാതെ മഹാരാഷ്ട്രയില് 13 താപനിലയം അടച്ചു.\nവൈദ്യുതി ഉപയോഗം കുറയ്ക്കാന് ജനങ്ങളോട് അഭ്യര്‍ത്ഥിച്ച് സംസ്ഥാന സര്‍ക്കാരുകള് രംഗത്തെത്തി. ഡല്‍ഹി, മഹാരാഷ്ട്ര, തമിഴ്നാട് സംസ്ഥാനങ്ങള് ജനങ്ങളോടുള്ള അഭ്യര്‍ഥന പുറപ്പെടുവിച്ചു. രാജ്യത്തെ 135 താപനിലയത്തില് 80 ശതമാനവും രൂഷമായ കല്‍ക്കരിക്ഷാമം നേരിടുന്നു. പഞ്ചാബ്, ഡല്‍ഹി, ആന്ധ്ര, മഹാരാഷ്ട്ര മുഖ്യമന്ത്രിമാര് പ്രധാനമന്ത്രിയ്ക്ക് കത്തെഴുതി. ബിജെപി ഭരിയ്ക്കുന്ന സംസ്ഥാനങ്ങളും കല്‍ക്കരി ആവശ്യവുമായി രംഗത്തെത്തി.\nഅതേസമയം, കേരളത്തില് ലോഡ് ഷെഡിങ്ങും പവര്‍കട്ടും തത്കാലം വേണ്ടെന്ന് സര്‍ക്കാര് തീരുമാനം. വൈദ്യുതി നിയന്ത്രണം ഏര്‍പ്പെടുത്തണമോ എന്ന് ഈ മാസം 19ന് ശേഷം തീരുമാനിക്കുമെന്ന് വൈദ്യുതി മന്ത്രി കെ കൃഷ്ണന്‍കുട്ടി പറഞ്ഞു. പ്രതിദിനം രണ്ട് കോടിയോളം അധികം ചെലവിട്ട് പവര് എക്‌സ്‌ചേഞ്ചില് നിന്ന് വൈദ്യുതി വാങ്ങി ക്ഷാമം പരിഹരിക്കും. അടുത്ത ചൊവ്വാഴ്ച സ്ഥിതി വിലയിരുത്തി തുടര് നടപടി തീരുമാനിക്കുമെന്ന് വൈദ്യുതി മന്ത്രി കെ കൃഷ്ണന്‍കുട്ടി അറിയിച്ചു.\nകേന്ദ്രവിഹിതം കുറഞ്ഞാല് സംസ്ഥാനത്ത് നിയന്ത്രണമേര്‍പ്പെടുത്തിയേക്കും. അതേസമയം രാജ്യത്തുണ്ടായ കല്‍ക്കരി ക്ഷാമം സംസ്ഥാനത്തെ വൈദ്യുതി മേഖലയെ കാര്യമായി ബാധിച്ചിട്ടുണ്ടെന്നാണ് വൈദ്യുതി വകുപ്പിന്റെ വിലയിരുത്തല്. എന്നാല്, 19 നുള്ളില് പ്രശ്‌നം പരിഹരിക്കുമെന്ന കേന്ദ്ര വാഗ്ദാനം മുഖവിലക്കെടുത്ത് സംസ്ഥാനത്ത് ഇപ്പോള് വൈദ്യുതി നിയന്ത്രണം ഏര്‍പ്പെടുത്തേണ്ടെന്ന മുഖ്യമന്ത്രിയുടെ നിര്‍ദ്ദേശം വൈദ്യുതി വകുപ്പ് അംഗീകരിച്ചു. വലിയ വിലക്കാണ് വൈദ്യുതി വാങ്ങുന്നത്.\nആന്ധ്രയില് 45 ശതമാനം വൈദ്യുതിയും വിതരണം ചെയ്യുന്ന ആന്ധ്രപ്രദേശ് പവര് ജനറേഷന് കോര്‍പറേഷന്റെ പ്ലാന്റുകളില് ഒന്നോ രണ്ടോ ദിവസത്തേക്കുള്ള കല്‍ക്കരി മാത്രമാണ് അവശേഷിക്കുന്നത്.\n← സംസ്ഥാനത്ത് അതിശക്തമായ മഴ തുടരാൻ സാധ്യത;6ജില്ലകളിൽ ഓറഞ്ച് അലേർട്ട് → താനൂരില് നിയന്ത്രണം വിട്ട പിക്അപ് വാന് വൈദ്യുതി തൂണിലിടിച്ചു


ഗുരുവായൂര് ദേവസ്വം ഗസ്റ്റ് ഹൗസ് വാടക കൂട്ടി | Pavaratty News - പാവറട്ടി വിശേഷം\nHome ചുറ്റുവട്ടം ഗുരുവായൂര് ദേവസ്വം ഗസ്റ്റ് ഹൗസ് വാടക കൂട്ടി\nദേവസ്വം അതിഥി മന്ദിരങ്ങളായ ശ്രീവത്സം, പാഞ്ചജന്യം, കൗസ്തുഭം, ശ്രീവത്സം അനക്‌സ് എന്നിവിടങ്ങളിലെ വാടക വര്‍ദ്ധിപ്പിച്ചു. പാഞ്ചജന്യത്തില് മൂന്നു കിടക്കകളുള്ള മുറിക്ക് 600 രൂപ, അഞ്ചു കിടക്കകളുള്ളതിന് 800 രൂപ, മൂന്നു കിടക്കകളുള്ള എ.സി. മുറിക്ക് 1,500 രൂപ എന്നിങ്ങനെയാണ് പുതിയ നിരക്ക്.\nകൗസ്തുഭത്തില് 2,4,6 കിടക്കകള് വീതമുള്ള മുറികള്‍ക്ക് യഥാക്രമം 300, 600, 800 രൂപവീതമാണ് പുതിയ വാടക. ശ്രീവത്സം ഗസ്റ്റ്ഹൗസില് 1,2,3,4നമ്പര് സ്യൂട്ടുകള്‍ക്ക് 2,200 രൂപ നല്‍കണം. ശ്രീവത്സം അനക്‌സില് രണ്ട് കിടക്കയുള്ള മുറിക്ക് 500 രൂപയും എ.സി. മുറിക്ക് 1,500 രൂപയും 10 കിടക്കകളുള്ള മുറിക്ക് 2,000 രൂപയും നല്‍കണം.\nപുതുക്കിയ നിരക്ക് കൗസ്തുഭത്തില് നിലവില് വന്നു. മറ്റിടങ്ങളില് ജൂലായ് ഒന്നിന് നിലവില്‍വരും.\nവെന്‍മേനാട് ഉസ്താദിന് മഹല്ലിന്റെ ആദരം\n47 വര്‍ഷമായി വെന്‍മേനാട് ജുമാ മസ്ജിദില് ദര്‍സ് നടത്തുന്ന സമസ്ത കേരള ജം ഇയ്യത്തുല് ഉലമ കേന്ദ്ര മുശാവറ അംഗം ശൈഖുന അല്‍ഹാജ് ടി.പി. അബൂബക്...


Australia beat india in 2nd twenty 20 match in Guwahati. - Malayalam MyKhel\n» ബാറ്റിംഗ് നിര തകര്‍ന്നടിഞ്ഞു.. ബൗളര്‍മാര് അടികൊണ്ട് ഓടി.. ഓസ്‌ട്രേലിയയോട് ഇന്ത്യ തോറ്റമ്പി!!\nബാറ്റിംഗ് നിര തകര്‍ന്നടിഞ്ഞു.. ബൗളര്‍മാര് അടികൊണ്ട് ഓടി.. ഓസ്‌ട്രേലിയയോട് ഇന്ത്യ തോറ്റമ്പി!!\nUpdated: Tuesday, October 10, 2017, 22:30 [IST]\nഗുവാഹത്തി: പരമ്പരയില് ആദ്യമായി ബാറ്റ്‌സ്മാന്‍മാരും ബൗളര്‍മാരും ഇന്ത്യയെ ഒരു പോലെ കൈവിട്ടു. ഗുവാഹത്തിയില് നടന്ന രണ്ടാം ട്വന്റി 20 മത്സരത്തില് ഇന്ത്യ ഓസ്‌ട്രേലിയയോട് തോറ്റത് എട്ട് വിക്കറ്റിന്. ടോസ് നഷ്ടപ്പെട്ട് ആദ്യം ബാറ്റ് ചെയ്യേണ്ടിവന്ന ഇന്ത്യ അടിച്ചത് 118 റണ്‍സ്. തുടക്കത്തില് ഒന്ന് പതറിയെങ്കിലും റെക്കോര്‍ഡ് കൂട്ടുകെട്ടുയര്‍ത്തി ഓസ്‌ട്രേലിയ 15.3 ഓവറില് വിജയം പിടിച്ചു. അതും എട്ട് വിക്കറ്റിന്. പരമ്പര 1 - 1. ഇനി ശനിയാഴ്ച ഹൈദരാബാദില് വെര്‍ച്വല് ഫൈനല്.\nതാരതമ്യേന കുഞ്ഞന് വിജയലക്ഷ്യം പിന്തുടര്‍ന്ന് ഇറങ്ങിയ ഓസ്‌ട്രേലിയയെ ഇന്ത്യ തെല്ലൊന്ന് അമ്പരപ്പിച്ചു. രണ്ടാമത്തെ ഓവറില് ഭുമ്ര വാര്‍ണറെ വീഴ്ത്തി. മൂന്നാമത്തെ ഓവറില് ഭുവി ഫിഞ്ചിനെയും. എന്നാല് അവിടുന്നങ്ങോട്ട് കാര്യങ്ങള് ഇന്ത്യയുടെ കൈവിട്ടുപോയി. മൂന്നാം നമ്പറില് ഇറങ്ങിയ ഹെന്റിക്കസും നാലാം നമ്പറിലെത്തിയ ട്രാവിസ് ഹെഡും ചേര്‍ന്ന് ഓസീസിനെ അനായാസം വിജയിപ്പിച്ചു. ഹെഡ് 48ഉം ഹെന്റിക്കസ് 62ഉം റണ്‍സെടുത്ത് പുറത്താകാതെ നിന്നു. ഇന്ത്യന് ബൗളര്‍മാര് ഫാസ്റ്റെന്നോ സ്പിന്നെന്നോ ഭേദമില്ലാതെ തല്ല് വാങ്ങി വലഞ്ഞു.\nനേരത്തെ ടോസ് നഷ്ടപ്പെട്ട് ആദ്യം ബാറ്റ് ചെയ്ത ഇന്ത്യയ്ക്ക് ദുരന്തം പോലെ ഒരു തുടക്കമാണ് കിട്ടിയത്. തുടര്‍ച്ചയായ രണ്ട് ബൗണ്ടറികള്‍ക്ക് ശേഷം ഒന്നാമത്തെ ഓവറില് രോഹിത് ശര്‍മ, വിരാട് കോലി എന്നിവര് പുറത്ത്. പിന്നാലെ മനീഷ് പാണ്ഡെ, ശിഖര് ധവാന് എന്നിവരും. നാലാം വിക്കറ്റ് പോകുമ്പോള് ഇന്ത്യയുടെ സ്‌കോര് 4.3 ഓവറില് 27. കേദാര് ജാദവ്, ഹര്‍ദീക് പാണ്ഡ്യ, ധോണി, കുല്‍ദീപ് എന്നിവരുടെ ചെറുത്ത് നില്‍പ്പാണ് ഇന്ത്യയെ 100 കടത്തിയത്.\nRead more about: virat kohli steve smith india australia cricket hardik pandya dhoni ashish nehra ആശിഷ് നെഹ്‌റ ഹര്‍ദീക് പാണ്ഡ്യ ധോണി ഇന്ത്യ ഓസ്ട്രേലിയ ക്രിക്കറ്റ് വിരാട് കോലി സ്റ്റീവ് സ്മിത്ത്\nStory first published: Tuesday, October 10, 2017, 22:12 [IST]


lpg cylinder price raised; new prices apply from today | പാചക വാതക വില വര്‍ധിപ്പിച്ചു: ഗാര്‍ഹിക ആവശ്യത്തിനുള്ള സിലിണ്ടറിന് ഇനി 597 രൂപ - Malayalam Oneindia\n2 min ago കരിപ്പൂരില് വിമാനം വീണത് മുപ്പതടി താഴ്ച്ചയിലേക്ക്,3പേര് മരിച്ചു, ലാന്‍ഡ് ചെയ്ത അതേ വേഗത്തില്...\n19 min ago മുല്ലപ്പെരിയാറിൽ ജലനിരപ്പ് ഉയരുന്നു: അണക്കെട്ട് തുറക്കേണ്ടി വന്നേക്കാമെന്ന് ബിജി മോൾ എംഎൽഎ!!\n22 min ago മഴയ്ക്കിടെ ലാൻഡിംഗ്, അപകട കാരണം മോശം കാലാവസ്ഥ, പൈലറ്റിന് റൺവേ വ്യക്തമായി കാണാനായില്ല!\nUpdated: Mon, Jun 1, 2020, 20:43 [IST]\nദില്ലി: രാജ്യത്ത് പാചകവാതക സിലിണ്ടറിനുള്ള വില വര്‍ധിപ്പിച്ചു. ഗാര്‍ഹിക-വാണിജ്യ വ്യത്യാസമില്ലാതെയാണ് വര്‍ധനവ്. മെട്രോ നഗരങ്ങളില് സബ്സിഡിയില്ലാത്ത എല്‍പിജി സിലിണ്ടറിന് 37 രൂപയാണ് വര്‍ധിച്ചിത്. ഗാര്‍ഹിക ആവശ്യങ്ങള്‍ക്കുള്ള സിലിണ്ടറിന് 11.50 രൂപ വര്‍ധിപ്പിച്ചു. ഇതോടെ വില 597 ആയി. 587.50 ആയിരുന്നു നേരത്തേയുണ്ടായിരുന്ന വില.\nഹോട്ടല്-റസ്റ്ററന്‍റ് മേഖലയില് ഉപയോഗിക്കുന്ന വാണിജ്യ സിലിണ്ടറിന് 110 രൂപ വര്‍ധിപ്പിച്ചതോടെ ആകെ വില 1135 രൂപയായി. സബ്സിഡി സംബന്ധിച്ച വിശദാംശങ്ങള് പുറത്തു വിടാന് എണ്ണകമ്പനികള് തയ്യാറായിട്ടില്ല. തുടര്‍ച്ചയായ മൂന്ന് മാസത്തെ വിലക്കുറവിന് ശേഷമാണ് പാചക വാതക നിരക്കില് വര്‍ധനവ് ഉണ്ടാവുന്നത്. പുതുക്കിയ നിരക്കുകള് ഇന്ന് മുതല് പ്രാബല്യത്തില് വരും.\nരാജ്യാന്തരവിപണിയില് ഇന്ധനവില ഉയര്‍ന്നതാണ് വില വര്‍ധനവിന് കാരണമായി പറയുന്നത്. നേരത്തെ എണ്ണവിലയില് ഇടിവുണ്ടായപ്പോഴായിരുന്നു എല്‍പിജി വിലയും താഴ്ന്നതും. മാര്‍ച്ച് ഏപ്രില് മാസങ്ങളില് 114 രൂപയും കഴിഞ്ഞ മാസം ആദ്യം 162.50 രൂപയുമായിരുന്നു ഗാര്‍ഹിക സിലിണ്ടറിന് വില കുറഞ്ഞത്. ലോക്ക് ഡൗണ് കാലത്ത് ഉപഭോക്താക്കള്‍ക്ക് വലിയ ആശ്വാസമായിരുന്നു ഇത്.\nപുകയുന്ന അതിര്‍ത്തി ; പുറത്തു വന്ന ചിത്രങ്ങള് പറയുന്നതെന്ത്?സേനാവിന്യാസം ശക്തമാക്കി ചൈനയും ഇന്ത്യയും\nകോണ്‍ഗ്രസിന് വസന്തം !! അജിത് ജോഗിയുടെ പാര്‍ട്ടി കോണ്‍ഗ്രസില് ലയിക്കും ... എംഎല്‍എമാര് വര്‍ധിക്കും\nlpg gas എല്‍പിജി ഗ്യാസ്\nlpg cylinder price raised; new prices apply from today


ബസ് കാത്തുനിന്ന അച്ഛനും പെണ്‍മക്കള്‍ക്കും നേരേ ഓട്ടോ ഡ്രൈവര്‍മാരുടെ സദാചാര ഗുണ്ടായിസം\nFirst Published 4, Mar 2018, 1:26 PM IST\nസംശയത്തിന്‍റെ മറവില് ഒരു കൂട്ടം ഡ്രൈവര്‍മാര് മോശമായി പെരുമാറിയെന്നാരോപിച്ച് അമ്പുകുത്തി പാറ സ്വന്ദേശി കല്‍പറ്റ പോലീസില് പരാതി നല്‍കി.\nവയനാട്: കല്‍പറ്റ പഴയ ബസ് സ്റ്റാന്‍ഡ് പരിസരത്ത് ബസ് കാത്തുനില്‍ക്കുകയായിരുന്ന അച്ഛനെയും പെണ്‍മക്കളെയും രാത്രി സര്‍വീസ് നടത്തുന്ന ഓട്ടോറിക്ഷാ ഡ്രൈവര്‍മാര് കൈയേറ്റം ചെയ്യുകയും ഭീഷണിപ്പെടുത്തുകയും ചെയ്തതായി പരാതി.സംശയത്തിന്‍റെ മറവില് ഒരു കൂട്ടം ഡ്രൈവര്‍മാര് മോശമായി പെരുമാറിയെന്നാരോപിച്ച് അമ്പുകുത്തി പാറ സ്വന്ദേശി കല്‍പറ്റ പോലീസില് പരാതി നല്‍കി.\nഫെബ്രുവരി 28ന് രാത്രിയായിരുന്നു സംഭവം. ബംഗളൂരുവിലേക്ക് പോകാന് ടിക്കറ്റ് ബുക്ക് ചെയ്ത കുടുംബം അനന്തവീര തിയേറ്ററിന് സമീപത്തെ ബസ് കാത്തിരിപ്പ് കേന്ദ്രത്തിലിരിക്കുമ്പോഴാണ് റോഡിന്‍റെ എതിര് ഭാഗത്തെ ഓട്ടോറിക്ഷ സ്റ്റാന്‍ഡിലെ ഡ്രൈവര്‍മാരില് ചിലര് സമീപത്തെത്തി ചോദ്യം ചെയ്തതെന്ന് പരാതിക്കാരന് പറഞ്ഞു.\nഡിഗ്രിക്കും ഏഴാം ക്‌ളാസിലും പഠിക്കുന്ന പെണ്‍മക്കളാണ് ഇദ്ദേഹത്തിന്‍റെ കൂടെ ഉണ്ടായിരുന്നത്. ചോദ്യം ചെയ്തവരോട് മക്കളാണെന്ന് പറഞ്ഞിട്ടും അപമര്യാദയായി പെരുമാറുകയായിരുന്നെന്ന് പരാതിക്കാരന് പറഞ്ഞു. ചെറുപ്പക്കാരികളായ പെണ്‍കുട്ടികളോടൊത്ത് ഇരുക്കുന്നതെന്തിനെന്നു ചോദിച്ചായിരുന്നു ഡ്രൈവര്‍മാര് എത്തിയത്.\nമക്കളാണെന്ന് പറഞ്ഞപ്പോള് അതിന് തെളിവ് നല്‍കണമെന്ന് സംഘം ആവശ്യപ്പെട്ടത്രേ. തുടര്‍ന്ന് ഇയാളെ തോളില് പിടിച്ചു തള്ളിയതായും പരാതിയില് പറയുന്നു. മക്കള് നിലവിളിച്ചെങ്കിലും ഓട്ടോ ഡ്രൈവര്‍മാര് പിന്മാറാന് തയ്യാറായില്ലത്രെ. ഇയാളുടെ ബാഗ് പിടിച്ച് വെച്ചായിരുന്നു പിന്നീട് ചോദ്യം ചെയ്യല്. ഏതാടാ കുട്ടികള്, എങ്ങോട്ടാണ് ഇവരെ കൊണ്ടു പോകുന്നത് എന്ന് ആക്രോശിച്ചു. ഈ സമയത്ത് പോലീസിനെ വിളിക്കാന് ഇയാള് ശ്രമിച്ചെങ്കിലും സാധിച്ചില്ല. വനിതാ സെല്ലിലേക്കും നിര്‍ഭയയിലേക്കും വിളിച്ചറിയിച്ച് ബസ് വന്നശേഷം മൂവരും യാത്ര തുടരുകയായിരുന്നു.\nബെംഗളൂരുവില്‍നിന്നും തിരിച്ചെത്തിയ ശേഷം ശനിയാഴ്ചയാണ് ഇയാള് പോലീസില് പരാതി നല്‍കിയത്. ഓട്ടോ ഡ്രൈവര്‍മാരുടെ പെരുമാറ്റം തനിക്കും മക്കള്‍ക്കും മാനഹാനിയുണ്ടാക്കിയതായും തന്നെയും മക്കളെയും ദേഹോപദ്രവം ഏല്‍പിച്ചവരെ ശിക്ഷിക്കാന് വേണ്ട നടപടി സ്വീകരിക്കണമെന്നുമാണ് പരാതിയിലുള്ളത്.\nകല്‍പറ്റ പഴയ സ്റ്റാന്‍ഡ് പരിസരത്ത് രാത്രി സര്‍വീസ് നടത്തുന്ന ഓട്ടോറിക്ഷാ ഡ്രൈവര്‍മാര്‍ക്കെതിരേ മുമ്പും പരാതികളുയര്‍ന്നിരുന്നു. ഏറെ നേരം ബസ് കാത്തിരുന്ന ഒരാളെ ലോറിയില് കയറ്റിയതിനെ ചോദ്യം ചെയ്ത ഓട്ടോ ഡ്രൈവര്‍മാര് കൈനാട്ടിയില് വെച്ച് ലോറി ഡ്രൈവറുടെ തല അടിച്ചു പൊളിച്ചിരുന്നു. ദൂരെ ദിക്കുകകളില് നിന്ന് പാതിരാത്രിക്കെത്തുന്നവരോട് അമിത ചാര്‍ജ് ഈടാക്കുന്നതും പരാതിപ്പെട്ടാല് സംഘം ചേര്‍ന്ന് നേരിടുന്നതും സുല്‍ത്താന് ബത്തേരി, കല്‍പ്പറ്റ നഗരങ്ങളില് നിത്യസംഭവമാണ്. അതേ സമയം പോലീസ് നിര്‍ദേശങ്ങള് പാലിക്കാന് ഭൂരിപക്ഷം ഡ്രൈവര്‍മാരും തയ്യാറാകുന്നില്ലെന്നും ആക്ഷേപമുണ്ട്.


ഈ നേട്ടമുള്ള ഒരേയൊരു ഇന്ത്യന് വനിതാ താരം; ഫോബ്‌സ് മാസിക പട്ടികയില് പിവി സിന്ധു - Samakalika Malayalam\nഈ നേട്ടമുള്ള ഒരേയൊരു ഇന്ത്യന് വനിതാ താരം; ഫോബ്‌സ് മാസിക പട്ടികയില് പിവി സിന്ധു\nBy സമകാലിക മലയാളം ഡെസ്‌ക് | Published: 07th August 2019 03:46 PM |\nLast Updated: 07th August 2019 03:46 PM | A+A A- |\nന്യൂയോര്‍ക്ക്: ലോകത്തില് ഏറ്റവും കൂടുതല് പ്രതിഫലം വാങ്ങുന്ന വനിതാ കായിക താരങ്ങളുടെ പട്ടികയില് ഇടംപിടിക്കുന്ന ഒരേയൊരു ഇന്ത്യക്കാരിയായി ബാഡ്മിന്റണ് താരം പിവി സിന്ധു. ഫോബ്‌സ് മാസിക പുറത്തിറക്കിയ വനിതാ കായിക താരങ്ങളുടെ പട്ടികയില് 13ാം സ്ഥാനത്താണ് സിന്ധു. ഇന്നലെയാണ് ഫോബ്‌സ് പട്ടിക പുറത്തിറക്കിയത്.\nഏതാണ്ട് 40കോടി രൂപയ്ക്കടുത്താണ് സിന്ധുവിന്റെ വരുമാനം. നിലവില് ഇന്ത്യയുടെ വനിതാ കായിക താരങ്ങളില് ശ്രദ്ധേയയാണ് പിവി സിന്ധുവെന്ന് മാസിക വ്യക്തമാക്കുന്നു. ബിഡബ്ല്യുഎഫ് ലോക ടൂര് ഫൈനല്‍സ് കിരീടം സ്വന്തമാക്കിയ ആദ്യ ഇന്ത്യന് താരമാണെന്നും മാസിക പറയുന്നു.\n2018 ജൂണ് മുതല് 2019 ജൂണ് വരെയുള്ള കണക്കെടുത്താണ് ഫോബ്‌സ് പട്ടിക തയ്യാറാക്കിയത്. സമ്മാനത്തുകകള്, ശമ്പളം, ബോണസുകള്, ടൂര്‍ണമെന്റ് പങ്കാളിത്തത്തിലൂടെ ലഭിക്കുന്ന തുകകള് എന്നിവയാണ് മാനദണ്ഡമാക്കിയത്.\nലോകത്തില് ഏറ്റവും കൂടുതല് പ്രതിഫലം വാങ്ങുന്ന വനിതാ കായിക താരങ്ങളുടെ പട്ടികയില് 15 പേരാണ് ഇടംപിടിച്ചത്. അമേരിക്കന് ടെന്നീസ് ഇതിഹാസം സെറീന വില്ല്യംസാണ് പട്ടികയില് ഒന്നാമതുള്ളത്. ഏതാണ്ട് 200 കോടിയിലധികം രൂപയാണ് സെറീനയുടെ വരുമാനം. ടെന്നീസിലെ തന്നെ പുതിയ സെന്‍സേഷനായ നവോമി ഒസാകയാണ് രണ്ടാമത്. മറ്റൊരു ടെന്നീസ് താരമായ അഞ്ജലീക്ക് കെര്‍ബറാണ് മൂന്നാം സ്ഥാനത്ത്.\nബാസ്‌ക്കറ്റ്‌ബോള്, സോഫ്റ്റ്‌ബോള്, ഫുട്‌ബോള് തുടങ്ങിയ കായിക ഇനങ്ങളില് കളിക്കുന്ന വനിതാ കായിക താരങ്ങളേക്കാള് പ്രതിഫലത്തിന്റെ കാര്യത്തില് ടെന്നീസ് താരങ്ങളാണ് മുന്നില്.\nപ്രതിഫലം വനിത കായിക താരം പിവി സിന്ധു ഫോബ്‌സ് മാസിക ബാഡ്മിന്റണ് മാസിക


Spanish League: Villareal hold Real Madrid; Barca to face Levante: സ്പാനിഷ് ലീഗ്: റയലിന് സമനില; കിതപ്പ് മാറ്റാന് ബാഴ്സ ഇന്നിറങ്ങും | Indian Express Malayalam\nspanish league villareal hold real madrid barca to face levante\nഏഴ് കളികളില് നിന്ന് 17 പോയിന്റുള്ള റയല് തന്നെയാണ് കിരീട പോരാട്ടത്തില് ഒന്നാമത്\nUpdated: September 26, 2021 8:52:55 am\nമാഡ്രിഡ്: സ്പാനിഷ് ലീഗില് മുന് ചാമ്പ്യന്മാരായ റയല് മാഡ്രിഡിനെ വിയ്യാറയല് സമനിലയില് കരുക്കി. നിശ്ചിത സമയത്ത് ഇരു ടീമുകള്‍ക്കും ഗോള് നേടാനായില്ല. സമനില വഴങ്ങിയെങ്കിലും ഏഴ് കളികളില് നിന്ന് 17 പോയിന്റുള്ള റയല് തന്നെയാണ് കിരീട പോരാട്ടത്തില് ഒന്നാമത്.\nസീസണില് ഇതുവരെ സര്‍വാധിപത്യം സ്ഥാപിച്ച് മുന്നോട്ട് പോയ റയലിന് വിയ്യാറയലിനോട് പിഴച്ചു. 15 ഷോട്ടുകള് ഉതിര്‍ത്ത മുന്നേറ്റ നിരയ്ക്ക് രണ്ടെണ്ണം മാത്രമാണ് ടാര്‍ജെറ്റിലെത്തിക്കാനായത്. പതിവിന് വിപരീതമായി പന്തടക്കത്തിലും റയല് പിന്നോട്ട് പോയി. ലീഗിലെ പത്താം സ്ഥാനക്കാരാണ് വിയ്യാറയല്.\nമറ്റൊരു മത്സരത്തില് നിലവിലെ ചാമ്പ്യന്മാരായ അത്ലറ്റിക്കോ മാഡ്രിഡിനെ അലാവസ് പരാജയപ്പെടുത്തി. ഏകപക്ഷീയമായ ഒരു ഗോളിനായിരുന്നു ജയം. നാലാം മിനിറ്റില് വിക്ടര് ലാഗാര്‍ഡിയയാണ് അലാവസിന്റെ ഗോള് നേടിയത്.\nകളിയില് 72 ശതമാനം പന്തടക്കവും മികച്ച മുന്നേറ്റങ്ങളുമുണ്ടായിട്ടും അത്ലറ്റിക്കോയ്ക്ക് വിജയം പിടിച്ചെടുക്കാനായില്ല. സൂപ്പര് താരങ്ങളായ അന്റോണിയോ ഗ്രീസ്മാനും ലൂയിസ് സുവാരസും ചേരുന്ന മുന്നേറ്റ നിര ഇത്തവണ ഫോമിലേക്ക് ഉയരുന്നില്ല എന്നതാണ് ടീമിന്റെ പ്രധാന ആശങ്ക. നിലവില് പോയിന്റ് പട്ടികയില് അത്ലറ്റിക്കോ മൂന്നാമതാണ്.\nഅതേസമയം, സൂപ്പര് താരം ലയണല് മെസിയുടെ പടിയിറക്കത്തോടെ ശോഭ നഷ്ടപ്പെട്ട ബാഴ്സലോണ ഇന്ന് ലെവാന്റയെ നേരിടും. അഞ്ച് മത്സരങ്ങലില് രണ്ട് ജയവും മൂന്ന് സമനിലയുമാണ് കറ്റാലന്മാരുടെ സമ്പാധ്യം. ഒരു തോല്‍വിയോ സമനിലയോ പരിശീലകന് റൊണാള്‍ഡ് കോമാന് വലിയ തിരിച്ചടിയാകും.\nAlso Read: IPL 2020: സിഎസ്കെ പ്ലേ ഓഫ് യോഗ്യത നേടിയാൽ ധോണി നാലാമത് ബാറ്റ് ചെയ്യണം; മുൻ ഇന്ത്യൻ താരം\nWeb Title: Spanish league villareal hold real madrid barca to face levante


Two arrested with drugs from Pappinissery | മാരക മയക്കുമരുന്നുമായി പാപ്പിനിശേരിയിൽ രണ്ട് യുവാക്കൾ പിടിയിൽ: നീക്കം രക്ഷപ്പെടാൻ ശ്രമിക്കുന്നതിനിടെ - Malayalam Oneindia\nമാരക മയക്കുമരുന്നുമായി പാപ്പിനിശേരിയിൽ രണ്ട് യുവാക്കൾ പിടിയിൽ: നീക്കം രക്ഷപ്പെടാൻ ശ്രമിക്കുന്നതിനിടെ\nUpdated: Sun, Feb 2, 2020, 0:36 [IST]\nകണ്ണൂർ: മാരക മയക്കുമരുന്നുമായി രണ്ട് യുവാക്കൾ പിടിയിൽ പാപ്പിനിശ്ശേരി എക്‌സൈസ് റേഞ്ച് ഓഫീസിലെ എക്‌സൈസ് ഇന്‍സ്‌പെക്ടര് എ. ഹേമന്ത് കുമാറും പാര്‍ട്ടിയും ചേര്‍ന്ന് ശനിയാഴ്ച്ച രാവിലെ ഹൊറൈയിനുമായി പിടികൂടിയത്. കണ്ണൂര്- തളിപ്പറമ്പ് ദേശീയപാതയില്, കല്ല്യാശ്ശേരിയില് വച്ച് വാഹന പരിശോധന നടത്തുകയായിരുന്നു സംഘം.\nഏകദേശം എഴുഗ്രാം ഹെറോയിനാണ് പിടികൂടിയത്. സ്‌കൂട്ടിയില് യാത്ര ചെയ്യുകയായിരുന്നു രണ്ടു യുവാക്കളുടെ പക്കൽ നിന്നാണ് മയക്കുമരുന്ന് പിടിച്ചെടുത്തത്. ഇവർ മാരകമായ ലഹരി വസ്തുവായ ഹെറോയിന് ഒളിപ്പിക്കുകയായിരുന്നു. ഇതിനായി ഉപയോഗിച്ച. കെ.എല് 13 എപി 88 61 നമ്പര് ഹോണ്ട ഡിയോ വാഹനവും കസ്റ്റഡിയിലെടുത്തിട്ടുണ്ട്. മാരക ലഹരിമരുന്നായ ഹെറോയിനുമായി രണ്ട് യുവാക്കള് വരുന്ന വിവരം രഹസ്യമായി മനസ്സിലാക്കി പുലര്‍ച്ചെ മുതല് എക്‌സൈസ് സംഘം നിരീക്ഷണം നടത്തുകയായിരുന്നു.\nവാഹന പരിശോധന നടത്തുന്നത് മനസ്സിലാക്കിയ പ്രതികള് വേഗത്തിൽ ഇരുചക്ര വാഹനം ഓടിച്ച് രക്ഷപ്പെടാൻ ശ്രമിച്ചെങ്കിലും ശ്രമിച്ചെങ്കിലും, എക്‌സൈസ് ഉദ്യോഗസ്ഥര് വാഹനം തടഞ്ഞുനിര്‍ത്തുകയായിരുന്നു. തുടര്‍ന്ന് പ്രതികള് ഓടി രക്ഷപ്പെടാന് ശ്രമിച്ചെങ്കിലും ഉദ്യോഗസ്ഥർ സാഹസികമായി അവരെ പിടികൂടുകയായിരുന്നു. എംപി ജുനൈദ് (22), ഷാനവാസ് (22) എന്നിവരാണ് എക്‌സൈസ് സംഘത്തിന് പിടിയിലായത്.\nമുംബൈയില് നിന്ന് രഹസ്യമായി മാരകമായ ശേഷിയുള്ള ലഹരി വസ്തുക്കള് കൂടുതല് അളവില് കൊണ്ടുവന്ന് വിദ്യാര്‍ത്ഥികള്‍ക്കക്കും യുവാക്കള്‍ക്കുമായി അഞ്ചും ആറും ഇരട്ടി കൂടിയ വിലക്ക് വില്‍ക്കുകയാണ് ഇവരുടെ പതിവെന്ന് എക്സൈസ് പറഞ്ഞു. പരിശോധനാ സംഘത്തിൽ പ്രിവന്റീവ് ഓഫീസര് ഷിബു കെ.സി, ഗ്രേഡ് പി.ഒമാരായ പ്രവീണ് എന്.വി, അഭിലാഷ് ഇ, സി.ഇ.ഒമാരായ നിഷാദ്. വി, സനീബ് കെ, വനിത സി.ഇ.ഒ ഷൈന. വി.കെ, ഡ്രൈവര് ഷജിത്ത് എന്നിവരും ഉണ്ടായിരുന്നു.\nman arrest drugs excise kannur യുവാവ് അറസ്റ്റ് മയക്കുമരുന്ന് എക്സൈസ് ബൈക്ക്\nTwo arrested with drugs from Pappinissery


കഥാസാഹിത്യത്തിന്റെ പച്ചപ്പിലൂടെ | chintha\nമലയാള ചെറുകഥാകൃത്തുക്കള് - ടി. പത്മനാഭന് മുതല് എസ്. സിതാരവരെയുള്ളവര് - സമീപകാലത്തെഴുതിയ കഥകളിലൂടെ കണ്ണോടിച്ചാല് തെളിയുന്നത് ഇന്നത്തെ മലയാളിജീവിതത്തിന്റെ നേര്‍പ്പകര്‍പ്പുകളാണ്. സോഷ്യല് റിയലിസം പന്തലിച്ചു നില്ക്കുന്ന കഥകളില് അതിനാല് ഭാവനയുടെ മേഘങ്ങള് മിക്കവാറും അപ്രത്യക്ഷമായിരിക്കുന്നു. ഭാവനയേക്കാള് വിസ്മയകരമാണ് നടപ്പുജീവിതം എന്നതാവും കഥാകൃത്തുക്കളെ റിയലിസത്തിന്റെ പെരുവഴിയില്‍ത്തന്നെ നടത്തിക്കുന്നത്.\n1. 'അച്ചന്' ഏതാണ്ടൊരു കോമഡി പതിപ്പാണ്, മുകുന്ദന് രക്ഷിതാക്കള് എന്ന കഥയില് ആക്ഷേപഹാസ്യവത്ക്കരിച്ചിരിക്കുന്നത്. ('അച്ചനി'ല് പീഡനത്തിനിരയായ പെണ്‍കുട്ടി അച്ചനെ ചൂണ്ടിക്കാട്ടി അച്ഛനെ അക്ഷരപരമായിപോലും നിഷ്കാസിതനാക്കുന്ന കാഴ്‌ചയാണ്). പുതിയ കഥയില് നാട്ടിലൊരാളുടെ മകന്റെ ഫോട്ടോ പത്രത്തില് വന്നത് സംഭവമായതിനെ തുടര്‍ന്ന് വാര്‍ത്തയാവാന് വേണ്ടി സ്വര്‍ണ്ണമാല വഴിയില് കളയുന്നതും അത് മകനോട് കണ്ടെടുക്കാന് പറയുന്നതും വിചാരിച്ചതുപോലെ എല്ലാം നടക്കുന്നതുമാണ്\nപ്രധാനഭാഗം. മുകുന്ദകോമഡി അവിടെ തീരുന്നില്ല. സ്വര്‍ണ്ണമാലയുടെ ഉടമസ്ഥനായി\nഅഭിനയിച്ച സുഹൃത്ത് മാല തിരിച്ചുകൊടുക്കാതെ അതിന് യഥാര്‍ത്ഥഉടമസ്ഥയുടെ\nമാനത്തിന് വില പറയുകയും ചെയ്യുന്നു.\n2. ടി പത്മനാഭന്റെ കഥയില് (അച്ഛനും മക്കളും) മക്കളില്ലാത്ത അനുജനോട്\nപത്ത് മക്കളുള്ള ജ്യേഷ്ഠന് പറയുന്നു നീ ഭാഗ്യവാനാണ്! സ്വത്തും പറമ്പും എഴുതിക്കിട്ടിയതിനുശേഷം കഞ്ഞിപോലും കൊടുക്കാത്ത മക്കള് ജ്യേഷ്ഠന്റെ നിര്‍ഭാഗ്യം . 'നല്ല കഥ' എന്ന് നമ്മള് പെടുത്തിയ കഥകളില് ഇതും പെടുന്നു. 'തിങ്കളാഴ്ച നല്ല ദിവസം' മുതല്ക്കോ അതിനും മുന്‍പോ ഈ പ്രമേയം നമ്മുടെ കൂടെയുണ്ട്. കഥകളില്‍നിന്നും അതിപ്പോള് ജീവിതത്തിലേക്ക് വ്യാപകമായി ഇറങ്ങിയിരിക്കുന്നു. അതു കൊണ്ട് പത്മനാഭന് വിപ്ലവമോ അത്ഭുതമോ സൃഷ്ടിക്കാത്തതില് നമുക്ക് പരിഭവമില്ല.\n3. സാംസ്ക്കാരികസ്ഥാപനമായിരുന്ന പുസ്തകക്കട കച്ചവടസ്ഥാപനമാകുന്നതും കാരൂരിന്റെയും ദസ്തയേവ്‌സ്കിയുടെയും സ്ഥാനത്ത് വിസ്കിപ്പാട്ടുകാരും കാതരമാരും കയറിയിരിക്കുന്ന മൂല്യശോഷണം ബെന്യാമിന് 'പുസ്തകശാല'യില് വിവരിക്കുന്നു. എന്നത്തേയുംപോലെ ഒഴുക്കുള്ള ഭാഷയില്. കഥയെഴുത്ത് ഇങ്ങനെ വിവരണം മാത്രമായാലും വായനയില്‍നിന്ന് ആളുകള് ഓടിപ്പോകുമെന്നൊരു ധ്വനിയും ഈ കഥ പറയാതെ പറയുന്നുമുണ്ട്.\n4. റിസോര്‍ട്ടിലെ നീന്തല്‍ക്കുളം വൃത്തിയാക്കുന്ന കൊച്ചുകേശവനാണ് സി. വി. ബാലകൃഷ്ണന്റെ 'മറുവേഷക്കൂത്തി'ലെ നായകന്. കൂത്താടാന് വരുന്ന അതിഥികളുടെ സുഖസൌകര്യങ്ങള്‍ക്കായി ചുറ്റും ജീവിക്കുന്നവരുടെ അടിസ്ഥാനാവശ്യങ്ങള്‍പോലും തടയിടുന്നത് വിവരിക്കുന്നു ബാലകൃഷ്ണന്. നീന്തല്‍ക്കുളത്തിലേക്ക് പ്രവേശനം നിഷേധിച്ച പാമ്പ് കൊച്ചുകേശവന്റെയടുത്ത് ക്രോധം തീര്‍ക്കുമോ?\n5. ദീര്‍ഘനാളത്തെ സ്ഥലതര്‍ക്കങ്ങള്‍ക്കും കവലയിലെ പരസ്യ-പരസ്പര തെറിയഭിഷേകങ്ങള്‍ക്കും ശേഷം ശത്രുക്കളിലൊരാള് മരിച്ചത് കണ്ട് അപരന് സന്തോഷമായി, രാത്രി മൃതദേഹത്തിന് കാവലിരുന്നു. ജീവിക്കുന്ന ശത്രു, പിറ്റേന്ന് പകല്, പ്രായാധിക്യം വകവെക്കാതെ തര്‍ക്കത്തിലിരുന്ന സ്ഥലം ഒറ്റക്ക് വേലിയിറക്കി കെട്ടി കൈവശപ്പെടുത്തി. അന്ന് അയാളെ ആശുപത്രിയില് പ്രവേശിപ്പിച്ചു. ശത്രുക്കള് തൊട്ടടുത്ത ദിവസങ്ങളില് മരിച്ചു എന്ന വാര്‍ത്ത നാട് കേള്‍ക്കേണ്ടിവരും എന്ന ധ്വനിയോടെ എസ് ഹരീഷ് കഥ (രാത്രികാവല്) അവസാനിപ്പിക്കുന്നു. എന്തിനാണ് മനുഷ്യന് ശത്രുതയില് ജീവിക്കുന്നത് എന്ന ലളിത-പരമമായ സത്യം ആവിഷ്കരിക്കുന്ന ഹരീഷ്-കഥയാണ്, എന് പ്രഭാകരന്റെ 'ഭൂമിയുടെ വില'യേക്കാള് ആസ്വാദ്യകരം. പ്രഭാകരന്റെ കഥയില് മുതലാളിയുടെ ഡ്രൈവര് ആറ് സെന്‍റ് സ്ഥലം കൈവശപ്പെടുത്താന്\nശ്രമിച്ച് പരാജയപ്പെട്ട് മനോനില തെറ്റി. ഭൂമി വാങ്ങുകയും വില്ക്കുകയും ചെയ്യുന്ന മനുഷ്യരുടെ സ്വപ്നങ്ങള്‍ക്കാണ് പ്രഭാകരന് വിലയിടുന്നത്, തത്വചിന്താപരമായി.\n6. കരുണാകരന്റെ 'അജ്ഞാതവാസ'ത്തില് കഥകളില് കണ്ടു പരിചയിച്ചിട്ടില്ലാത്ത കഥാപാത്ര-മനോസഞ്ചാരങ്ങള് കാണാം. ഇതിവൃത്തം കരുണാകരന് വിഷയമേ അല്ല. പ്രവചിക്കാനാവാത്ത ഇടങ്ങളിലേക്ക് കഥാപാത്രങ്ങളെ, കഥയേയും കൊണ്ടുപോകാനുള്ള വണ്ടി മാത്രമാണ് ഇതിവൃത്തം. വാഹനമല്ലല്ലോ യാത്ര. സര്‍ക്കാരാഫീസില് പാമ്പുകളെ കൂടു തുറന്നു വിടുന്ന ഉത്തരേന്ത്യന് കര്‍ഷകര് നീതികിട്ടാതെയും ആത്മരക്ഷയ്ക്കുമായി ഹിംസയ്ക്ക് മുതിരുന്നതും അവരുടെ കഥയില്ലായ്മകളില് സ്വപ്നത്തിലും അല്ലാതെയുമായി കൂട്ടുകൂടുന്ന\nകഥാകാരന്റെ പങ്കെടുക്കലുമാണ് കഥയുടെ ഗതി. കഥയുടെ വിധിയല്ലാത്ത കാഴ്ചയാണ് കഥാകാരനോടൊപ്പം നമ്മളും കാണുന്നത്. കീചകവധമാണ് കഥയ്ക്കുള്ളിലെ കഥ. പുരാണത്തിലെ കീചകനെ വധിച്ചത് ഭീമനായിരുന്നെങ്കില് ഈ കഥയിലെ കീചകന്\n7. പുരാണകഥകളുടെ സമകാലികവായന എന്. എസ്. മാധവന് ഇഷ്ടമാണ്. ദ്രൌപദിയെ\nഗോവയില് വാഴിച്ച കഥക്ക് ശേഷം ഇപ്പോള് കുന്തിയെ നഗരത്തിലെ ഫ്ലാറ്റില്\nഒറ്റയ്ക്ക് താമസിപ്പിച്ചിരിക്കുന്നു (കുന്തിയും ഹെമിങ്‌വേയും). മദ്യപിക്കുന്നവളാണ് കുന്തി. മാത്രമല്ല, വഴിനീളെ നടന്ന് വ്യഭിചരിക്കുന്നവളും. ബാല്യകാലത്തെ ദുരനുഭവങ്ങള് പുതിയ കുന്തിയുടെ മനോനില തകരാറിലാക്കി. ശേഷം തോക്കിന്‍കുഴല് വായിലിട്ട് കാഞ്ചിവലിക്കുക എന്ന ധര്‍മ്മമേ അവള്‍ക്ക് നിറവേറ്റാനുള്ളൂ. സ്ത്രീസ്വാതന്ത്ര്യത്തിന്റെ\nമൂര്‍ച്ഛയിലാണ് മാധവന്റെ കഥ വ്യാപരിക്കുന്നത്. എങ്കിലും 'രതിനിര്‍വേദ'ത്തിലെ പോലെ പാപത്തിന്റെ ശമ്പളം മരണമാണെന്ന ധര്‍മ്മത്തിന് ഇപ്പോഴും മോചനമില്ല!\n8. സമൂഹത്തില് പടര്‍ന്നുകൊണ്ടിരിക്കുന്നു എന്ന ജാമ്യത്തോടെ കൌതുകകരമായഒരു ആധിയെ കഥാവല്‍ക്കരിച്ചിരിക്കുന്നു സുസ്മേഷ് ചന്ദ്രോത്ത് 'അപസര്‍പ്പക മുത്തശ്ശിക്കഥ' യിലൂടെ. എഴുപത്തിമൂന്നുകാരിയായ മുത്തശ്ശിയുടെ സ്വവര്‍ഗ്ഗരതി, അതും ഏഴു വയസ്സുള്ള കൊച്ചുമകളോട്, ചോദ്യം ചെയ്യുന്ന വനിതാപൊലീസുദ്യോഗസ്ഥയില് ഉണ്ടാക്കുന്ന ആത്മസംഘര്‍ഷമാണ്, കഥയുടെ ആംഗിള്. മുത്തശ്ശി-വീട്ടിലെ അപസര്‍പ്പകത ബാലന്‍സ് ചെയ്യാനെന്നോണം നന്മയുടെ നിലവിളക്ക് എരിയുന്ന പൊലീസുകാരിയുടെ വീട്ടില് സുസ്മേഷ് കഥ അവസാനിപ്പിക്കുന്നു. അതുകൊണ്ട് ഇക്കഥ ക്രൈം റിപ്പോര്‍ട്ട് അല്ലാതാകുന്നു.\nഅപസര്‍പ്പക മുത്തശ്ശിക്കഥ എന്ന് കഥക്ക് പേരിടുമ്പോള് കൌതുകകരമായ ഒരു ആധി വിവരിക്കുക എന്ന ദൌത്യമേ കഥാകൃത്തിനുള്ളൂ എന്ന് തോന്നുന്നു. കഥ ഭാവനയല്ല, യാഥാര്‍ത്ഥ്യമാണെന്ന് കഥാകൃത്ത് തന്നെ ഫെയ്‌സ്ബുക്കിലൂടെ അറിയിക്കുകയുണ്ടായി.\n9. അംബികാസുതന് മാങ്ങാടിന്റെ മാതൃഭൂമിക്കഥയില് രണ്ട് മത്സ്യങ്ങളാണ് പ്രധാനപാത്രങ്ങള്. സോദ്ദേശ്യകഥയാണ് മാങ്ങാട് എഴുതിയിരിക്കുന്നതെങ്കിലും ഇത് മത്സ്യപീഡനമാണ്. ദമ്പതികള് മത്സ്യങ്ങളാണെങ്കിലും പറയുന്നത് വെള്ളമില്ല, ജീവനില്ല എന്നൊക്കെയാവുമ്പോള്, മനുഷ്യര് കൃത്യമായും പ്രതിസ്ഥാനത്ത് വരുമെന്ന് പ്രവചിക്കാനാവുമ്പോള്, കഥയെ രക്ഷിക്കാന് ഒരു ബുദ്ധനും കഴിയുന്നില്ല. വില്ലന്-മനുഷ്യര് ആവാസവ്യവസ്ഥ നശിപ്പിക്കുന്നത് പോലെ കഥാകാരന് മത്സ്യങ്ങളുടെ നിഷ്ക്കളങ്കത വറുത്തുപൊരിക്കുന്നു.\n10. സെപ്‌റ്റംബറില് അന്തരിച്ച കഥാകൃത്ത് കെ വി അനൂപിന്റെ ആനന്ദപ്പാത്തുവിന്റെ പ്രസംഗങ്ങള് എന്ന കഥ വര്‍ഗ്ഗീയതക്കെതിരെ പ്രസംഗപ്പടവാളെടുക്കുന്നയാള് വര്‍ഗീയ-ക്വട്ടേഷന്‍കാരാല് നിശ്ശബ്ദനായാലും ജനങ്ങള്‍ക്കിടയില് ഉയര്‍ത്തെണീക്കുമെന്ന് പച്ചയായി പറയുന്നു. 'ദസ് സ്‌പെയ്‌ക് സരാതുസ്‌ട്ര'യെ ഉപജീവിച്ച് അനേകം\nപ്രവാചകന്‍മാര്, വിശുദ്ധപദവിയോളംവരെ ഉയര്‍ന്നവര്, കഥകളിലുണ്ടായി.\nഅനൂപിന്റെ ആനന്ദപ്പാത്തുവിന് നമ്മുടെ നാടിന്റെ മണമുണ്ട്.\nPrevious story: കമ്യൂണിസ്റ്റ് പാര്‍ട്ടി പിളര്‍ന്നത് നന്നായി\nNext story: എന്തിന് ?


വിവാദ പ്രസംഗത്തിൽ സ്ത്രീയെന്ന വാക്ക് ഉപയോഗിച്ചിട്ടില്ല, സ്ത്രീകളോട് ആദരവോടുകൂടിയേ പെരുമാറിയിട്ടുളളൂ: എം.എം.മണി- MM Mani statement in legislative assembly about his speech\nവിവാദ പ്രസംഗത്തിൽ സ്ത്രീയെന്ന വാക്ക് ഉപയോഗിച്ചിട്ടില്ല, സ്ത്രീകളോട് ആദരവോടുകൂടിയേ പെരുമാറിയിട്ടുളളൂ: എം.എം.മണി\nതൂക്കിക്കൊല്ലാൻ വിധിക്കുമ്പോൾ എന്തെങ്കിലും പറയാനുണ്ടോയെന്ന് കോടതി പോലും ചോദിക്കാറുണ്ട്. വിവാദത്തിനിടയായ പ്രസംഗത്തിൽ സ്ത്രീയെന്ന വാക്ക് താൻ ഉപയോഗിച്ചിട്ടില്ല\nതിരുവനന്തപുരം: വിവാദ പ്രസംഗത്തിൽ മന്ത്രി എം.എം.മണി നിയമസഭയിൽ വിശദീകരണം നൽകി. തന്റെ പ്രസംഗം മാധ്യമങ്ങൾ വളച്ചൊടിച്ചതാണെന്ന് എംഎം.മണി പറഞ്ഞു. 17 മിനിറ്റുളള തന്റെ പ്രസംഗം മുഴുവനായി കേട്ടാൽ താൻ കുറ്റക്കാരനല്ലെന്ന് എല്ലാവർക്കും ബോധ്യമാകും. എന്നാൽ പ്രസംഗത്തിൽ താൻ പറഞ്ഞത് എഡിറ്റ് ചെയ്താണ് മാധ്യമങ്ങൾ നൽകിയത്. ചില മാധ്യമപ്രവർത്തകർക്ക് തന്നോട് വ്യക്തി വിരോധമുണ്ട്. തന്റെ പ്രസംഗങ്ങൾ പലപ്പോഴും മാധ്യമങ്ങൾ മുറിച്ചെടുത്തും വളച്ചൊടിച്ചുമാണ് നൽകുന്നത്.\nഅതനിടെ, മണിയുടെ വിശദീകരണം തടസ്സപ്പെടുത്താൻ പ്രതിപക്ഷം ശ്രമിച്ചു. നിയമസഭ സമ്മേളനം തുടങ്ങിയപ്പോൾതന്നെ മണി രാജിവയ്ക്കണമെന്ന ആവശ്യം പ്രതിപക്ഷം മുഴക്കി. പ്ലക്കാർഡുകളും ബാനറുകളും കൊണ്ടാണ് പ്രതിപക്ഷ അംഗങ്ങൾ സഭയിലെത്തിയത്. സ്ത്രീത്വത്തെ അപമാനിച്ച മണി രാജിവയ്ക്കണമെന്നായിരുന്നു പ്രതിപക്ഷത്തിന്റെ ആവശ്യം.


എം.ടി.ക്കെതിരെ ശ്രീകുമാര് മേനോൻ സുപ്രീം കോടതിയില്! - metromatinee.com Lifestyle Entertainment & Sports\nരണ്ടാമൂഴം തിരക്കഥയുമായി ബന്ധപ്പെട്ട തർക്കത്തില് എം.ടി.വാസുദേവന് നായര്‍ക്കെതിരെ സംവിധായകന് വി.എ. ശ്രീകുമാര് മേനോൻ സുപ്രീം കോടതിയെ സമീപിച്ചു. ഈ വിഷയത്തില് ഹൈക്കോടതി പുറപ്പെടുവിച്ച വിധിയില് വ്യക്തതയില്ലെന്നു ചൂണ്ടിക്കാട്ടിയാണ് ഹര്‍ജി.\nകോഴിക്കോട് ഒന്നാം മുന്‍സിഫ് കോടതിയില് എം.ടി. നല്‍കിയ കേസ് റദ്ദാക്കാന് വിസമ്മതിച്ച കേരള ഹൈക്കോടതി വിധി ചോദ്യം ചെയ്താണ് ഹര്‍ജി നല്‍കിയിരിക്കുന്നത്. എം.ടി.യുമായി ഉണ്ടാക്കിയ കരാര് പ്രകാരം രണ്ട് കോടി രൂപ കൈമാറിയിട്ടുണ്ട്. ഇതൊന്നും കാണാതെയുള്ള വിധിയാണ് ഹൈക്കോടതി പുറപ്പെടുവിച്ചതെന്നാണ് ഹര്‍ജിയിലെ വാദം. എന്നാല് തന്‍റെ വാദം കൂടി കേൾക്കണമെന്ന് ആവശ്യപ്പെട്ട് എം..ടി വാസുദേവന് നായര് നല്‍കിയ തടസ ഹര്‍ജി സുപ്രീംകോടതിയുടെ പരിഗണനയിലാണ്.\nരണ്ടാമൂഴത്തിന്‍റെ തിരക്കഥ തിരിച്ചുതരണമെന്ന് ആവശ്യപ്പെട്ടാണ് എം.ടി. കോടതിയെ സമീപിച്ചത്. കരാർ പ്രകാരം മൂന്ന് വർഷത്തിനകം ചിത്രീകരണം തുടങ്ങണമായിരുന്നു. നാല് വർഷം പിന്നിട്ടിട്ടും ഒന്നും തന്നെ നടക്കാത്ത സാഹചര്യത്തിലാണ് എം.ടി. സംവിധായകനും നിർമാണ കമ്പനിക്കും എതിരെ കോടതിയെ സമീപിച്ചത്.\nabout sreekumar menon\nഒടിയനു ശേഷം മോഹന്‍ലാലും ശ്രീകുമാര് മേനോനും വീണ്ടും ഒന്നിക്കുന്നു; ‘മിഷന് കൊങ്കണ്’ എത്തിയിരിക്കുന്നത് ഹിന്ദിയിലും മലയാളത്തിലും\nRelated Topics:mdvasudevan nair, sreekumar menon


വര്‍ക്കേഴ്സ് ഫോറം: ഉള്ളാഴങ്ങളുടെ മാന്ത്രികമായ ആഗോളവല്‍ക്കരണം\nമാര്‍ക്വേസ് ഓര്‍മയാവുമ്പോള് ഒട്ടേറെ നഷ്ടമാവുന്നു എന്നല്ലാതെ കൃത്യമായും എന്താണ് നഷ്ടമാകുന്നത് എന്നു പെട്ടെന്നു പറയാന് പ്രയാസമാണ്. അദ്ദേഹവും പോയി എന്നൊരു തോന്നലാണ് ഈ നിമിഷത്തില് മുന്നിട്ടു നില്‍ക്കുന്നത്. അതിനു തൊട്ടു പിന്നാലെ വരുന്ന തിരിച്ചറിവുകള് അദ്ദേഹത്തിന്റെ കൃതികള് നല്‍കിയ അനുഭൂതികളുടെ ശേഷിപ്പുകള്‍മാത്രം. ആ അനുഭൂതികളുടെ പൊതുസ്വഭാവങ്ങള് മനസ്സില് പെട്ടെന്നു നിറയുകയുംചെയ്യുന്നു.\nഈ നിറവിന്റെ പ്രധാനസവിശേഷത, ഞാന് ഒരിക്കലും നേരില് കണ്ടിട്ടില്ലാത്ത ഒരാളാണ് ഇത് എന്ന തോന്നലേ ജനിപ്പിക്കുന്നില്ല എന്നതത്രെ. വളരെ അടുത്തറിഞ്ഞ ആരോ ആണ് എന്നതാണ് പ്രതീതി. കൃതികളിലൂടെയുള്ള പരിചയം അത്രത്തോളം മിഴിവുള്ളതായതുതന്നെ കാരണം. ഇതുതന്നെ അദ്ദേഹത്തിന്റെ ഏറ്റവും വലിയ പ്രത്യേകത.\nഎഴുത്തിലൂടെ പുറകോട്ടു നടന്ന് കണ്ടെത്തി അറിയാന് കഴിയുന്നവരും അതു സാധിക്കാന് ഇടം തരാത്തവരും എന്ന് എഴുത്തുകാരെ രണ്ടായി തിരിക്കാം. രണ്ടാമത്തെ തരക്കാരാണ് കൂടുതലും. കൃതിയും കര്‍ത്താവും ഒന്നുതന്നെ ആവുന്ന അവസ്ഥ അത്ര സുലഭമല്ല. ആയാലും, ആ തനിമ വായനക്കാരന് അനുഭവവേദ്യമാക്കാന് കൈത്തഴക്കമുള്ളവരും ചുരുക്കം. രണ്ടും മതിയാവോളം ഒത്തുവരുന്നതോ വളരെ വിരളം.\nതനിക്കു മുമ്പില്ലാതിരുന്ന എന്താണ് ഒരു കലാകാരന് സൃഷ്ടിച്ചത് എന്നതാണല്ലോ ചരിത്രത്തിലെ നാഴികക്കല്ലാകാനുള്ള യോഗ്യതയ്ക്കുള്ള അര്‍ഹത. മനുഷ്യാവസ്ഥയുടെ അടിസ്ഥാനപരങ്ങളായ അങ്കലാപ്പുകളില്‍നിന്ന് രക്ഷാമാര്‍ഗങ്ങള് പുതുതായി തുറന്നതാണ് മാര്‍ക്വേസിന്റെ തച്ചുപണി. ഓരോന്നും ഓരോ പുതുതുരങ്കത്തിന്റെ ഫലം ചെയ്തു. അമ്പരപ്പും ആശ്വാസവും അത്ഭുതവും പ്രതീക്ഷയും ഭയവും എല്ലാം ഒരുമിച്ചുളവാക്കുന്നവയായിരുന്നു ഈ വഴികളിലൂടെയുള്ള യാത്രകള്. എല്ലാം വിചിത്രങ്ങളായ സ്വപ്നങ്ങള്. പേക്കിനാവുകളെന്നോ സുന്ദരസ്വപ്നങ്ങളെന്നോ തീര്‍ച്ചപ്പെടുത്താനാവാത്ത സങ്കരക്കിനാവുകള്. അതും, ചലിക്കുന്ന ചിത്രങ്ങള്. എന്തോ മാന്ത്രികവിദ്യയാലെന്നപോലെ സംഭവ്യങ്ങളായി മാറുന്ന അസംഭവ്യതകള്. ലോകം അതിനെ മാജിക്കല് റിയലിസം എന്നു വിളിച്ചു. വേദനയുടെ സുഖം എന്നു പറയുന്ന രീതിയില് ഒരു ഓമനപ്പേര്. സത്യത്തില് ഒരു മാജിക്കും അതിലില്ല, റിയലായ ലോകവുമില്ല. പക്ഷേ, റിയലായ ലോകത്തിന്റെ അസുഖകരങ്ങളായ സുഖങ്ങള് അഥവാ സുഖകരങ്ങളായ അസുഖങ്ങള് ഇവയുമായുള്ള വായനാവേഴ്ചയിലൂടെ അനുഭവിക്കാം.\nഅദ്ദേഹത്തിന്റെ കൃതികളിലെ യഥാര്‍ഥലോകം നമ്മുടെയൊക്കെ ഉള്ളില് എന്നോ ഉള്ളതാണ്. അതെല്ലാം അവിടെ ഉണ്ടെന്ന് നാം അറിഞ്ഞേ ഇല്ലായിരുന്നെന്നുമാത്രം. അകത്തുനിന്ന് വീണ്ടും വീണ്ടും അകത്തേക്ക് കുറെ വാതിലുകള് കടന്നാണ് അവയില് എത്തുന്നത്. ആ എത്തിപ്പെടലിലുമുണ്ട് അന്യമായ നാടകീയത. കൃതി വായിക്കുന്നതിലൂടെ നാം നമ്മെ കൂടുതല് നന്നായി അറിയുന്നു. ഉണര്‍ന്നിരിക്കുമ്പോള് കാണാന് കിട്ടിയ വായനാനുഭവസ്വപ്നങ്ങള് നമ്മെ മാറ്റിത്തീര്‍ക്കുന്നു. ഗുണപരമാണ് ആ മാറ്റം. കാരണം, അതിന്റെ ഫലശ്രുതി പ്രത്യാശയും നിഷ്കളങ്കതയുമത്രെ. എത്ര അനായാസമാണ് മാര്‍ക്വേസ് കഥ പറയുന്നതെന്ന അത്ഭുതമാണ് ആ എഴുത്തിലേക്ക് എന്നെ ആകര്‍ഷിച്ച ആദ്യഘടകം.\nവെറും രണ്ടു വാചകംകൊണ്ട് ഒരു സ്വപ്നലോകത്തിലേക്കുള്ള വാതില് തുറക്കുന്നപോലെ. അവിടന്നങ്ങോട്ട്, ഒരു പ്രിയങ്കരനായ മുതിര്‍ന്ന സുഹൃത്തിന്റെ വിരലില് തൂങ്ങി നടക്കുന്ന കൊച്ചുകുട്ടിയായി മാറുകയാണ് വായനക്കാരന്. പത്തടി പോകുന്നതോടെ, ആ വിരല്‍ത്തുമ്പ് പിടിവിട്ടുപോകുന്നു. പിന്നെ, നാം തുടര്‍ന്നും നടന്നു കാണുന്നത് നാംതന്നെ നിര്‍മിക്കുന്ന സ്വപ്നമാണ്. നിറഞ്ഞ അറിവില് അഴുക്കില്ലാത്ത നര്‍മം ചാലിച്ച ഒരു ചെറുചിരി പശ്ചാത്തലത്തില് ചിറ്റോളമായി നിലനില്‍ക്കുന്നതുമാത്രമാണ് നമ്മെ അവിടെ കൊണ്ടെത്തിച്ച ആ പ്രിയസുഹൃത്തിന്റെ സാന്നിധ്യത്തിനു തെളിവ്. ഈ കഥനരീതി മലയാളത്തില് വളരെപണ്ടേ ഭംഗിയായി ഉപയോഗിച്ച ഒരാളുണ്ട്. വേറെ ആരുമല്ല, നമ്മുടെ സ്വന്തം വൈക്കം മുഹമ്മദ് ബഷീര് എന്ന സ്വപ്നാട്ടിലെ സിംഹാസനമില്ലാസുല്‍ത്താന്. വായനക്കാരന്റെ അകത്തു കയറിക്കൂടി അവനെക്കൊണ്ടുതന്നെ കഥ തുടര്‍ന്നു പറയിക്കുക എന്ന ഇന്ദ്രജാലം അദ്ദേഹം തന്റെ മിക്ക രചനകളിലും കാണിച്ചുവല്ലോ. അതിനു പക്ഷേ, നൊബേല് സമ്മാനമൊന്നും കിട്ടിയില്ല. സാരമില്ല, മേലങ്കിയില്ലെന്നാലും അങ്കിയെങ്കിലും ഉണ്ടല്ലോ.\nമനുഷ്യനില് പരിവര്‍ത്തിക്കുന്നതും പരിവര്‍ത്തിക്കാത്തതുമായ രണ്ടു വശങ്ങളുണ്ടെന്ന് മാര്‍ക്വേസിനെ വായിക്കുമ്പോള് തോന്നും. ഇതും രണ്ടും തമ്മില് സദാ മല്‍പ്പിടിത്തവും നടക്കുന്നു. ഒന്നു മറ്റേതിനെ തന്റെകൂടെ കൊണ്ടുപോകാന് ശ്രമിക്കുന്നതിന്റെ ഫലമാണിത്. ഈ മല്‍പ്പിടിത്തത്തിന്റെ തുടര്‍ക്കഥയാണ് മനുഷ്യചരിത്രം. വിപ്ലവങ്ങള് ഉണ്ടാകുന്നതും ജയിക്കുന്നതും തോല്‍ക്കുന്നതുമെല്ലാം ഈ പോരിന്റെ ഫലനിലവാരത്തെ ആശ്രയിച്ചിരിക്കുന്നു. പല അവസ്ഥാന്തരങ്ങളുള്ളതാണ് ഈ പോര്. വെറും സൗഹൃദമത്സരംപോലെ ഒരു തമാശയ്ക്കാവാം, പാരമ്പര്യത്തിന്റെ കടുംപിടിത്തത്തിനെതിരെ വ്യതിയാനത്തിന്റെ പടവെട്ടായിരിക്കാം, വ്യതിയാനത്തിനെതിരെ പാരമ്പര്യം ദാക്ഷിണ്യമില്ലാതെ നടത്തുന്ന കുതിരകയറ്റമാകാം, ദുര്‍വാരമായ കാലത്തിനെതിരെ അന്തഃസത്തയുടെ നിത്യത ജീവന്‍മരണപോരാട്ടം നടത്തുന്നതുമാവാം. ഏതായാലും, മനുഷ്യജീവിതത്തിലെ സുകൃതവും പോഴത്തവും വെല്ലുവിളിയും ധന്യതയും എല്ലാം ഈ അനിവാര്യമായ അങ്കമാണ്.\nഎല്ലാതരം വിപ്ലവങ്ങളും ഇതിന്റെ രൂപാന്തരങ്ങളേ ആയിരിക്കുന്നുള്ളൂ. എന്നുവച്ചാല്, ഓരോ വ്യക്തിയും ഓരോ പ്രത്യേകവിപ്ലവമാണ് അരങ്ങേറ്റുന്നത്. വിപ്ലവത്തിന്റെ അനന്തരഫലം, അതിനാല്, പ്രവചനക്ഷമമല്ല, ഒരാള്‍ക്കും അത് പൂര്‍ണതൃപ്തി നല്‍കുന്നുമില്ല. ഇക്കാരണങ്ങളാല്, മനുഷ്യലോകത്ത് എക്കാലത്തെയും അനിവാര്യതയായിത്തീരുന്നു വിപ്ലവം.\nകാലത്തെ ഇന്ദ്രജാലക്കാരന്റെ കൈയിലെ മാന്ത്രികവടിയായി മാര്‍ക്വേസ് അനായാസം ഉപയോഗിക്കുന്നു. അതിനെ ചുഴറ്റുകയും ചൂണ്ടുകയും വിറപ്പിക്കുകയും തല തിരിക്കുകയും ഒക്കെ ചെയ്യുന്നതിലൂടെ അഖിലാണ്ഡബ്രഹ്മാണ്ഡഭൂമിമലയാളം ആകെ തൂവാലയായും പ്രാവായും ബലൂണായും ശൂന്യതയായും, മറ്റെന്തു വെണമെങ്കില് അതായും, രൂപാന്തരപ്പെടുന്നു. നീണ്ട തൊപ്പിയില്‍നിന്ന് ചെവി പിടിച്ചു പൊക്കിയെടുക്കുന്ന മുയല് ഇത്ര നേരവും അതില് എങ്ങനെ ശാന്തമായി കുടികൊണ്ടു എന്ന് വിസ്മയിക്കാതിരിക്കുന്നതെങ്ങനെ?\nഎഴുത്തിന്റെ ആസ്വാദ്യതയ്ക്ക് എല്ലാ ദേശാതിര്‍ത്തികളെയും ലംഘിക്കാന് നിഷ്പ്രയാസം കഴിയുമെന്നും, ഭാഷ എന്ന മാധ്യമത്തിന്റെ പരിമിതിപോലും ഇതിന് ഒരു തടസ്സമാകേണ്ടതില്ല എന്നും തെളിയിച്ച് വിശ്വത്തെ മുഴുവന് വിരുന്നൂട്ടിയ ആ മഹാമാന്ത്രികന് പ്രണാമം! ഇനിയുള്ള നൂറുനൂറു വര്‍ഷങ്ങളില് ലോകത്തിന് ഈ വിയോഗം സ്വകാര്യമായ ഏകാന്തതയുളവാക്കും.


സംസ്ഥാനത്ത് ഇന്ന് മൂന്ന് കൊവിഡ് മരണം - Kannur Varthakal Online\nസംസ്ഥാനത്ത് കൊവിഡ് ബാധിച്ച് മൂന്ന് പേർ കൂടി മരിച്ചു. കാസർകോട് പച്ചക്കാട് സ്വദേശി ഹൈറുന്നീസ(48), കോഴിക്കോട് കല്ലായി സ്വദേശി കോയ(56) എന്നിവരാണ് ഇന്ന് മരിച്ചത്. ഇന്നലെ മരിച്ച കൊല്ലം കുലശേഖരപുരം സ്വദേശി റെയ്ഹാനത്തിനും(55) കൊവിഡ് സ്ഥിരീകരിച്ചു. വീട്ടിൽ കുഴഞ്ഞുവീണു മരിച്ച ഇവരുടെ സ്രവം മരണശേഷമാണ് പരിശോധിച്ചത്. ഇതോടെ സംസ്ഥാനത്തെ കൊവിഡ് മരണങ്ങളുടെ എണ്ണം 48 ആയി\nപരിയാരം മെഡിക്കൽ കോളജ് ആശുപത്രിയിൽ ചികിത്സയിലിരിക്കെയാണ് ഹൈറുന്നീസ മരിച്ചത്. രണ്ട് ദിവസം മുമ്പാണ് ഇവർക്ക് രോഗം സ്ഥിരീകരിച്ചത്. ന്യൂമോണിയ തുടർന്ന് കാസർകോട്ടെ സ്വകാര്യ ആശുപത്രിയിൽ പ്രവേശിപ്പിക്കുകയും പിന്നീട് പരിയാരം മെഡിക്കൽ കോളജിലേക്ക് മാറ്റുകയുമായിരുന്നു. ഇന്ന് പുലർച്ചെയാണ് മരണം സംഭവിച്ചത്. രോഗ ഉറവിടം വ്യക്തമല്ല\nപനി ലക്ഷണങ്ങളെ തുടർന്ന് കോയയെ 20ാം തീയതിയാണ് കോഴിക്കോട് മെഡിക്കൽ കോളജ് ആശുപത്രിയിൽ പ്രവേശിപ്പിച്ചത്. പ്രമേഹവും ഹൃദ്രോഗവും ഇയാൾക്കുണ്ടായിരുന്നു. ഇദ്ദേഹത്തിന്റെ രോഗ ഉറവിടവും വ്യക്തമല്ല. ഇന്ന് രാവിലെയാണ് മരണം സംഭവിച്ചത്.\n2010 ൽ അനേകം പേരുടെ ജീവന്‍രക്ഷിച്ചവൻ ഇനി ജീവിക്കും 8 പേരിലൂടെ: പൊലിഞ്ഞത് കുടുംബത്തിന്റെ അത്താണി.\nകണ്ണൂരിൽ 8.35 ഗ്രാം ഹാഷിഷ് ഓയിലുമായ് രണ്ട് യുവാക്കൾ പിടിയിൽ


ഒമിക്രോൺ ഭീഷണി, നിയന്ത്രണഘട്ടത്തിലേക്ക് കേരളം; പത്ത് മണി മുതൽ രാത്രി കർഫ്യു, അറിയേണ്ടതെല്ലാം - Media Vision News\nഒമിക്രോൺ ഭീഷണി, നിയന്ത്രണഘട്ടത്തിലേക്ക് കേരളം; പത്ത് മണി മുതൽ രാത്രി കർഫ്യു, അറിയേണ്ടതെല്ലാം\nതിരുവനന്തപുരം: ഒമിക്രോൺ ഭീഷണിയിൽ കേരളത്തിലും നിയന്ത്രണഘട്ടം തുടങ്ങുന്നു. ഇന്ന് രാത്രി 10 മണിമുതൽ സംസ്ഥാനത്ത് നൈറ്റ് കർഫ്യു ആരംഭിക്കും. ജനുവരി രണ്ട് വരെയാണ് നിലവിൽ രാത്രികാല നിയന്ത്രണം (Night Curfew Kerala) പ്രഖ്യാപിച്ചിട്ടുള്ളത്. ദേവാലയങ്ങളടക്കം രാത്രി പത്തു മണിക്ക് ശേഷം ഒരു കൂടിച്ചേരലും പാടില്ലെന്ന് സർക്കാർ വ്യക്തമാക്കിയിട്ടുണ്ട്. രാത്രി പത്ത് മുതൽ മത-സാമൂഹ്യ-രാഷ്ട്രീയപരമായ കൂടിച്ചേരലുകൾ അടക്കം ആൾക്കൂട്ട പരിപാടികളൊന്നും പാടില്ലെന്നാണ് നിർദ്ദേശം. ഒമിക്രോൺ കൂടുതൽ പേർക്ക് സ്ഥിരീകരിക്കുന്നത് കണക്കിലെടുത്താണ് സർക്കാർ നിയന്ത്രണം ഏർപ്പെടുത്തിയത്.\nഹോട്ടലുകൾ റസ്റ്റോറന്‍റുകൾ ബാറുകൾ ക്ലബുകൾ അടക്കമുള്ളവയ്ക്കും നിയന്ത്രണമുണ്ട്. തിയേറ്ററുകളിലെ സെക്കൻറ് ഷോക്കും വിലക്കുണ്ട്. അത്യാവശ്യമുള്ളവർ മാത്രം പുറത്തിറങ്ങിയാൽ മതിയെന്നാണ് നിർദ്ദേശം. ഇത്തരത്തിൽ പുറത്തിറങ്ങുന്നവർ സ്വയം തയ്യാറാക്കിയ സാക്ഷ്യപത്രം കരുതണം. ന്യൂ ഇയർ ആഘോങ്ങളൊന്നും പത്ത് മണിക്ക് ശേഷം പാടില്ലെന്നുമാണ് നിർദ്ദേശം. വരും ദിവസങ്ങളിലെ രോഗവ്യാപനം കണക്കിലെടുത്താകും രാത്രികാല നിയന്ത്രണം തുടരണോ വേണ്ടയോ എന്ന് തീരുമാനിക്കുക.\nപുതുവത്സരാഘോഷങ്ങളിലെ ജനക്കൂട്ടം നിയന്ത്രിക്കാനായി ഡിസംബർ 31ന് രാത്രി 10ന് ശേഷം യാതൊര ആഘോഷവും അനുവദിക്കില്ല. ബാറുകൾ, ക്ലബ്ബുകൾ, ഹോട്ടലുകൾ, റസ്‌റ്റോറന്റുകൾ, ഭക്ഷണശാലകൾ തുടങ്ങിയവയിലെ സീറ്റിങ് കപ്പാസിറ്റി അമ്പത് ശതമാനമായി തുടരുന്നതാണ്. പുതുവത്സരാഘോഷത്തോടനുബന്ധിച്ച് വലിയ ആൾക്കൂട്ടങ്ങൾ ഉണ്ടാകാൻ സാധ്യതയുളള ബീച്ചുകൾ, ഷോപ്പിംഗ് മാളുകൾ, പബ്ലിക് പാർക്കുകൾ, തുടങ്ങിയ പ്രദേശങ്ങളിൽ ജില്ലാ കളക്ടർമാർ മതിയായ അളവിൽ പോലീസ് ഉദ്യോഗസ്ഥരുടെ പിന്തുണയോടെ സെക്ടറൽ മജിസ്‌ട്രേറ്റുകളെ വിന്യസിക്കും. കൂടുതൽ പോലീസിനെ നിയന്ത്രണ പ്രവർത്തനങ്ങൾക്കായി വിന്യസിക്കും.\nകരുതൽ വേണമെന്ന് ആരോഗ്യമന്ത്രി\nസംസ്ഥാനത്ത് ഒമിക്രോണ് കേസുകള് കൂടി വരുന്ന സാഹചര്യത്തില് പുതുവര്‍ഷാഘോഷങ്ങള് കരുതലോടെ വേണമെന്ന അഭ്യർത്ഥനയുമായി ആരോഗ്യ വകുപ്പ് മന്ത്രി വീണാ ജോര്‍ജും രംഗത്തെത്തി. സംസ്ഥാനത്ത് പുതുവര്‍ഷത്തോടനുബന്ധിച്ച് രാത്രി നിയന്ത്രണങ്ങള് ഏര്‍പ്പെടുത്തിയിട്ടുണ്ട്. ഇതുകൂടാതെ കടകള്, ഷോപ്പിംഗ് മാളുകള്, ഹോട്ടലുകള്, ആരാധനാലയങ്ങള് എന്നിവിടങ്ങളില് പോകുന്നവരും ജാഗ്രത പുലര്‍ത്തണം. സംസ്ഥാനത്ത് ഇതുവരെ 63 പേര്‍ക്കാണ് ഒമിക്രോണ് സ്ഥിരീകരിച്ചതെന്നും മന്ത്രി അറിയിച്ചു.\nഎറണാകുളം 25, തിരുവനന്തപുരം 18, പത്തനംതിട്ട 5, തൃശൂര് 5, ആലപ്പുഴ 4, കണ്ണൂര് 2, കൊല്ലം 1, കോട്ടയം 1, മലപ്പുറം 1, കോഴിക്കോട് 1 എന്നിങ്ങനെയാണ് ജില്ലകളില് ഒമിക്രോണ് സ്ഥിരീകരിച്ചത്. ഹൈ റിസ്‌ക് രാജ്യങ്ങളില് നിന്നും വന്ന 30 പേര്‍ക്കും ലോ റിസ്‌ക് രാജ്യങ്ങളില് നിന്നും വന്ന 25 പേര്‍ക്കും ഒമിക്രോണ് ബാധിച്ചു. 8 പേര്‍ക്കാണ് സമ്പര്‍ക്കത്തിലൂടെ രോഗം ബാധിച്ചത്. അതിനാല് തന്നെ അതീവ ജാഗ്രത പാലിക്കണമെന്നും മന്ത്രി അഭ്യര്‍ത്ഥിച്ചു.\nഒമിക്രോണിനെ അകറ്റിനിര്‍ത്താം, കരുതല് പ്രധാനം, പുതുവര്‍ഷത്തില് അതീവ ജാഗ്രത: മന്ത്രി വീണാ ജോര്‍ജ്\nഗുരുതരാവസ്ഥ കുറവാണെങ്കിലും ചുരുങ്ങിയ ദിവസങ്ങള് കൊണ്ട് വളരെ വേഗത്തില് പടര്‍ന്നു പിടിക്കുന്ന കോവിഡിന്റെ ജനിതക വകഭേദമാണ് ഒമിക്രോണ്. വ്യാപനം വളരെ കൂടുതലായതിനാല് സംസ്ഥാനത്തെ സംബന്ധിച്ച് അത് വളരെ നിര്‍ണായകമാണ്. വയോജനങ്ങളും അനുബന്ധ രോഗങ്ങളുള്ളവരും ഇവിടെ കൂടുതലുള്ളതിനാല് ഗുരുതര രോഗികളും മരണങ്ങളും കൂടുവാന് സാധ്യതയുണ്ട്.\nഒമിക്രോണ് പ്രതിരോധത്തില് കൊവിഡ് വാക്‌സിനേഷന് വളരെ പ്രധാനമാണ്. വാക്‌സിനെടുത്തവര്‍ക്ക് ഗുരുതരാവസ്ഥ കുറവാണ്. എങ്കിലും വളരെ ശ്രദ്ധിച്ചില്ലെങ്കില് വാക്‌സിന് എടുത്തവര്‍ക്ക് കോവിഡ് വരുന്ന ബ്രേക്ക് ത്രൂ ഇന്‍ഫെക്ഷനും കോവിഡ് വന്നവര്‍ക്ക് വീണ്ടും വരുന്ന റീ ഇന്‍ഫെക്ഷനും മറ്റ് വകഭേദങ്ങളെക്കാള് കൂടുതലുണ്ടാകാന് സാധ്യതയുണ്ട്. അതിനാല് തന്നെ സ്വയം പ്രതിരോധം ഏറെ പ്രധാനമാണ്.\nആരില് നിന്നും രോഗം പകരാമെന്ന ഒരു പൊതുബോധം എല്ലാവര്‍ക്കും ഉണ്ടായിരിക്കണം. മാസ്‌ക്, വായൂ സഞ്ചാരമുള്ള മുറി, വാക്‌സിനേഷന് എന്നിവ ഒമിക്രോണ് പ്രതിരോധത്തില് വളരെ പ്രധാനമാണ്. എന് 95 മാസ്‌ക് ഒമിക്രോണിനെതിരെ ഫലപ്രദമായ പ്രതിരോധമൊരുക്കുന്നു. പൊതുയിടങ്ങളില് എവിടെ പോകുമ്പോഴും എന് 95 മാസ്‌ക് ഉപയോഗിക്കുന്നതാണ് ഏറ്റവും നല്ലത്. വായും മൂക്കും മൂടത്തക്ക വിധം മാസ്‌ക് ധരിക്കണം. മാസ്‌ക് താഴിത്തി സംസാരിക്കരുത്. അകലം പാലിക്കാതെയിരുന്ന് ഭക്ഷണം കഴിക്കരുത്.\nവായൂ സഞ്ചാരമുള്ള മുറികള്‍ക്ക് പ്രാധാന്യം നല്‍കണം. ഓഫീസുകള്, തൊഴിലിടങ്ങള്, സ്‌കൂളുകള്, മാര്‍ക്കറ്റുകള്, കടകള്, പൊതുഗതാഗതം എന്നിവിടങ്ങളിലെല്ലാം വായൂ സഞ്ചാരം ഉറപ്പാക്കണം. അടച്ചിട്ട ഇടങ്ങളിലാണ് കോവിഡ് വേഗത്തില് പകരുന്നത്. ഒമിക്രോണ് സാധ്യതയുള്ളതിനാല് ഇത് വളരെ വേഗത്തില് പടരാന് സാധ്യതയുണ്ട്. ഇടയ്ക്കിടയ്ക്ക് കൈകള് സാനിറ്റൈസര് ഉപയോഗിച്ചോ സോപ്പുപയോഗിച്ചോ വൃത്തിയാക്കണം. കടകളില് പോകുന്നവര് സാമൂഹിക അകലം പാലിക്കണം. ആള്‍ക്കൂട്ടത്തില് പോകാതിരിക്കാന് പ്രത്യേകം ശ്രദ്ധിക്കണം.\nവിദേശ രാജ്യങ്ങളില് നിന്നും വരുന്നവര് ക്വാറന്റൈന് വ്യവസ്ഥകള് കൃത്യമായി പാലിക്കേണ്ടതാണ്. ലോ റിസ്‌ക് രാജ്യങ്ങളില് നിന്നും വന്ന നിരവധി പേര്‍ക്ക് ഒമിക്രോണ് ബാധിച്ച സ്ഥിതിക്ക് അവരും ശ്രദ്ധിക്കണം. ലോ റിസ്‌ക് രാജ്യങ്ങളില് നിന്നും വന്ന് സ്വയം നിരീക്ഷണത്തില് കഴിയുന്നവര്7ദിവസം വീടുകളില് കഴിയുന്നതാണ് നല്ലത്. ഒരു കാരണവശാലും പൊതു ചടങ്ങുകളില് പങ്കെടുക്കുകയോ പൊതുഗതാഗതം ഉപയോഗിക്കയോ ചെയ്യരുത്. മറ്റ് സംസ്ഥാനങ്ങളില് നിന്നും വരുന്നവരും ശ്രദ്ധിക്കേണ്ടതാണ്. എന്തെങ്കിലും രോഗലക്ഷണങ്ങളുണ്ടെങ്കില് ഉടന് സ്വയം നിരീക്ഷണത്തില് പോകേണ്ടതും ആരോഗ്യ പ്രവര്‍ത്തകരെ വിവരം അറിയിക്കുകയും ചെയ്യേണ്ടതാണ്. രോഗലക്ഷണങ്ങളുള്ളവര് യാതൊരു കാരണവശാലും പൊതുയിടങ്ങള് സന്ദര്‍ശിക്കുകയോ പൊതുചടങ്ങുകളില് പങ്കെടുക്കുകയോ ചെയ്യരുതെന്നും മന്ത്രി പറഞ്ഞു.\nPrevious articleപേസര്‍മാര്‍ക്ക് മുന്നില് പിടിച്ചുനില്‍ക്കാനാകാതെ ദക്ഷിണാഫ്രിക്ക; ഇന്ത്യന് ജയം 113 റണ്‍സിന്\nNext articleഡ്രൈവിംഗ് ലൈസന്‍സിനുള്ള മെഡിക്കല് സര്‍ട്ടിഫിക്കറ്റ് ഇനി ആയുര്‍വേദ ഡോക്ടര്‍മാര്‍ക്കും നല്‍കാം\nGulf mediavisionstaff - January 18, 2022


399രൂപയ്ക്കും അതിനുമുകളിലുമുള്ള റീചാര്‍ജ്ജിന് 2599രൂപയുടെ ക്യാഷ് ബാക്ക് വൗച്ചര് ഓഫറുമായി ജിയോKeralafamily | The lifestyle portal\n399രൂപയ്ക്കും അതിനുമുകളിലുമുള്ള റീചാര്‍ജ്ജിന് 2599രൂപയുടെ ക്യാഷ് ബാ...\n399രൂപയ്ക്കും അതിനുമുകളിലുമുള്ള റീചാര്‍ജ്ജിന് 2599രൂപയുടെ ക്യാഷ് ബാക്ക് വൗച്ചര് ഓഫറുമായി ജിയോ\nFriday 10 November 2017 12:07:41 PM\nജിയോയുടെ പ്രൈം കസ്റ്റമേഴ്‌സിനായി ജിയോ ക്യാഷ്ബാക്ക് ഓഫര് വീണ്ടുമെത്തുന്നു. ദീപാവലിക്ക് ക്യാഷ് ബാക്ക് ഓഫര് പ്രഖ്യാപിച്ച് ഒരു മാസത്തിനു ശേഷം വീണ്ടും ക്യാഷ് ബാക്ക് ഓഫര് പ്രഖ്യാപിച്ചിരിക്കുകയാണ് റിലയന്‍സ്. ക്യാഷ് ബാക്കും വൗച്ചറുകളും ഉള്‍പ്പെടെ 2599രൂപയുടെ നേട്ടമാണ് കസ്റ്റമേഴ്‌സിന് ലഭിക്കുക.\nഎന്നാല് ദീപാവലിയുടെ ഓഫര് 399രൂപ റീചാര്‍ജ്ജിന് മാത്രമായിരുന്നു. എന്നാല് ഇപ്പോഴത്തെ ഓഫര് 399 രൂപയ്ക്കും അതിനുമുകളിലുമുള്ള റീചാര്‍ജ്ജുകള്‍ക്കും ബാധകമാണഅ. നവംബര് 10 വെള്ളിയാഴ്ച മുതല് ആരംഭിക്കുന്ന ഓഫര് നവംബര് 25വരെ ലഭിക്കും.\nജിയോ ക്യാഷ് ബാക്ക് ഓഫര് പ്രകാരം മൈജിയോ അല്ലെങ്കില് ജിയോ.കോം സൈറ്റുകളില് നിന്നും 399രൂപയ്‌ക്കോ മുകളിലോ ഉള്ള തുകയ്ക്ക് റീചാര്‍ജ്ജ് ചെയ്താല് കസ്റ്റമേഴ്‌സിന് 50 രൂപയുടെ 8 വൗച്ചറുകളായി 400രൂപയുടെ ക്യാഷ് ബാക്ക് ലഭിക്കും. ഈ വൗച്ചറുകള് പിന്നീട് റീചാര്‍ജ്ജ് ചെയ്യുമ്പോള് 50രൂപയുടെ ഡിസ്‌കൗണ്ട് ആയി ലഭിക്കും. ഡിജിറ്റല് വാലറ്റുകള് മുഖേനയാണ് റീചാര്‍ജ്ജ് ചെയ്യുന്നതെങ്കില് ക്യാഷ് ബാക്ക് അപ്പോള് തന്നെ ലഭ്യമാകും. ജിയോ നെറ്റ് വര്‍ക്കില് പുതിയതായി സബ്‌സ്‌ക്രൈബ് ചെയ്യുന്നവര് ആമസോണ് പേ ഉപയോഗിച്ച് 459രൂപയുടെ റീചാര്‍ജ്ജ് ചെയ്താല് 400രൂപയുടെ ജിയോ വൗച്ചറും 99 രൂപയുടെ ക്യാഷ്ബാക്ക് പേ ബാലന്‍സും ലഭിക്കും. വാലറ്റ് ക്യാഷ് ബാക്ക് ഉടന് തന്നെ റെഡീം ചെയ്യാം. നവംബര് 15ന് ശേഷം ജിയോ വൗച്ചറുകള് ഉപയോഗിക്കാം.\nജിയോ പുതിയ ഉപഭോക്താക്കള്‍ക്ക് നിലവിലുള്ളവരേക്കാള് പാര്‍ട്ട്ണര് വാലറ്റുകളില് കൂടുതല് ക്യാഷ് ബാക്ക് ഓഫര് നല്‍കുന്നു. ഫ്രീ ചാര്‍ജ്ജ് വാലറ്റില് നിലവിലുള്ള കസ്റ്റമേഴ്‌സിന് ക്യാഷ് ബാക്ക് ഒന്നും തന്നെ ലഭിക്കുകയില്ല.എന്നാല് പുതിയ കസ്റ്റമേഴ്‌സിന് 50രൂപയുടെ ക്യാഷ് ബാക്ക് ലഭിക്കും. മൊബിക്വിക്ക വാലറ്റ് ആണ് ഏറ്റവും കൂടുതല് ക്യാഷ് ബാക്ക് നല്‍കുന്നത്. പുതിയവര്‍ക്ക് 300രൂപയും നിലവിലുള്ളവര്‍ക്ക് 149രൂപയും. ആക്‌സിസ്, ആമസോണ് പേ, ഫോണ് പേ, പേടിഎം തുടങ്ങിയ വാലറ്റുകളിലും ഓഫറുകളുണ്ട്.\n2599രൂപയുടെ നേട്ടം എത്തിക്കാനായി ജിയോ ക്യാഷ്ബാക്ക് ഓഫര് കൂടാതെ ജിയോ.കോം ല് നിന്നുള്ള ട്രാന്‍സാക്ഷന്‍സിന് 1500രൂപയുടെ കൂടുതലുള്ള 399രൂപ ഡിസ്‌കൗണ്ടും പ്രഖ്യാപിച്ചിട്ടുണ്ട്.\nറിലയന്‍സ്ട്രന്‍ഡ്‌സ്.കോം ല് 1999രൂപയുടെ പര്‍ച്ചേസിന് 500രൂപയുടെ ഇന്‍സ്റ്റന്റ് ഡിസ്‌കൗണ്ട് ലഭിക്കും. യാത്ര.കോം ഡൊമെസ്‌ററിക് ഫ്‌ലൈറ്റ്‌സിലെ യാത്രയ്ക്ക് 1000രൂപ ഡിസ്‌കൗണ്ട്, 500 വണ്‍വേ ടിക്കറ്റിനും. നവംബര് 20ന് ശേഷം ഈ ഡിസ്‌കൗണ്ടുകള് റെഡീം ചെയ്യാം.\nജിയോയുടെ രണ്ടാമത്തെ ക്യാഷ്ബാക്ക് ഓഫര് ആണിത്. ദീവാലി ഓഫറിനേക്കാള് അധികം നേട്ടങ്ങള് ഈ ഓഫര് ലഭിക്കും.\nRead more topics: reliance, jio, cash, ജിയോ\njio announcedanew cash back offer for its prime members


‘ശ്രീലങ്കയിൽ അടിച്ചുപൊളിച്ച് ഹണിമൂൺ ആഘോഷിച്ച് നടി റേബ മോണിക്ക ജോൺ..’ – ഫോട്ടോസ് വൈറൽ – POCKET CREATIONS\nSwathyFebruary 2, 2022 4:17 pm\nനടി റേബ മോണിക്ക ജോണിൻറെ ഏറ്റവും പുതിയ ഹണിമൂൺ ആഘോഷത്തിന്റെ ചിത്രങ്ങൾ സോഷ്യൽ മീഡിയയിൽ ശ്രദ്ദേയമാകുന്നു. താൻ ഇനിയും ഇനിയും പോകാനാഗ്രഹിക്കുന്ന ഒരേയൊരു സ്ഥലം ഇതാണ് എന്നാണ് മനോഹരമായ ചിത്രങ്ങൾ പങ്കുവെച്ചു കൊണ്ട് റേബ സോഷ്യൽ മീഡിയയിലൂടെ എഴുതിയിരിക്കുന്നത്. ഭർത്താവാണ് റേബയുടെ ഫോട്ടോസ് എടുത്തിരിക്കുന്നത്.\nഹണിമൂൺ ചിത്രങ്ങൾ സോഷ്യൽ മീഡിയയിലൂടെ ചുരുങ്ങിയ സമയം കൊണ്ടാണ് ശ്രദ്ധേയമായി മാറിയത്. കഴിഞ്ഞ ജനുവരി മാസത്തിൽ ആയിരുന്നു നടി വിവാഹിതയായത്. ദുബായ് സ്വദേശിയായ ജോയ് മോൻ ജോസഫ് ആണ് വരൻ. ബംഗളൂരൂവിൽ നടന്ന വിവാഹച്ചടങ്ങിൽ ഏറ്റവുമടുത്ത സുഹൃത്തുക്കളും ബന്ധുക്കളും ആയിരുന്നു പങ്കെടുത്തതും.\nവിവാഹത്തിന് ചിത്രങ്ങളുൾപ്പെടെ സോഷ്യൽ മീഡിയയിൽ ശ്രദ്ധേയമായിരുന്നു. വിവാഹത്തിനുശേഷം യാത്രകളിലെ മനോഹരമായ നിമിഷം കൂടിയായിരുന്നു പുതിയ പോസ്റ്റിലൂടെ പങ്കിട്ടത്. നിവിൻ പോളി നായകനായ ജേക്കബിന്റെ സ്വർഗരാജ്യത്തിൽ നായികയായിട്ടാണ് താരം സിനിമയിലെത്തുന്നത്. പിന്നീട് വിജയ് നായകനായ തമിഴ് ചിത്രം ബിഗിലിൽ റേബ അവതരിപ്പിച്ച അനിത എന്ന കഥാപാത്രം പ്രേക്ഷകർക്കിടയിൽ ഏറെ ശ്രദ്ധിക്കപ്പെട്ടിരുന്നു.\nപിന്നീട് നിരവധി കഥാപാത്രങ്ങളായിരുന്നു അന്യഭാഷയിൽ വന്നത്. വിഷ്ണു വിശാൽ നായകനാകുന്ന എഫ്.ഐ.ആർ ആണ് റേബയുടെ പുതിയ ചിത്രം. ഇത് കൂടാതെ നിരവധി മലയാളം, തമിഴ് സിനിമകളാണ് ഷൂട്ടിംഗ് നടക്കുന്നത്. താരത്തിന്റെ പിറന്നാൾ ദിവസം ആയിരുന്നു പ്രണയത്തിലാണെന്നും വിവാഹം ഉടൻ ഉണ്ടെന്നും താരം ആരാധകരെ അറിയിച്ചത്.\nTAGS FeaturedFilmHoneymoonNewsReba JohnViral Photos\nNEWER POST‘ജയറാമിന്റെ മകൾ ചക്കി സിനിമയിലേക്ക്? അഭിനയ കളരിയിൽ പങ്കെടുത്ത് മാളവിക..’ – ഫോട്ടോസ് വൈറൽ\nOLDER POST‘മിന്നൽ മുരളിയിലെ ടോവിനോയുടെ സഹോദരി!! യഥാർത്ഥ ലുക്ക് കണ്ട് ഞെട്ടി പ്രേക്ഷകർ..’ – ഫോട്ടോസ് വൈറൽ


പ്രായമായാല് മാതാപിതാക്കളെ വീടിന് പുറത്തേയ്ക്ക് തള്ളുന്നവര് ജാഗ്രതൈ; സ്വത്ത് പോകുക നേരെ സര്‍ക്കാറിലേയ്ക്ക്, പിടിമുറുക്കി അധികൃതര് - BIGNEWSLIVE | Latest Malayalam News\nവയോജന ക്ഷേമ ട്രസ്റ്റ് രൂപവത്കരിച്ച് ഇത്തരത്തില് എത്തുന്ന സ്വത്തുക്കള് പരിപാലിക്കാനാണ് നീക്കം.\nകൊച്ചി: പ്രായമായാല് മാതാപിതാക്കളെ വീടിന് പുറത്തേയ്ക്ക് തള്ളുന്നവരുടെ എണ്ണത്തില് കുറവ് വരുത്താന് പിടിമുറുക്കി അധികൃതര്. മക്കളില് നിന്നും ആവശ്യമായ പരിചരണം ലഭിക്കുന്നില്ലെങ്കില് മാതാപിതാക്കള്‍ക്ക് താല്‍പര്യമുണ്ടെങ്കില് ഇനി സ്വത്ത് നേരെ സര്‍ക്കാറിലേയ്ക്ക് പോകും.\nഇങ്ങനെ ലഭിക്കുന്ന സ്വത്ത് ഏറ്റെടുത്ത് കൈകാര്യം ചെയ്യുന്നതിന് വയോജനക്ഷേമ ട്രസ്റ്റ് രൂപവത്കരിക്കും. ട്രസ്റ്റിന്റെ ഘടനയും പ്രവര്‍ത്തനവും സംബന്ധിച്ച കരട് സാമൂഹികനീതി വകുപ്പ് തയാറാക്കി വരുകയാണ്. ജൂണിന് മുമ്പ് ട്രസ്റ്റ് നിലവില്‍വരും. സര്‍ക്കാര് വൃദ്ധസദനങ്ങളില് എത്തിപ്പെടുന്ന പലരും ശേഷിക്കുന്ന സ്വത്തും പണവും സര്‍ക്കാറിന് സംഭാവന ചെയ്യാന് സന്നദ്ധത പ്രകടിപ്പിക്കാറുണ്ട്. നിലവില് ഇത് ഏറ്റെടുക്കാന് സര്‍ക്കാര് സംവിധാനം ഇല്ല, ഇതിനാലാണ് പുതിയ ട്രസ്റ്റ് വരുന്നത്.\nവയോജന ക്ഷേമ ട്രസ്റ്റ് രൂപവത്കരിച്ച് ഇത്തരത്തില് എത്തുന്ന സ്വത്തുക്കള് പരിപാലിക്കാനാണ് നീക്കം. സാമൂഹികനീതി മന്ത്രി ചെയര്‍മാനായ സീനിയര് സിറ്റിസണ് കൗണ്‍സിലിന് കീഴിലാകും ട്രസ്റ്റ് പ്രവര്‍ത്തനം. പണമായും ഭൂമിയായും ട്രസ്റ്റിന് ലഭിക്കുന്ന സ്വത്ത് സംരക്ഷിക്കാന് ആരോരുമില്ലാത്ത വയോജനങ്ങളുടെ ക്ഷേമകാര്യങ്ങള്‍ക്ക് വിനിയോഗിക്കാനാണ് പദ്ധതി.\nമലപ്പുറം, തൃശൂര് അടക്കമുള്ള ജില്ലകളിലെ വൃദ്ധസദനങ്ങളിലെത്തിയ ചിലര് സ്വത്ത് സര്‍ക്കാറിന് സംഭാവന ചെയ്യാന് സന്നദ്ധത പ്രകടിപ്പിച്ചിട്ടുണ്ട്. കോടികള് വിലയുള്ള കെട്ടിടംവരെ ഇതില് ഉള്‍പ്പെടുന്നുവെന്നാണ് റിപ്പോര്‍ട്ട്. ഇതോടെ പ്രായമാകുമ്പോള് പുറംതള്ളുന്ന നിലപാട് കുറയ്ക്കാനാകും എന്ന പ്രതീക്ഷയും ഉണര്‍ത്തുന്നുണ്ട്.\nTags: old age homeold age homesParents at Old age home\nപാരഗണ് ഗോഡൗണിലെ തീപിടുത്തം; തീ നിയന്ത്രണാതീതം, നാവികസേനയുടെ സഹായം തേടി


സഹോദരന് പിറകെ വാർത്തയിൽ താരമായി ഡോ അലി മുബാറക് - കുടുംബത്തിലേക്ക് രണ്ടാമത്തെ ഡോക്ടറേറ്റ് എത്തുമ്പോൾ അഭിമാനത്തോടെ ലക്ഷദ്വീപ് - Dweep Diary\nഇന്ത്യയിലെ ഏറ്റവും ഉയ൪ന്ന ഇന്ധന വില ലക്ഷദ്വീപിൽ\nസഹോദരന് പിറകെ വാർത്തയിൽ താരമായി ഡോ അലി മുബാറക് - കുടുംബത്തിലേക്ക് രണ്ടാമത്തെ ഡോക്ടറേറ്റ് എത്തുമ്പോൾ അഭിമാനത്തോടെ ലക്ഷദ്വീപ്\nIn job and education / 14 June 2020\nഅഗത്തി: സാമ്പത്തിക ശാസ്ത്രത്തിൽ ലക്ഷദ്വീപിലെ ആദ്യ പി എച്ച് ഡി ക്കാരൻ അഗത്തി ദ്വീപിലെ അഹമദ് കോയ വാർത്തയിൽ നിറഞ്ഞിട്ട്6കൊല്ലം കഴിഞ്ഞു. ഇപ്പൊൾ ഇതാ അനിയനും. കിൽത്താൻ ദ്വീപിലെ ഹൈസ്കൂൾ ഇംഗ്ലീഷ് അധ്യാപകനായ ഡോ. അലി മുബാറക് ആണ് ഇപ്പൊൾ കോവിഡ് കാലത്തെ ദ്വീപിലെ ന്യൂസ് മേക്കർ. ലക്ഷദ്വീപിലെ ഇംഗ്ലീഷ് വിദ്യാഭ്യാസത്തെ കുറിച്ച് കാസർകോട് കേന്ദ്ര സർവ്വകലാശാലയിൽ നിന്ന് ഗവേഷണം നടത്തി അദ്ദേഹം അംഗീകാരത്തിന് അർഹത നേടിയത്. സർവ്വകലാശാല യിലെ വിദ്യാഭ്യാസ വകുപ്പിലെ ആദ്യ ഗവേഷകൻ കൂടി ആയ അദ്ദേഹം പ്രശസ്തനായ വിദ്യാഭ്യാസ വിചക്ഷകൻ ഡോ അമ്യത് ജി കുമാറിന്റെ മേൽനോട്ടത്തിൽ ആണ് ഗവേഷണം പൂർത്തിയാക്കിയത്.\nബ്ലോഗ് എഴുത്ത്കാരൻ, ദ്വീപ് ജേണൽ വെബ് പോർട്ടൽ സ്ഥാപകൻ എന്നിങ്ങനെ ദ്വീപിൽ പ്രശസ്തനാണ് അദ്ദേഹം. ഇംഗ്ലീഷിലും മലയാളത്തിലും കൂടാതെ ദ്വീപ് ഭാഷയിലും ആനുകാലികങ്ങളും കവിതകളും എഴുതാറുളള അദ്ദേഹം പക്ഷേ സാഹിത്യ ലോകത്ത് 'ആറ്റുവ' എന്ന തൂലികയിൽ ആണ് അറിയപ്പെടുന്നത്.\nഅഗത്തിയിലും കവരത്തിയിലും പ്രാഥമിക വിദ്യാഭ്യാസം പൂർത്തിയാക്കിയ അദ്ദേഹം കോഴിക്കോട് സർവ്വകലാശാലയിൽ നിന്ന് ഇംഗ്ലീഷ് സാഹിത്യത്തിൽ ബിരുദവും ബിരുദാനന്തര ബിരുദവും കരസ്ഥമാക്കി. തുടർന്ന് മഹാത്മ ഗാന്ധി യൂണിവേഴ്സിറ്റിയിൽ നിന്നും ബി.എഡും എംഎഡും കരസ്ഥമാക്കി. ആംഗലേയ സാഹിത്യത്തിലും വിദ്യാഭ്യാസത്തിലും യുജിസി നെറ്റും സ്വന്തമാക്കി വിദ്യാഭ്യാസത്തിൽ ഫെലോഷിപ്പോടെ ആയിരുന്നു തന്റെ ഗവേഷണം പൂർത്തിയാക്കിയത്. A Model based Vygotskian Socio-cultural Theory in Secondary School student of Lakshadweep എന്നത് ആണ് ഗവേഷണ വിഷയം.\nഅഗത്തി സർക്കാർ വിദ്യാലയം, അസബ ആർട്സ് ആൻഡ് സയൻസ് കോളേജ്, കവരത്തി യൂണിവേഴ്സിറ്റി കേന്ദ്രം എന്നിവിടങ്ങളിൽ അധ്യാപകനായി സേവനമനുഷ്ഠിച്ചിട്ടുണ്ട്. ഇപ്പോൾ ലക്ഷദ്വീപ് വിദ്യാഭ്യാസ വകുപ്പിൽ ഇംഗ്ലീഷ് അധ്യാപകനാണ്.\nലക്ഷദ്വീപിൽ വീണ്ടും കൂട്ട പിരിച്ചുവിടൽ - വിദ്യാഭ്യാസ വകുപ്പിൽ നിന്നാണ് ഇപ്രാവശ്യം ഉത്തരവ്\nഎല്ലാ ദ്വീപിലും2വീധം സന്നദ്ധ പ്രവ൪ത്തക൪, കവരത്തിയിൽ4- ദേശീയ യൂത്ത് കോ൪ വിളിക്കുന്നു\nIRB പ്രത്യേക നിയമനം നടത്തുന്നു - 22 ഒഴിവുകളിലേക്ക് സ്ഥിര നിയമനം


ഷെയർചാറ്റ് ചാറ്റ്റൂം നയം | ShareChat\nഈ ചാറ്റ്റൂം നയം (ചാറ്റ്റൂം നയം) https://sharechat.com/ -ൽ ഉള്ള ഞങ്ങളുടെ വെബ്സൈറ്റിലും കൂടാതെ/അല്ലെങ്കിൽ ഷെയർചാറ്റ് മൊബൈൽ ആപ്ലിക്കേഷനിലും (മൊത്തത്തിൽ, പ്ലാറ്റ്‌ഫോം) ഞങ്ങളുടെ ചാറ്റ്റൂം സവിശേഷത (സവിശേഷത) നിങ്ങൾ ഉപയോഗിക്കുന്നത് നിയന്ത്രിക്കുന്നു, ഇത് ലഭ്യമാക്കിയിരിക്കുന്നത് ഇന്ത്യയിലെ നിയമപ്രകാരം സ്ഥാപിതമായതും, ഓഫീസ് നമ്പർ226, 27 ഒന്നാം നില, സോണ ടവേഴ്സ്, ഹൊസൂർ റോഡ്, കൃഷ്ണ നഗർ, ഇൻഡസ്ട്രിയൽ ഏരിയ, ബെംഗളൂരു, കർണാടക 560029 എന്ന വിലാസത്തിൽ രജിസ്റ്റർ ചെയ്ത ഓഫീസ് ഉള്ളതുമായ, മൊഹല്ല ടെക് പ്രൈവറ്റ് ലിമിറ്റഡ് (ഷെയർചാറ്റ്, കമ്പനി, ഞങ്ങൾ, ഞങ്ങൾക്ക്, ഞങ്ങളുടെ) എന്ന സ്വകാര്യ കമ്പനി ആണ്. നിങ്ങൾ, നിങ്ങളുടെ എന്നീ പദങ്ങൾ ഈ പ്ലാറ്റ്‌ഫോമിന്റെ ഉപയോക്താവിനെ സൂചിപ്പിക്കുന്നു.\nഈ പ്ലാറ്റ്‌ഫോമിലെ സവിശേഷത ഉപയോഗിക്കുമ്പോൾ, എല്ലായ്‌പ്പോഴും ഇനിപ്പറയുന്ന നിയമങ്ങൾ (“നിയമങ്ങൾ”) പാലിക്കുമെന്ന് നിങ്ങൾ സമ്മതിക്കുന്നു. നിങ്ങൾ തീർച്ചയായും:\nഈ സേവനത്തിൽ ഒരു യഥാർത്ഥ പേരും ഐഡന്റിറ്റിയും ഉപയോഗിക്കുക;\nഞങ്ങളുടെ ഉപയോഗ നിബന്ധനകൾ കമ്മ്യൂണിറ്റി മാർ‌ഗ്ഗനിർ‌ദ്ദേശങ്ങൾ എന്നിവ വായിക്കുകയും അനുസരിക്കുകയും ചെയ്യുക. അതിനർത്ഥം, മറ്റുള്ളവയുടെ കൂട്ടത്തിൽ, നിങ്ങൾ തീർച്ചയായും:\nഏതെങ്കിലും വ്യക്തിയെയോ, ആളുകളെ കൂട്ടമായോ അധിക്ഷേപിക്കുകയോ, ഭീഷണിപ്പെടുത്തുകയോ, ഉപദ്രവിക്കുകയോ ചെയ്യരുത്. മര്യാദയുള്ള സംഭാഷണങ്ങളിൽ ഏർപ്പെടാൻ ഞങ്ങൾ നിങ്ങളെ ഉദ്ബോധിപ്പിക്കുന്നു;\nവിവേചനം കാണിക്കരുത്, വിദ്വേഷമുളവാക്കുന്ന രീതിയിൽ പെരുമാറരുത്, അല്ലെങ്കിൽ ഏതെങ്കിലും വ്യക്തിയേയോ ആളുകളേയോ ആക്രമിക്കുമെന്നോ ഉപദ്രവിക്കുമെന്നോ ഭീഷണിപ്പെടുത്തരുത്;\nമറ്റുള്ളവരുടെ സ്വകാര്യ വിവരങ്ങൾ, ചിത്രങ്ങൾ, മറ്റ് വിവരങ്ങൾ എന്നിവ അവരുടെ മുൻകൂർ അനുമതിയില്ലാതെ പങ്കിടുകയോ, പങ്കിടുമെന്ന് ഭീഷണിപ്പെടുത്തുകയോ, പങ്കിടുന്നതിന് പ്രേരിപ്പിക്കുകയോ ചെയ്യരുത്;\nഈ പ്ലാറ്റ്‌ഫോമിൽ നിന്ന് ലഭിച്ച വിവരങ്ങൾ മുൻകൂർ അനുമതിയില്ലാതെ പകർത്തുകയോ, റെക്കോർഡുചെയ്യുകയോ, പുനർനിർമ്മിക്കുകയോ കൂടാതെ/അല്ലെങ്കിൽ പങ്കിടുകയോ ചെയ്യരുത്;\nഏതെങ്കിലും ബൗദ്ധിക സ്വത്ത് അവകാശമോ മറ്റ് ഉടമസ്ഥാവകാശങ്ങളോ ലംഘിക്കുന്ന ഏതെങ്കിലും സംഭാഷണങ്ങളിൽ ഏർപ്പെടുകയോ, ഉള്ളടക്കം അപ്‌ലോഡ് ചെയ്യുകയോ ചെയ്യരുത്;\nതെറ്റായ വിവരങ്ങൾ അല്ലെങ്കിൽ സ്പാം പ്രചരിപ്പിക്കുകയോ, വിവരങ്ങൾ കൃത്രിമമായി പെരുപ്പിച്ചുകാണിക്കുകയോ അടിച്ചമർത്തുകയോ ചെയ്യരുത്;\nപ്രായപൂർത്തിയാകാത്തവർ ഉൾപ്പെടെ ഏതെങ്കിലും വ്യക്തിക്കോ ആളുകൾക്കോ ഉപദ്രവമുണ്ടാക്കാൻ ഉദ്ദേശിച്ചുള്ളതോ സാധ്യതയുള്ളതോ ആയ വിവരങ്ങൾ (അല്ലെങ്കിൽ കൃത്രിമമായ അല്ലെങ്കിൽ കൗശലപൂർവ്വമുള്ള മാധ്യമങ്ങൾ) പങ്കിടുകയോ പ്രോത്സാഹിപ്പിക്കുകയോ ചെയ്യരുത്;\nഉപയോക്താക്കളെയോ പൊതുജനങ്ങളെയോ ദോഷകരമായി ബാധിക്കുന്നതോ അല്ലെങ്കിൽ തെറ്റിദ്ധരിപ്പിക്കാൻ സാധ്യതയുള്ളതോ ആയ തെറ്റായ വിവരവും വഴി തെറ്റിക്കുന്ന വിവരങ്ങളും പ്രചരിപ്പിക്കരുത്.\nബാധകമായ നിയമങ്ങൾ അനുസരിച്ച്, അനധികൃത പ്രവർത്തനങ്ങൾ അല്ലെങ്കിൽ നിയമവിരുദ്ധ പ്രവർത്തനങ്ങൾ നടത്തുന്നതിന് ഈ സേവനം ഉപയോഗിക്കരുത്.\nഈ പ്ലാറ്റ്‌ഫോമിൽ നിങ്ങൾ ആരുമായി സംവദിക്കുന്നുവെന്ന് നിങ്ങൾക്ക് തീരുമാനിക്കാം:\nഅൺഫോളോ ചെയ്യുക: നിങ്ങൾക്ക് ഒരു ഉപയോക്താവിനെ എപ്പോൾ വേണമെങ്കിലും അൺഫോളോ ചെയ്യാം. അങ്ങനെ ചെയ്യുന്നതിന്, ഉപയോക്താവിന്റെ പ്രൊഫൈലിലേക്ക് നാവിഗേറ്റ് ചെയ്ത്, “ഫോളോ ചെയ്യുന്നു” എന്ന ബട്ടണിൽ ടാപ്പുചെയത് അത് അൺസെലക്ട് ചെയ്യുക. അവർക്ക് അറിയിപ്പ് ലഭിക്കുകയില്ല, മാത്രമല്ല അവരുടെ പ്രവർത്തനത്തെക്കുറിച്ച് നിങ്ങൾക്ക് ഇനി ഒരറിയിപ്പും ലഭിക്കുകയുമില്ല.\nബ്ലോക ചെയ്യുക: നിങ്ങൾക്ക് ഒരു ഉപയോക്താവിനെ എപ്പോൾ വേണമെങ്കിലും ബ്ലോക്ക് ചെയ്യാം. ബ്ലോക്ക് ചെയ്ത ഉപയോക്താക്കൾക്ക് നിങ്ങൾ സൃഷ്ടിക്കുന്ന അല്ലെങ്കിൽ നിങ്ങൾ ഒരു മോഡറേറ്ററോ അഡ്മിനോ ആയിട്ടുള്ള ഏതെങ്കിലും സ്ഥാനം കാണാനോ അതിൽ ചേരാനോ കഴിയില്ല.\nഏതെങ്കിലും ഒരു ഉപയോക്താവ് ഈ ചാറ്റ്റൂം നയം / നിയമങ്ങൾ ലംഘിക്കുന്നതായി നിങ്ങളുടെ ശ്രദ്ധയിൽപ്പെട്ടാൽ, ദയവായി അത contact@sharechat.co -ൽ റിപ്പോർട്ടു ചെയ്യുക. ചാറ്റ്‌റൂം നയം ലംഘിച്ചതിനെക്കുറിച്ച് ഒന്നിലധികം റിപ്പോർട്ടുകൾ ലഭിച്ചാൽ, ഞങ്ങളുമായുള്ള നിങ്ങളുടെ അക്കൗണ്ട് അവസാനിപ്പിക്കാനും, ഞങ്ങളിൽ രജിസ്റ്റർ ചെയ്യുന്നതിൽ നിന്ന് നിങ്ങളെ തടയാനും ഞങ്ങൾ നിർബന്ധിതരായേക്കാം. അത്തരം ഏതെങ്കിലും നീക്കംചെയ്യലിന് അപ്പീൽ നൽകാൻ നിങ്ങൾ ആഗ്രഹിക്കുന്നുവെങ്കിൽ, നിങ്ങൾക്ക് contact@sharechat.co എന്ന വിലാസത്തിൽ ഞങ്ങൾക്ക് എഴുതാം.\nവെർച്വൽ ഗിഫ്റ്റിംഗ് ഇടപാടുകൾ സുഗമമാക്കുന്നതിന് ഫോൺ നമ്പർ പോലുള്ള നിങ്ങളുടെ സ്വകാര്യ വിശദാംശങ്ങൾ ഞങ്ങളുടെ പേയ്‌മെന്റ് ഗേറ്റ്‌വേ പങ്കാളിയുമായി ഞങ്ങൾക്ക് പങ്കിടേണ്ടി വരും\nപ്ലാറ്റ്‌ഫോമിലെ മറ്റ് ഉപയോക്താക്കളുമായുള്ള നിങ്ങളുടെ ഇടപെടലുകൾക്ക് നിങ്ങൾ മാത്രമാണ് ഉത്തരവാദി, മാത്രമല്ല ആ ഇടപെടലുകളുമായി ബന്ധപ്പെട്ട് ഞങ്ങൾക്ക് യാതൊരു ബാധ്യതയോ ഉത്തരവാദിത്തമോ ഇല്ലെന്ന് നിങ്ങൾ സമ്മതിക്കുന്നു.\nലംഘനം എന്നതുകൊണ്ട് ഉദ്ദേശിക്കുന്നത് എന്താണെന്ന് ഞങ്ങളുടെ പൂർണ വിവേചന അധികാരത്തിൽ നിർണ്ണയിക്കാനുള്ള അവകാശം ഞങ്ങളിൽ നിക്ഷിപ്തമാണ്.\nഈ ചാറ്റ്റൂം നയത്തിന്റെ ഭാഗങ്ങൾ എപ്പോൾ വേണമെങ്കിലും മാറ്റാനുള്ള അവകാശം ഞങ്ങളുടെ പൂർണ വിവേചന അധികാരത്തിൽ ഞങ്ങളിൽ നിക്ഷിപ്തമാണ്. ഞങ്ങൾ അത് ചെയ്യുകയാണെങ്കിൽ, ആ മാറ്റങ്ങൾ ഞങ്ങൾ ഈ പേജിൽ പോസ്റ്റുചെയ്യുകയും, ഈ നിബന്ധനകൾ അവസാനമായി അപ്‌ഡേറ്റ് ചെയ്ത തീയതി ഈ പേജിന്റെ മുകളിൽ സൂചിപ്പിക്കുകയും ചെയ്യും.\nചാറ്റ്റൂമുകളിൽ സാങ്കൽപിക ഗിഫ്റ്റിംഗ് ബോക്സ് ഓപ്ഷൻ സാധ്യമാക്കിത്തീർക്കുന്നതിന് ഞങ്ങൾ നിങ്ങളോട് ഒരിക്കലും നിരക്ക് ഈടാക്കില്ല. ദയവായി അങ്ങനെ ചെയ്യുന്നതിൽ നിന്ന് വിട്ടുനിൽക്കുക അല്ലെങ്കിൽ, പ്ലാറ്റ്‌ഫോമിൽ അത്തരം പ്രവർത്തനങ്ങൾ നിങ്ങൾ കണ്ടെത്തുകയാണെങ്കിൽ, ദയവായി അത് contact@sharechat.co -ലേക്ക് റിപ്പോർട്ടുചെയ്യുക.\n« ഷെയർചാറ്റ് നാണയ നയം\nഷെയർചാറ്റ് ഗ്രൂപ്പ് നയം »


വീട്ടമ്മയെ പീഡിപ്പിച്ച ബിജെപി നേതാവിനെതിരെ കേസെടുത്തു; ബിജെപി സ്ഥാനാര്‍ത്ഥിയായ വിമുക്തഭടനെതിരെയാണ് പരാതി | Daily Indian Herald\nOctober 31, 2017 8:50 pm By : Indian Herald Staff\nമയ്യില്: ബിജെപി നേതാവിനെതിരെ പീഡനക്കേസ്. വീട്ടമ്മയെ പീഡിപ്പിച്ചെന്ന പരാതിയിലാണ് പൊലീസ് കേസെടുത്തത്. വിമുക്ത ഭടനും കഴിഞ്ഞ തദ്ദേശ തെരഞ്ഞെടുപ്പില് ഇരിക്കൂര് ബ്ലോക്ക് പഞ്ചായത്തിലെ മലപ്പട്ടം വാര്‍ഡില് ബി.ജെ.പി സ്ഥാനാര്‍ത്ഥിയുമായിരുന്ന ചെറുപഴശ്ശിയിലെ എ.കെ നാരായണനെതിരെയാണ് കേസ്. മുഖ്യമന്ത്രിക്കും വനിതാ കമ്മീഷനും വീട്ടമ്മ പരാതി നല്‍കിയിട്ടുണ്ട്.\nബി.ജെ.പി സംസ്ഥാന കൗണ്‍സില് അംഗം ബേബി സുനാഗറിന്റെ പിതാവാണ് നാരായണന്. ലൈംഗിക താല്‍പ്പര്യത്തോടെ തന്നെ നിരന്തരം ശല്യം ചെയ്യുകയും വഴങ്ങിയില്ലെങ്കില് മകളെ അടക്കം ഉപദ്രവിക്കുമെന്ന് നാരായണന് ഭീഷണിപ്പെടുത്തിയെന്നുമാണ് പരാതി. നാരായണന് തന്നെ വീട്ടില് കയറി കയ്യേറ്റം ചെയ്യുകയും നേരിട്ടും ഫോണ് വഴിയും ഭീഷണിപ്പെടുത്തിയതായും വീട്ടമ്മയുടെ പരാതിയില് പറയുന്നു.\nവനിതാ ക്ഷേമ മന്ത്രി, ഡി.ജി.പി, വനിതാ കമ്മീഷന്, കണ്ണൂര് ഡി.വൈ.എസ്.പി, വളപട്ടണം സി.ഐ, കണ്ണൂര് വനിതാ സെല് എന്നിവര്‍ക്കും വീട്ടമ്മ പരാതി നല്‍കിയിട്ടുണ്ട്. മയ്യില് പോലീസ് പരാതിക്കാരിയില് നിന്ന് മൊഴിയെടുത്തു.\nTags: bjp, candidate, rape case